Malayalam news || ആനയും മയിലും ഒട്ടകവും\nആനയും മയിലും ഒട്ടകവും\nഎം.ജെ മൂവീസിന്റെ പുതിയ സിനിമ; "ആനമയിലൊട്ടകം " ജയകൃഷ്ണ, അനിൽ സൈൻ എന്നീ നവാഗത സംവിധായകരെ മലയാള സിനിമക്ക് പരിചയപ്പെടുത്തുന്നു. ഇത് മൂന്നു ചെറു സിനിമകൾ ആണ്. അതുകൊണ്ടാകും ഇങ്ങനെയൊരു പേര് സിനിമക്ക് വന്നു ചേർന്നത്! തികച്ചും വ്യത്യസ്തമായ മൂന്നു മൃഗങ്ങൾ ഒന്നുചേർന്ന് ഒരു ചെടിയുടെ പേരായതുപോലെ തന്നെ, മൂന്നു വ്യത്യസ്ത വ്യക്തികളുടെ കഥകൾ, ആത്മവിശ്വാസവും മനോബലവും ചേർന്ന ഒരു പോസിറ്റീവ് തിങ്കിങ്ങിന്റെ ഒറ്റ ച്ചരടിൽ കോർത്തു കെട്ടാനുള്ള ഒരു ശ്രമമാണ് ഈ സിനിമ.\nഒരു പുതു സംരംഭത്തിന്റെ പാകക്കേടുകളിലും ബാലാരിഷ്ടതകളിലും ഇടയ്ക്കിടെ കാലിടറുന്നുണ്ടെങ്കിലും പോസിറ്റീവ് തിങ്കിംഗ് എന്ന നന്മയുള്ള ഒരാശയം മുന്നോട്ടുവയ്ക്കാനുള്ള സംവിധായകരുടെ ശ്രമത്തിനെ അവഗണിക്കാൻ തോന്നുന്നില്ല.\nഅ ആ ഇ ഈ\nജയകൃഷ്ണ സംവിധാനം ചെയ്ത ഈ സിനിമ ഒരു ഗൃഹാതുര സ്മരണകളാൽ സമ്പന്നമാണ്. ഒരു ഗ്രാമത്തിന്റെ ലളിതമായ കാഴ്ചകളെ അനീഷ് ബാബുവിന്റെ ക്യാമറ നന്നായി ഒപ്പിയെടുത്തിരിക്കുന്നു. ഗിരീഷ് കരുണാകരന്റെ വരികളും ഹൃദ്യമായി. ഗായത്രി ആയി അഭിനയിച്ച കുമാരി മീനാക്ഷിയും, ബാലു ആയ മാസ്റ്റർ സിദ്ധാർത്ഥും പ്രത്യേക പ്രശംസ അർഹിക്കുന്നു. നായകന്റെ ചെറുപ്പം ചെയ്ത മാസ്റ്റർ ആകാശ് അഭിനയത്തിൽ കൂട്ടുകാരനൊപ്പമെത്തിയില്ലെങ്കിലും , നിഷ്കളങ്കമായ നോട്ടങ്ങളിലും മൗനമാർന്ന ആലോചനകളിലും സിനിമയുടെ ഭാവത്തിന്റെ പ്രതീകമായി മാറുന്നു.\nസിനിമയുടെ പ്രമേയവും രാഷ്ടീയവും പലരും പറഞ്ഞു വച്ചിട്ടുള്ളതാണ്. അതിന്റെയൊപ്പം പരിചയ സമ്പന്നതയില്ലാത്ത നടീനടന്മാരുടെ അഭിനയവും കൂടിയായപ്പോൾ അത് സിനിമയുടെ സ്വാഭാവികതയെ ബാധിച്ചു.\nജയകൃഷ്ണയും അനിൽ സൈനിന്റേയും സിനിമ എന്നു പറയുന്നതിനൊപ്പം ബാലു വിന്റേയും സിനിമ എന്നുകൂടി പറയാം.\nഒരു ഉദ്യോഗാർത്ഥി ഇന്റർവ്യൂവിന് തയ്യാറെടുക്കന്നതു മുതൽ അതിൽ ചോദിക്കുന്ന ചോദ്യങ്ങളും ആ ചോദ്യങ്ങൾ തയ്യാറാക്കുന്നതുമെല്ലാം കഥാതന്തുവിലേക് കോർത്തിണക്കുന്ന ഒരു സാധ്യതയെ സുന്ദരവും അയത്നലളിതവുമായി ഉപയോഗിക്കുന്നുണ്ട് ഈ 12/15. ഇന്റർവ്യൂ എന്നു കേൾക്കുമ്പോൾ ഉദ്യോഗാർത്ഥിയുടെ ഭാരിച്ച ഉൽക്കണ്ഠ എന്ന പതിവ് കാഴ്ചയിൽ തുടങ്ങിയ സിനിമ പെട്ടെന്ന്, ചോദ്യകർത്താവിന്റെ തെരഞ്ഞെടുക്കലുകളിലേക്ക് ക്യാമറ തിരിക്കുന്നതോടെ ഉദ്വേഗഭരിതമായ കുറച്ചു നിമിഷങ്ങൾ തരാൻ ഈ സിനിമക്കായിട്ടുണ്ട്. രാകേഷ് കേശവൻ തുടക്കക്കാരന്റെ ചാപല്യങ്ങളൊന്നും കാണിക്കാതെ ബാക് ഗ്രൗണ്ട് സ്കോറിംഗ് കൃത്യമാക്കി സിനിമയുടെ ചടുലത നിലനിർത്തി.മീരയായി അഭിനയിച്ച റൈന മരിയ നന്നായി.\nഫിൽ ഇൻദ ബ്ലാങ്ക്സ്\nഅനിൽ സൈനിന്റെ സിനിമ. എന്ന സിനിമയിൽ ഉപയോഗിച്ച സാധ്യതയെ കഥയുടെ കാമ്പിലേക്ക് ചേർത്തു നിറുത്തി എന്നിടത്താണ് ഈ സിനിമയുടെ പ്ലസ് പോയിൻറ്. നന്നായി അഭിനയിച്ച ഒരു കൂട്ടം അഭിനേതാക്കളും ഈ ചിത്രത്തിനു മുതൽക്കൂട്ടായി. ഇന്ദ്രൻസ്, ശരൺ, വിനോദ് കെടാമംഗലം, ഗോപാലകൃഷ്ണൻ, ശിവൻ ദേവദാസ് ,മാസ്റ്റർ അർജുൻ എന്നിവരൊക്കെ അഭിനയത്തിന്റെ കാര്യത്തിൽ പിശുക്കു കാണിച്ചില്ല എന്നു മാത്രമല്ല; സിനിമാഭിനയിത്തിന്റെ മിതത്വം പുലർത്തി എന്നു തന്നെ പറയണം. അനിൽ സൈനിന്റെ വരികളും ശ്യാമിന്റെ സംഗീതവും കഥയുടെ ഒഴുക്കിനൊപ്പം നീങ്ങുന്നുണ്ട്. ഇത്രയും ഒത്തപ്പോൾ മറ്റു രണ്ടിലും നന്നായ ക്യാമറ പാളിപ്പോയി. അവസാനം ഫ്രെയിമിൽ ഉത്തരമില്ലാതെ അവസാനിക്കുന്ന അമ്മൂമ്മയിലും കൊച്ചുമകനിലും നിർത്തി സിനിമയുടെ പേര് കാണികൾ ഓർത്തെടുക്കാനുള്ള ക്ഷമ സംവിധായകന് കാണിക്കാമായിരുന്നു. ഭാണ്ഡം പേറിയ അമ്മൂമ്മ ഒരു പഴയ കാല ചിത്രത്തിന്റെ ഓർമ്മപ്പെടുത്തലായി മറ്റൊരു കരടായി മാറി.\nമൂന്നു ചെറു സിനിമകൾ ചേർന്ന ഈ ഒറ്റ സിനിമയെ കുറിച്ചു ഒറ്റവരിയിൽ പറഞ്ഞാൽ, കാമ്പും കരടും ഒപ്പത്തിനൊപ്പം വന്നു. കരട് അല്പം മേലെ ആയിപ്പോയി എന്നും തോന്നുന്നു. പക്ഷെ നവാഗതരെ തുടക്കത്തിലേ കുത്തി മുനകളയാനുള്ള നിരൂപണ കോലാഹലങ്ങൾക്കിടയിൽ പെട്ടു പോകേണ്ടതല്ല ഈ സിനിമ. കാരണം കനപ്പെട്ട പരിചയ സമ്പന്നതയാലും താര ബാഹുല്യങ്ങളാലും കോടികളുടെ കിലുക്കത്താലും തിളങ്ങി, ചാനൽ റേറ്റിംഗിൽ ഉയർന്ന്, ഫാൻസ് അസോസിയേഷനുകളുടെ അകമ്പടിയിൽ തിയറ്ററുകൾ നിറച്ചും, നാടുനീളെ വർണ്ണശബളിമയാലുള്ള പോസ്റ്ററുകൾ തൂക്കിയും, ആഘോഷിക്കപ്പെടുന്ന വമ്പൻ സിനിമകൾ കണ്ടിറങ്ങുമ്പോൾ മനസിലും ചിന്തയിലും അവശേഷിക്കുന്നതെന്ത് എന്നാലോചിക്കുമ്പോളാണ് ഇത്തരം കുഞ്ഞൻ സിനിമകളുടെ പ്രസക്തി.\nസിനിമാ സങ്കേതങ്ങളിൽ പരിമിതപ്പെട്ടാലും പറയുന്നതിന്റെ ഉൾക്കാമ്പ് കനമേറിയതാകണം എന്നു വിശ്വസിക്കന്നുണ്ട് ഈ ചെറുപ്പക്കാർ . സിനിമാ ഭാഷയെ ശക്തമായി പൊലിപ്പിച്ചും സാങ്കേതിക ബാഹുല്യങ്ങളോട് ഒത്തുതീർപ്പില്ലാതെയും മികവുറ്റ നവാഗത സംവിധായകർ "ന്യൂ ജെൻ " എന്ന ലേബലിൽ തകർത്താടിക്കഴിഞ്ഞ ഒരിടവേളയാണിത്. അതിന്റെ ഒരു മുന്നണിപ്പോരാളി തന്റെ സിനിമാ സങ്കല്പങ്ങളെ കുറിച്ച് പറഞ്ഞത് ഇങ്ങനെയാണ്... നല്ല കാര്യം പറയുന്നതിലല്ല പറയുന്ന കാര്യം നന്നായി പറയുമ്പോഴാണ് സിനിമ നല്ലതാവുന്നത്. അതേ മലയാള സിനിമയുടെ തട്ടിൽ കയറി നിന്ന ഈ സംവിധായകർ വിശ്വസിക്കുന്നത് രീതികൾ പിഴച്ചാലും പറയാനുള്ള കാര്യങ്ങൾ പിഴ തീർത്തതാകണമെന്നും.\nപരിമിതികളിൽ നിന്ന്ഒരു പാട് വൈകല്യങ്ങളോടെ ഈ സംവിധായകർ ഒത്തു പറയുന്നു മദ്യത്തിന് വശപ്പെടാതെ,മനോബലം വിടാതെ, ആത്മഹത്യ ചെയ്യാതെ ജീവിക്കലാണ് ഇവരുടെ ശരിയെന്ന്. ഈ സിനിമ ഇടം പിടിക്കേണ്ടത് എവിടെയാണ്? റിലീസു കഴിഞ്ഞ് കഷ്ടി രണ്ടു, ദിവസമെന്ന സംവിധായകരുടെ കണക്കുകൂട്ടലും കടന്ന് ആനമയിലൊട്ടകം ഇപ്പോഴും തിയറ്ററിലുണ്ട്; കിതച്ചു കൊണ്ട് തന്നെ. നല്ലതു പറയണോ നന്നായി പറയണോ എന്ന ഈ സംവാദത്തിന്റെബാക്കി പ്രേക്ഷകർ തീരുമാനിക്കട്ടെ.


വടക്കേക്കരയില് 11 വാര്‍ഡുകളില് ത്രികോണ മത്സരം | Paravoor\nവടക്കേക്കരയില് 11 വാര്‍ഡുകളില് ത്രികോണ മത്സരം\nപറവൂര്: വടക്കേക്കര ഗ്രാമ പഞ്ചയത്തിലെ 11 വാര്‍ഡുകളില് ത്രികോണ മത്സരം നടക്കും ഏഴു വാര്‍ഡുകളില് ചതുഷ്‌കോണ മത്സരങ്ങളാണ് നടക്കുക. വാര്‍ഡ് 12ല് മാത്രമാണ് കോണ്‍ഗ്രസ് (ഐ), സിപിഎം സ്ഥാനാര്‍ഥികള് നേരിട്ട് ഏറ്റുമുട്ടുന്നത്.\nവാര്‍ഡ് 18-ല് അഞ്ചു പേര് മത്സരരംഗത്തുണ്ട്. മൊത്തം 68 സഥാനാര്‍ഥികളാണ് പഞ്ചായത്തിലെ 20 വാര്‍ഡുകളില് മത്സരിക്കുന്നത്. കോണ്‍ഗ്രസ് (ഐ) 18 വാര്‍ഡുകളില് ചിഹ്നത്തില് മത്സരിക്കും. സിപിഎം 15 വാര്‍ഡുകളിലാണ് പാര്‍ട്ടി ചിഹ്നത്തില് മത്സരിക്കുന്നത്. സിപിഐ നാലു വാര്‍ഡുകളില് ചിഹ്നത്തില് മത്സരിക്കും. 15 വാര്‍ഡുകളില് ബിജെപി മത്സരരംഗത്തുണ്ട്. ജനാതാദള് (യു) ഒരു വാര്‍ഡില് മത്സരരംഗത്തുണ്ട്. 15 പേര് സ്വതന്ത്രരായി മത്സരിക്കും.\nവാര്‍ഡും സ്ഥാനാര്‍ഥുകളും ചുവടെ:\nവാര്‍ഡ്-1. വസന്ത ഉണ്ണിസത്താര് (കോണ് ഐ), പി. ഡി. രാജീവ് (സിപിഎം), കൃഷ്ണകുമാര് (ബിജെപി).\nവാര്‍ഡ്-2. സിനു സിബിന് ദാസ് (കോണ് ഐ), സീന (സിപിഎം), ഉദയ സന്തോഷ് (സ്വത.).\nവാര്‍ഡ്-3. രാജശ്രീ ബാബു (കോണ് ഐ), സിനി പ്രദീപ് (സിപിഎം), എസ്. സിംല (സ്വത.).\nവാര്‍ഡ്-4: മല്ലിക ഷാജി (കോണ് ഐ), ഷൈലജ ദിനകരന് (സിപിഎം), ശ്രീദേവി (ബിജെപി).\nവാര്‍ഡ്-5. പി.എസ്. രഞ്ജിത്ത് (കോണ് ഐ), വി. കെ. രതീഷ് (സിപിഎം), വി.ഡി. ദിപുലാല് (ബിജെപി), സുരേഷ്ബാബു (സ്വത.).\nവാര്‍ഡ്- 6. ബീന രത്‌നന് (കോണ് ഐ), എന്.സി. ഹോച്ച്മിന് മാസ്റ്റര് (സിപിഐ), അഭിലാഷ് (ബിജെപി), മോഹനന് (സ്വത.).\nവാര്‍ഡ്-7. വിജയമ്മ (കോണ് ഐ), യമുന (സിപിഎം), സരിത സുനില് (ബിജെപി).\nവാര്‍ഡ്-8. സോഫി ജോജോ (കോണ് ഐ), രേഷ്മ ഗോപി (സിപിഎം), സരസ ബൈജു (ബിജെപി)\nവാര്‍ഡ്-9. കെ.പി. ഗോപിനാഥ് (കോണ് ഐ), ജോസ് (സിപിഎം), ജിപ്‌സണ് (ബിജെപി), സുമേഷ് (സ്വത.).\nവാര്‍ഡ്-10. ടി.കെ. ഷാജി (കോണ് ഐ), കെ.വി. പ്രകാശന് (സിപിഎം), ബിജോയ് കാനാടി (ബിജെപി).\nവാര്‍ഡ്-11. മണി ആനന്ദന് (കോണ് ഐ), കെ.വി. ജിഷ (എല്‍ഡിഎഫ്-സ്വത.), ഹിമ (ബിജെപി), അജിത (സ്വത.).\nവാര്‍ഡ്-12. ഷാന്റി രാജു (കോണ് ഐ), മേഴ്‌സി സനല്‍കുമാര് (സിപിഎം).\nവാര്‍ഡ്-13. എം.ഡി. മധുലാല് (കോണ് ഐ), പി. സി. ബാബു (സിപിഐ), അനില്‍കുമാര് (ബിജെപി). സുരേഷ് (സ്വത.)\nവാര്‍ഡ്-14. കെ.കെ. ഗിരീഷ് (കോണ് ഐ), സുമേഷ് (സിപിഎം), കെ.കെ. രതീഷ് (ബിജെപി), ശകുന്തള (സ്വത.).\nവാര്‍ഡ്-15. ഉഷ തമ്പി (കോണ് ഐ), രമ്യ രാജീവ് (സിപിഎം), സജിത സിബിന് (ബിജെപി).\nവാര്‍ഡ്-16. കെ.എം. അംബ്രോസ് (സിപിഎം), രാജീവ് മണ്ണാളില് (ജനതാദള് യു), ടി.എസ്. സുരേഷ് (സ്വത.).\nവാര്‍ഡ്-17. അനില് ഏലിയാസ് (കോണ് ഐ), വര്‍ഗീസ് മാണിയാറ (സിപിഐ), ശ്രീജിത്ത് ശശിധരന് (ബിജെപി), രാധാകൃഷ്ണന് (സ്വത.).\nവാര്‍ഡ്-18. ഷേര്‍ളി കിഷോര് (കോണ് ഐ), പി. ബി. ബിജി (സിപിഎം), ഷെല്ലി ദേവസ് (ബിജെപി), വി. കെ. രാജന് (സ്വത.), ഷിന്‍സ ശേല്‍വരാജ് (സ്വത.).\nവാര്‍ഡ്-19. മഞ്ജുഷ സാനു (യുഡിഎഫ് സ്വത.), ഷീബ അജന് (സിപിഎം), രമണി ബാബു (ബിജെപി).\nവാര്‍ഡി-20. മേരി മിനി (കോണ് ഐ), ലൈസ അനില് (സിപിഐ), ബിന്ദു (സ്വത.).


ശക്തിചൈതന്യമേകാന് കര്‍ക്കിടകത്തില് രാമായണപാരായണം\nകര്‍ക്കടകമാസത്തെ ആധ്യാത്മിക പുണ്യം നിറയ്ക്കുന്ന രാമായണ മാസത്തിന് തുടക്കമായി. അടുത്ത പതിനൊന്ന് മാസങ്ങളില് എങ്ങനെ ജീവിക്കണം എന്നതിന്റെ തയ്യാറെടുപ്പുകള്‍ക്കായുള്ള മാസമാണ് കര്‍ക്കിടകം. മനസും ശരീരവും ശുദ്ധമാക്കി ഈശ്വരപാതയില് സഞ്ചരിക്കാം. ഇനി എല്ലാ പ്രഭാതങ്ങളും സായംസന്ധ്യകളും രാമമന്ത്രങ്ങളാല് മുഖരിതമാകും..!\nഡി.സി ബുക്‌സ് രാമായണപാരായണം കേള്‍ക്കാന് സന്ദര്‍ശിക്കുക


Emalayalee.com - തീവ്രവാദികള്‍ക്ക് സാമ്ബത്തിക സഹായം; പുല്‍വാമയടക്കം ഏഴിടങ്ങളില് എന്‍ഐഎ റെയ്ഡ്\nശ്രീനഗര്: ജമ്മുവിലെ പുല്‍വാമയും ശ്രീനഗറും ഉള്‍പ്പടെ ഏഴിടങ്ങളില് ദേശീയ അന്വേഷണ ഏജന്‍സി (എന്.ഐ.എ) യുടെ റെയ്ഡ്. അതിര്‍ത്തി കടന്ന് വ്യാപാരം നടത്തുന്നവരുടെ കേന്ദ്രങ്ങളിലാണ് ഒരേസമയം റെയ്ഡ് നടത്തിയത്. ജമ്മു കശ്മീരില് അസമാധാനം സൃഷ്ടിക്കാന് ശ്രമിക്കുന്ന ഭീകരവാദികള്‍ക്ക് ലഭിക്കുന്ന സാമ്ബത്തിക സഹായം സംബന്ധിച്ച അന്വേഷണത്തിന്റെ ഭാഗമായാണിതെന്ന് വാര്‍ത്താ ഏജന്‍സി റിപ്പോര്‍ട്ടുചെയ്തു.\nക്രോസ് ലൈന് ഓഫ് കണ്‍ട്രോള് ട്രേഡേഴ്‌സ് അസോസിയേഷന് പ്രസിഡന്റ് തന്‍വീര് വാനിയുടെ പുല്‍വാമയിലുള്ള വസതിയടക്കം എന്.ഐ.എ റെയ്ഡ് നടത്തി . അര്‍ധസൈനിക വിഭാഗത്തിന്റെയും കശ്മീര് പോലീസിന്റെയും സഹായത്തോടെയാണ് റെയ്ഡ് പുരോഗമിക്കുന്നത് .അയല് രാജ്യമായ പാകിസ്താനില്‍നിന്ന് ഇന്ത്യയിലേക്ക് വന്‍തോതില് അനധികൃത പണം കൈമാറ്റം നടക്കുന്നു എന്നതുസംബന്ധിച്ച വിശ്വസനീയമായ വിവരം ലഭിച്ചിട്ടുണ്ടെന്ന് എന്.ഐ.എ വൃത്തങ്ങള് മുമ്ബ് വെളിപ്പെടുത്തിയിരുന്നു.\nഅതിര്‍ത്തി കടന്നുള്ള വ്യാപാരത്തിന്റെ മറവിലാണ് പണം കൈമാറ്റം നടക്കുന്നതെന്നാണ് ലഭ്യമായ വിവരം. കശ്മീരില് അസ്വസ്ഥതകള് സൃഷ്ടിക്കാനും തീവ്രവാദ പ്രവര്‍ത്തനങ്ങള് വ്യാപിപ്പിക്കാനുമാണ് അനധികൃതമായി കടത്തുന്ന പണം ഉപയോഗിക്കുന്നതെന്നും അന്വേഷണ ഏജന്‍സികള്‍ക്ക് വിവരം ലഭിച്ചിരുന്നു. രണ്ട് വ്യാപാരികളെ കേന്ദ്രീകരിച്ചാണ് എന്‍ഐഎ റെയ്ഡുകള് നടത്തിയതെന്ന് ഐഎഎന്‍എസ് വാര്‍ത്താ ഏജന്‍സിയുടെ റിപ്പോര്‍ട്ടുകള് വ്യക്തമാക്കുന്നു .


June 6, 2013 ഗുരുവാരം,പാദപൂജ\nഎല്ലാ വസ്തുക്കളും ത്രിഗുണസ്വരൂപമായതുകൊണ്ട് സ്വഭാവസാമ്യത നിലനില്ക്കുന്നു. എന്നാല് ജീവാത്മാവിന്റെ കര്‍മാനുസൃത വൈവിധ്യങ്ങള് ഇവയോടനുബന്ധമായി സൃഷ്ടിക്കുന്ന പ്രത്യേകതകളാണ് വസ്തുവൈവിധ്യമുണ്ടാക്കിത്തരുന്നത്. ഒരേ വസ്തുവിനെ പലതരത്തില് കാണുന്നത് ലോകത്തിന്റെ സാധാരണത്വമാണ്. ഈ സാധാരണത്വം വസ്തുവിനും മനസ്സിനും തമ്മിലുള്ള ബന്ധത്തില് നിന്നുണ്ടാകുന്നതുമാണ്. കലാകാരന്റെ ദൃഷ്ടി, കവിയുടെ ദൃഷ്ടി, ശാസ്ത്രജ്ഞന്റെ ദൃഷ്ടി, മൂഢാത്മാവിന്റെ ദൃഷ്ടി ഇങ്ങനെ പലര്‍ക്കും ഓരോ വസ്തുവെപ്പറ്റിയുണ്ടാകുന്ന അഭിപ്രായങ്ങള് പലതാണ്. വസ്തുവിനുണ്ടായ മാറ്റമല്ലഇതിനുകാരണം. അവനവന്റെ ജീവനില് സ്പഷ്ടമായി കണ്ടരൂപങ്ങള് മനസ്സായി രൂപ്പപെടുകയും ആ മനസ്സിന്റെ ഗുണരൂപം വസ്തുവില് കണ്ടെത്തുകയുമാണ് ചെയ്യുന്നത്. ഇവിടെ വസ്തുവിന് മാറ്റംസംഭവിക്കാതെ മനസ്സിന്റെ വാസനാജന്യമായ സന്ദര്‍ഭങ്ങളാണ് മാറ്റമായി അനുഭവപ്പെട്ടത്.\nകാണപ്പെട്ട വസ്തുവിന് കാണുന്നവനില് നിന്നന്യമായിട്ടുള്ള ഗുണവിശേഷങ്ങളുണ്ട്. അതായത് ഓരോ വസ്തുവിലും അതാതിന്റെ കര്‍മപരിണാമസ്വഭാവം ഉണ്ടെന്നുവേണം ചിന്തിക്കുവാന്. ത്രിഗുണങ്ങളൊന്നിചേര്‍ന്ന് അവ്യക്തമായിത്തീരുമ്പോള് അവിടെ ഒരേകത്വം നിലനില്ക്കുന്നു. എന്നാല് ത്രിഗുണങ്ങളെപ്പറ്റിയുള്ള പൂര്‍വഭാവനയാണ് വസ്തുവിനെപ്പറ്റിയുള്ള വിവിധാഭിപ്രായങ്ങളായി രൂപപ്പെട്ടത്. ഇത് തന്നെയാണ് ലോകത്ത് ഭിന്നരുചിസൃഷ്ടിക്കുവാനും വൈവിധ്യങ്ങളും നിരൂപണങ്ങളും നിലനിര്‍ത്തുവാനും കാരണമായ സത്യം. ഈ പറഞ്ഞ ആശയം പ്രകൃതിരഹസ്യത്തെയും ആത്മരഹസ്യത്തെയും വ്യക്തമാക്കുന്നതാണ്. പ്രകൃതിയുടെ പരിണാമഘട്ടങ്ങളെ ഏകത്വത്തിന്റെ (അവ്യക്തം) ദൃശ്യങ്ങളായും ദൃശ്യവസ്തുക്കളായിത്തീരുന്നതിനുള്ള പരിണാമഘട്ടമായും വിലയിരുത്തുമ്പോള് മോഷണമായാലും, പൂജയായാലും സംഭവിക്കുന്നതെല്ലാം ഒരേ ജീവന്റെ വാസനാസ്വരൂപങ്ങളാണെന്ന് വ്യക്തമാകും.\nസ്വാമിജിയെപ്പോലുള്ള മഹാത്മാക്കള്‍ക്ക് പ്രകൃതിരഹസ്യം കരതലാമലകംപോലെ കൈക്കുള്ളിലായിരിക്കുമ്പോള് മോഷ്ടിക്കുന്നവനും പൂജിക്കുന്നവനും കര്‍മത്തിന്റെ വിവിധഘട്ടങ്ങളില് എത്തി നില്ക്കുന്ന സംഭവങ്ങളായിട്ടേ കാണാനാകൂ. ശിക്ഷയും രക്ഷയും ഒരേസമയം നല്കുന്ന അനേകസംഭവങ്ങള് സ്വാമിജിയുടെ ജീവിതത്തിലുണ്ടായിട്ടുള്ളത് ഇവിടെ പ്രത്യേകരമണീയമത്രേ. ”പരിണാമൈകത്വാദ് വസ്തുതത്ത്വം” -‘പരിണാമങ്ങളുടെ ഏകത്വംകൊണ്ടാണ് വസ്തുക്കള്‍ക്കും ഏകത്വം’ . – എന്ന് ആചാര്യന് വസ്തുതത്ത്വ രഹസ്യം വ്യക്തമാക്കിയിട്ടുണ്ട്. ശിക്ഷാര്‍ഹമായ പല പ്രവൃത്തികളും കര്‍മത്തിന്റെ ദോഷവശങ്ങളെ ഇല്ലാതാക്കുന്ന ശിക്ഷയായും തന്മൂലം തെറ്റില്‍നിന്നുമുക്തമായ രക്ഷയായും പരിണമിക്കുന്നത് രാമസങ്കല്പത്തിലും സ്വാമിജിയിലെ ആത്മാരാമസങ്കല്പത്തിലും ഒരേ പോലെ ദൃശ്യമാണ്.\nസ്വാമിജിയുടെ ജീവിതത്തിലെ സംഭവങ്ങളുടെ ഒരു വലിയ പരമ്പര തന്നെ പ്രപഞ്ചസംഗ്രഹത്തിനും ആത്മമസംഗ്രഹത്തിനും ആവശ്യമായ നിര്‍ദ്ദേശങ്ങള് നല്കികൊണ്ട് ഭക്തജനങ്ങള്‍ക്ക് ഇന്നും അനുഗ്രഹത്തെ നല്കുന്നു. അവയില് ചിലത് താഴെ പ്രസ്താവിക്കാം. ശ്രീമാന് ചന്ദ്രശേഖരപിള്ള ചെറുപ്പുംമുതലേ അറിയപ്പെടുന്ന ഒരു പുരാണപാരായണക്കാരനാണെന്ന് നേരത്തെ സൂചിപ്പിച്ചുവല്ലോ. അദ്ദേഹം അശ്രമത്തിലെ മിക്ക വിശേഷദിവസങ്ങളിലും ആശ്രമത്തിലെത്തി രാമായണം വായിക്കാറുണ്ടായിരുന്നു. ആശ്രമത്തില് അദ്ദേഹത്തിന്റെ സാന്നിധ്യം ആവശ്യമുള്ളപ്പോഴൊക്കെ അദ്ദേഹം വീട്ടിലോ മറ്റെവിടെയോ ആണെങ്കിലും ”ഉടന് ആശ്രമത്തിലെത്തണം” എന്ന സ്വാമിജിയുടെ നിര്‍ദ്ദേശം അനുഭവപ്പെടാറുണ്ടെന്ന് അദ്ദേഹം ഭക്തിപുരസ്സരം അനുസ്മരിക്കാറുണ്ട്. പതിവുപോലെ ഒരു വിശേഷദിവസം ശ്രീമാന് ചന്ദ്രശേഖരപിള്ള അശ്രമത്തിലെത്തി, അന്നത്തെ രാമായണവായനയും കഴിഞ്ഞ് പിറ്റേന്ന് വീട്ടിലേക്ക് പോകാനായി സ്വാമിജിയോട് അനുവാദവും അനുഗ്രഹവും ചോദിച്ചു കൊണ്ട് തിരുസന്നധിയിലെത്തി. ശ്രീമാന് കരിമ്പുവിള സോമശേഖരന് നായര് ഈ സമയം അവിടെ ഉണ്ടായിരുന്നു. സ്വാതന്ത്ര്യം കൊണ്ട് തിരുസന്നിധിയിലെത്തി. ശ്രീമാന് സോമശേഖരന്‍നായര് സ്വാമിജിയോട് ”ചന്ദ്രശേഖരപിള്ളയ്ക്ക് പോകണ്ടേ, വണ്ടിക്കൂലിയൊന്നുമില്ലെന്നാണ് തോന്നുന്നത്. വല്ലതും കൊടടുക്കണ്ടേ” എന്നിങ്ങനെ ചോദിച്ചു. അപ്പോള് ഗുരുനാഥന് പറഞ്ഞ മറുപടി യോഗനിഷ്ഠയുടെ സിദ്ധിവൈഭവത്തെ അരക്കിട്ടുറപ്പിക്കാന് പോന്നവയാണ്. ”അവന് വായനക്കാരനാണെടോ, അവന് കാശുവേണ്ടപ്പോ കിട്ടിക്കൊള്ളും. പോത്തന്‍കോടുവരെ എത്താനുള്ള കാശ് അവന്റെ കൈയില് കാണഉം. പോത്തന്‍കോട്ട് ഇവനേയും കാത്ത് ഇരുപത് രൂപയുംകൊണ്ട് ഒരാള് നില്പുണ്ട്. അടുത്ത ദിവസത്തെ വായനയ്ക്ക് വിളിക്കാന് വേണ്ടി.” ഇത്രയും പറഞ്ഞ് ഗുരുനാഥന് ചന്ദ്രശേഖരപിള്ളക്ക് വിഭൂതിയും നല്കി യാത്രയയച്ചു. ശ്രീമാന് ചന്ദ്രശേഖരപിള്ള പോത്തന്‍കോട്ടെത്തി ഒരു കടയില് കയറിയപ്പോള് ഒരാള് കുറേ സമയമായി കാത്തിരിക്കുന്നുണ്ടായിരുന്നു. സ്വാമിജി പറഞ്ഞതുപോലെ ഇരുപത് രൂപയുംവച്ച് അടുത്ത ദിവസത്തെ വായനയ്ക്ക് ക്ഷണിക്കുവാന്‍വേണ്ടി വന്നിരിക്കുകയായിരുന്നു അയാള്. വളരെ അകലെനില്‍ക്കുന്ന ഒരുവന്റെ കൈയിലുള്ള രൂപയുടെ കണക്കറിയുവാനും അയാളുടെ ചിന്ത എന്താണെന്ന്കണ്ടുപിടിക്കാനും ആ ചിന്ത ആരോട് അഥവാ എന്തിനോട് ബന്ധപ്പെട്ടിരിക്കുന്നുവെന്നറിയാനും കഴിയുന്ന അതിമഹത്തായ സിദ്ധിവിശേഷം നേരത്തേതന്നെ ചര്‍ച്ചയ്ക്ക് വിധേയമാക്കിയിട്ടുണ്ട്.


സിനിമാ ആരാധകർ ഏറെ ആകാംഷയോടെ കാത്തിരിക്കുന്ന ദുൽഖർ സൽമാൻ ചിത്രമാണ് കുറുപ്പ്. കുപ്രസിദ്ധനായ സുകുമാരക്കുറുപ്പിന്റെ ജീവിതകഥയാണ് സിനിമ പറയുന്നത്. ശ്രീനാഥ് രാജേന്ദ്രന്റെ സംവിധാനത്തിൽ ഒരുങ്ങുന്ന സിനിമ ആരാധകർക്ക് ഏറെ പ്രതീക്ഷ നൽകുന്നുണ്ട്. പ്രേക്ഷകർക്ക് പ്രതീക്ഷകൾ നൽകി ഈയിടെ ചിത്രത്തിന്റെ ട്രെയ്‌ലർ പുറത്തിറങ്ങിയിരുന്നു. സുകുമാരക്കുറുപ്പിന്റെ കുടുംബത്തിന്റെ\nഅനുമതിയോടെ തന്നെയാണ് സിനിമ അണിഞ്ഞൊരുങ്ങുന്നതെന്ന് ദുൽഖർ ആരാധകരോട് പറഞ്ഞിരുന്നു. ഇപ്പോഴിതാ റിലീസിന് മുൻപ് ചിത്രങ്ങളുടെ വിശേഷങ്ങളുമായി അഭിനേതാക്കളും അണിയറ പ്രവർത്തകരും എത്തിയിരിക്കുകയാണ്. നവംബർ 12നാണു കുറുപ്പ് തിയേറ്ററുകയിൽ പ്രദർശനത്തിനെത്തുന്നത്. മമ്മൂട്ടിയുടെ ഇടപെടലുകൾ കൊണ്ടാണ് സിനിമ തിയേറ്റർ പ്രദർശനത്തിലേക്കെത്തിയതെന്നു സിനിമാമേഖലയിൽ പലരും പറയുന്നുണ്ട്.\nകുറുപ്പിന്റെ ട്രയിലര് മമ്മൂട്ടി തന്റെ ഫേസ്‌ബുക്ക് പേജിൽ ഷെയര് ചെയ്തത് വാര്‍ത്തയായിരുന്നു. ഇതാദ്യമായിട്ടായിരുന്നു മമ്മൂട്ടി ദുൽഖറിന്റെ ചിത്രത്തിന്റെ ട്രയിലര് പങ്കുവെച്ചത്. ദുൽഖർ തന്നെ മമ്മൂട്ടിയുടെ പേജിൽ നിന്നും ട്രെയ്‌ലർ ഷെയർ ചെയ്‌തെന്നായിരുന്നു ട്രോളുകൾ വന്നത്. ആ കണ്ടെത്തല് ശരിയാണെന്നായിരുന്നു ദുല്‍ഖര് വാർത്താസമ്മേളനത്തിൽ സമ്മതിച്ചത്. വാപ്പച്ചിയുടെ ഫോണില് നിന്നും ഞാൻ തന്നെയാണ് ആ പോസ്റ്റിട്ടത്. പൊതുവെ\nഞാന് ഒറ്റയ്ക്കാണ് എന്റെ സിനിമകൾ പ്രമോട്ട് ചെയ്യാറുള്ളത്. ഇത് ഒരു ബിഗ് ബജറ്റ് ചിത്രമായതിനാല് ഞാന് വാപ്പച്ചിയോടും ഷെയര് ചെയ്യാനായി പറഞ്ഞിരുന്നു. ഞാൻ ഫോൺ എടുക്കുവാണേ എന്ന് പറഞ്ഞിട്ടാണ് ട്രെയ്‌ലർ ഷെയർ ചെയ്തത്. കുറുപ്പ് തിയേറ്ററിൽ തന്നെ വരേണ്ട ഒരു സിനിമയായിരുന്നുവെന്നും ഏറെ ആസ്വദിച്ചാണ് ആ സിനിമ ചെയ്തതെന്നും ദുൽഖർ വെളിപ്പെടുത്തുന്നുണ്ട്. കുറുപ്പ് സിനിമ കാണാനായി കാത്തിരിയ്ക്കുകയാണ് ആരാധകർ.


എന്‍റെ ആദ്യത്തെ ഉംറ – Boolokam\nApril-11-2012 ബുധനാഴ്ച്ച 1:35നു ഓഫീസില് നിന്ന് ഞാനും എന്‍റെ സുഹൃത്ത് സനൂപും കൂടി ഉംറക്കായി പുറപ്പെട്ടു. പരമകാരുണികനായ സൃഷ്ടാവിന്റെ അനുഗ്രഹത്താലും, ഞങ്ങളുടെ കമ്പനി MD Mr. Abdul Samad Thachangodan ന്‍റെ വിശാല മനസ്സും കാരണം ഞങ്ങള്‍ക്ക് ഉംറ നിര്‍വഹിക്കുവാനുള്ള ഒരു അവസരം ലഭിച്ചു. ഇവിടെ റിയാദില് ബത്ത എന്ന സ്ഥലത്ത് നിന്നാണ് ബസ് പുറപ്പെടുന്നത്. ഞങ്ങളെ ഓഫീസിലെ അക്കൌന്ടന്റും ഞങ്ങളുടെ സുഹൃത്തുമായ ഈജിപ്ത്കാരന് മുഹമ്മദ് മുറൂജ് വരെ കൊണ്ടുവിട്ടു. അവിടുന്ന് ഞങ്ങള് ബസ്സില് ബത്തയിലേക്ക് പുറപ്പെട്ടു. ഇടയ്ക്കുവെച്ച് ഉംറ ഗ്രൂപ്പിന്റെ ഓഫീസിലേക് ഫോണ് ചെയ്തപോള് ബസ് ബത്തയില്‍നിന്നും യാത്ര തിരിച്ചെന്നും ഇനി അവിടെ അടുത്തുള്ള അസ്സീസ്സിയ എന്ന സ്ഥലത്തുള്ള SAPTCO BUS Standല് എത്തുവാനും പറഞ്ഞു. അതുപ്രകാരം ഞങ്ങള് ബത്തയില് ഇറങ്ങി ഒരു ടാക്സിയില് bus standല് എത്തി. ബസ് അവിടെ എത്തിയിട്ടുണ്ടായിരുന്നില്ല. ആ സമയംകൊണ്ട് ഞങ്ങള് ചെറുതായി സ്നാക്ക്സ് കഴിച്ചിട്ട് അസര് നമസ്കരിച്ചു. അല്പസമയത്തിനകം ബസ് വന്നു.\nഞങ്ങള്5മണിയോടെ മുത്ത്നബി(സ) യുടെ നാടായ മദീനയെന്ന പുണ്ണ്യനഗരിയിലേക് യാത്ര തിരിച്ചു. ബസ്സിന്‍റെ ഡ്രൈവര് ഒരു സിറിയക്കാരനായിരുന്നു. അല്-മുനവ്വര് ഗ്രൂപ്പിന്റെ കൂടെയാണ് ഞങ്ങള് യാത്ര തുടങ്ങുന്നത്. കുറച്ചു ദൂരം യാത്ര ചെയ്തപോള് മഗരിബ് നമസ്കാരത്തിനായി ബസ് നിര്‍ത്തി. അവിടെ നമസ്കാരശേഷം ഒരു ബക്കാലയില് നിന്ന് സ്നാക്ക്സും വെള്ളവും വാങ്ങിച്ചു ബസില് കയറി.\nപിന്നീട് ഉസ്താദിന്‍റെ ക്ലാസ്സുകള് ആരംഭിച്ചു. തുടക്കത്തില്‍ത്തന്നെ യാത്ര നല്ല രസകരമായി തോന്നി. പുറത്തു നല്ല പൊടിക്കാറ്റും മഴയും ഉണ്ടായിരുന്നു. രാത്രി ഭക്ഷണത്തിനായി ബസ് ഒരു വിശ്രമകേന്ദ്രത്തില് നിര്‍ത്തി. അവിടെ ഇറങ്ങുമ്പോള് സൗദിയിലെ ശക്തമായ തണുത്ത പോടികാറ്റ് എന്താണെന്ന് ശരിക്കും അറിഞ്ഞു. ചെറിയൊരു ഭക്ഷണശാലയില് എല്ലാവരും ഭക്ഷണത്തിനായി തടിച്ചുകൂടി നില്‍കുന്നുണ്ടായിരുന്നു. ഞങ്ങളെപോലെ മദീനയിലേക്ക് പുറപെട്ട വേറെയും ബസ്സിലെ ആള്‍ക്കാര് ഉണ്ടായിരുന്നു. അവിടെ വെച്ച് പരിചയപെട്ട2പേരുടെ അടുത്ത് ഭക്ഷണത്തിനുള്ള തുക ഏല്‍പിച്ചു. ഒരുവിധത്തില് ടോക്കണ് കിട്ടി. പിന്നെ ഞാന് അതുമായി ഭക്ഷണത്തിനുള്ള സ്ഥലത്തുചെന്നു. കുറച്ചുസമയത്തിനു ശേഷം എങ്ങിനെയൊക്കെയോ2നുസ് കബ്സ്സ വാങ്ങിച്ചു വന്നു. ഞങ്ങള് ഒരുമിച്ചിരുന്നു കഴിച്ചശേഷം തിരിച്ചു ബസ്സില് കയറി.\nബസ്സ് അവിടുന്നും പുറപെട്ടു, ഉസ്താദ് ക്ലാസ്സുകള് തുടങ്ങി. മദീനയെ കുറിച്ചായിരുന്നു ക്ലാസ്സ്. കണ്ണീരണിയിക്കുന്ന ക്ലാസ്സുകള് ആയിരുന്നു അവയെല്ലാം. ഉസ്താദിന് അന്ന്യഭാഷക്കാരനായ ഡ്രൈവറെ ശല്ല്യപെടുത്തരുതെന്നു പ്രത്യേക ശ്രദ്ധ ഉണ്ടായിരുന്നു. ബസ്സില് ഉണ്ടായിരുന്നവരെലാം പരസ്പരം വളരെ സ്നേഹത്തിലും സഹാനുഭൂതിയിലുമാണ് പെരുമാറിയിരുന്നത്. രാത്രി 11 മണിയായപോള് ക്ലാസുകള് നിര്‍ത്തി ഞങ്ങളെ ഉറങ്ങാന് അദ്ദേഹം അനുവദിച്ചു. ഉസ്താദ് ബസ്സിലുള്ള എല്ലാവരുടെ കാര്യത്തിലും പ്രത്യേക ശ്രദ്ധ ചെലുത്തിയിരുന്നു. പിന്നീട് രാത്രിയില് എപ്പോഴോ അറിയാതെ ഉറങ്ങിപോയി.\nApril-12 വ്യാഴാഴ്ച, രാവിലെ 3:45നു ഉസ്താദ് വിളിച്ചു പറഞ്ഞു ഞങ്ങളുടെ ബസ്സ് മദീന പട്ടണത്തില് പ്രവേശിച്ചുവെന്ന്. എന്നിട്ട് “ത്വലഅല് ബദറൂ അലൈന…” എന്ന ഗാനം വച്ചു. ഇതെല്ലാം കേട്ടപ്പോള് മനസ്സില് ഒരു പ്രത്യേകതരം വികാരമായിരുന്നു. മനസ്സും കണ്ണും വിങ്ങി നിറഞ്ഞു. ബസ്സ് മസ്ജിദുന്നബവിയുടെ അടുത്തുള്ള ഒരു സ്ട്രീറ്റില് നിര്‍ത്തി. ഞങ്ങള് എല്ലാവരും സോപ്പും, മിസ്‌വാക്കും എടുത്തു പള്ളി ലക്‌ഷ്യം വെച്ച് നീങ്ങി.\nഅങ്ങിനെ ഞങ്ങള് മസ്ജിദുന്നബവിയിലെത്തി. സമയം പുലര്‍ച്ച 4:00 വിശാലമായ പള്ളി പ്രകാശപൂരിതമായിരുന്നു. മുത്ത്നബി വഫാത്തായ സ്ഥലമെത്തിയപോള് കരഞ്ഞുപോയി. പഴയ ചരിത്രങ്ങള് മനസ്സില് ഓടിയെത്തി. പിന്നെ ഉസ്താദ് നിര്‍ദേശിച്ച സ്ഥലത്തുചെന്നു മിസുവാക്ക് ചെയ്തു, വൃത്തിയായി, വുളു എടുത്ത് പള്ളിയില് കയറി. റൌളയുടെ അടുതെല്ലാം അപോഴേക്കും ആളുകളെകൊണ്ട് നിറഞ്ഞിരുന്നു. ഞങ്ങള്‍ക്ക് അങ്ങോട്ട് അടുക്കാന് കഴിഞ്ഞില്ല. പുറത്തുനിന്നു നബി(സ)ക്കും,അബൂബക്കര് സിദ്ധീക്(റ), ഉമര്(റ) എന്നിവര്‍ക്ക് സലാം പറഞ്ഞു. മസ്ജിദുന്നബവിയില് ഒരു റക്ക്അതിനു ആയിരം റക്ക്അത്തിന്റെ പ്രതിഫലമാണ്. ഞങ്ങള് സുബഹി വരെ നമസ്കാരവും, ദുആയും നിര്‍വഹിച്ചു. സുബഹി നമസ്കാരാനന്തരം ഒരിക്കല്‍ക്കൂടി റസൂലുള്ളക്കു സലാം പറഞ്ഞു ഞങ്ങള് പള്ളിയില്‍നിന്നുമിറങ്ങി. അവിടെമാകെ നാനാരാജ്യത്തുനിന്നു വന്ന ആളുകള് ഉണ്ടായിരുന്നു. പിന്നെ ഞങ്ങള് നേരെ അവിടെയുള്ള ഖബര്‍സ്ഥാനില് ചെന്നു. അവിടെയാണ് നബി(സ)യുടെ ഭാര്യമാരെയും മക്കളെയും ഖബറടക്കിയിട്ടുള്ളത്. അവിടെ ചെന്നു അവര്‍ക്കുവേണ്ടി പ്രാര്‍ത്ഥിച്ചശേഷം ഞങ്ങള് പുറത്തേക്കു നടന്നു. പോവുന്ന വഴിക്ക് ബുഹാരി(റ) ഹദീസ് ക്രോഡീകരിച്ച സ്ഥലത്തുള്ള പള്ളി കണ്ടു. പിന്നെ അവിടെ ഒരു മലയാളി ഹോട്ടലില്‍നിന്നും ഭക്ഷണം കഴിച്ചശേഷം ഞങ്ങള് നേരെ ഉഹുദ് യുദ്ധം നടന്ന സ്ഥലത്തുപോയി.\nഹംസ(റ) ശഹീദായ മണ്ണ് ഉഹുദ്. അവിടെ ചുറ്റുമതില് ഉണ്ട് അതിനകത്താണ് ഉഹുദില് ശഹീദായ സഹാബികളുടെ ഖബറുകള് ഉള്ളത്. ഉഹുദ് താഴ്വാരം മലകള് കൊണ്ട് ചുറ്റപെട്ടിരിക്കുന്നു. ധാരാളം സഞ്ചാരികള് ഉണ്ടായിരുന്നു അവിടെ. അവിടുന്ന് ഞങ്ങള് മസ്ജിദുല് ഖിബ്‌ലത്തൈനിയിലേക്കാണ് പോയത്. ആ പള്ളിയില് വെച്ചാണ് ഖിബ്‌ല മസ്ജിദുല് മുക്കദിസില്‍നിന്നു മസ്ജിദുല് ഹറമിലേക്ക് മാറുവാനുള്ള വഹ്യ് നബി(സ) ക്ക് കിട്ടിയത്. നമസ്കരിച്ചുകൊണ്ടിരികുമ്പോള്‍ത്തന്നെ ഖിബ്‌ല മാറിയെന്നാണ് റിപ്പോര്‍ട്ടുകളില് ഉള്ളത്. മസ്ജിദില്2റക്അത്ത് നമസ്കരിച്ചു. അവിടുന്ന് നേരെ പോയത് മസ്ജിദുല് ഖുബയിലേക്കായിരുന്നു. നബി(സ) ആദ്യമായി നിര്‍മിച്ച പള്ളി. അവിടെയും2റക്അത്ത് നമസ്കരിച്ചു. ഖുബയില്2റക്അത്ത് നമസ്കരിച്ചാല് ഒരു ഉംറ ചെയ്യുന്നതിന്‍റെ പ്രതിഫലം ഉണ്ടെന്ന് നബി(സ) പറഞ്ഞതായി റിപ്പോര്‍ട്ട് ഉണ്ട്. രണ്ടു പള്ളിയുടെ ചുറ്റിലും വഴിവാണിഭക്കാര് ഉണ്ടായിരുന്നു.\nപിന്നെ മദീനക്കാര് ഇഹ്റാം കെട്ടുന്ന മീക്കാത്തില്‍ചെന്നു. കുളിച്ചു, സുഗന്ധംപൂശി ഇഹ്റാം വസ്ത്രം ചുറ്റി. അവിടുത്തെ പള്ളിയില് ഇഹ്രാമിന്റെ സുന്നത്ത്2റക്അത്ത് നമസ്കരിച്ചു. അവിടെനിന്നു ഞങ്ങള് മക്ക ലക്ഷ്യംവെച്ച് യാത്ര തുടങ്ങി. ഉച്ചയ്ക്ക് 1 മണിയോടടുത്തപ്പോള് ബസ് ഒരു ഇസ്തിരാഹ (വിശ്രമസ്ഥലം) യില് നിര്‍ത്തി. അവിടെ ഇറങ്ങുമ്പോള് ശക്തമായ കാറ്റ് വീശുന്നുണ്ടായിരുന്നു. അവിടുന്ന് ഭക്ഷണംകഴിച്ച ശേഷം വീണ്ടും യാത്ര തുടര്‍ന്നു. ഇടയ്ക് ഒരുപാട് ചെക്ക്‌പോസ്റ്റുകള് ഉണ്ടായിരുന്നു.\nമഗരിബ് സമയത്ത് ഞങ്ങള് മക്കയിലെത്തി. നേരെ ഹോട്ടലില് ചെന്ന് വുളു എടുത്തു കഅബയിലേക്ക് നടന്നു. പോവുന്ന വഴിയില് വേറെയും തീര്‍ഥാടകര് ഉണ്ടായിരുന്നു. എല്ലാവരും ഒരേ സ്വരത്തില് ശ്രിഷ്ട്ടാവിന്റെ വിളിക്കുത്തരം നല്‍കികൊണ്ട് ‘ലബ്ബൈക്കല്ലാഹുമ്മ ലബ്ബൈക്…’ചൊല്ലിയാണ് നടന്നുനീങ്ങിയത്. ഞങ്ങള് പള്ളിക്കകത്തേക്ക് ഡോര് ചീ: 45ലൂടെയാണ് കയറിയത്. പള്ളിക്കകം വളരെ സുന്ദരമാണ്. എല്ലായിടത്തും ഇബാദത്തും, പ്രാര്തനകളുമായി കണ്ണീരണിഞ്ഞ മുഖങ്ങള് മാത്രം. പടവുകള് ഇറങ്ങിച്ചെന്നു തലയുയര്‍ത്തി നോക്കുമ്പോള് മുന്നില് കാണുന്നു പരിശുദ്ധകഅബ. ഇബ്രാഹിം നബി(അ), മകന് ഇസ്മയില്(അ)യുമൊത്ത് സൃഷ്ടാവിനെ ആരാധിക്കുവാനായി നിര്‍മിച്ച ഭവനം. എന്റെ കണ്ണുകള് നിറഞ്ഞു, മനസ്സുതേങ്ങി വിദുമ്പുകയായിരുന്നു. സൃഷ്ടാവ് നല്‍കിയ അപാരമായ അനുഗ്രഹം പുണ്ണ്യകഅബ നേരിട്ടു കാണുവാനുള്ള അവസരം. ചെയ്തുപോയ തെറ്റുകള് ഓര്‍ത്തു പശ്ചാത്തലത്തപിച്ചു കരഞ്ഞു. ലഭിച്ച അനുഗ്രഹങ്ങള്‍ക് നന്ദി പറഞ്ഞു. കഅബ കണ്‍നിറയെ നോക്കിനിന്നു. ശ്രിഷ്ട്ടികളെല്ലാം ലക്ഷ്യംവെച്ച് ആരാധന ചെയ്യുന്ന സ്ഥലം.\nകഅബ കണ്ടു മതിവരാതെ അങ്ങിനെത്തന്നെ കുറേനേരം നോക്കിനിന്നു. പലരും പ്രര്‍ത്തിക്കുവാന് ഏല്‍പ്പിച്ചിരുന്നു. എന്റെയും പ്രാര്‍ഥനകള് ഉണ്ടായിരുന്നു. പക്ഷെ കഅബ നേരില് കണ്ടപ്പോള് അല്‍പ്പസമയം മനസ്സാകെ ശൂന്യമായതു പോലെ അനുഭവപെട്ടു. കഅബക്കുചുറ്റും ആളുകള് ത്വവാഫ് ചെയ്യുന്നുണ്ടായിരുന്നു. ആ തിരക്കിനിടയിലും എങ്ങിനെയൊക്കെയോ ഹജറുല് അസ്-വദിന്റെ അടുത്തെത്താന് കഴിഞ്ഞു. ഹജറുല് അസ്-വദ് തൊട്ടുമുത്തിയ ശേഷം ഞാന് ത്വവാഫ് ആരംഭിക്കുമ്പോഴേക്കും ഇഷാബാങ്ക് വിളിച്ചു. നമസ്കാര സമയമായപ്പോള് ത്വവാഫ് ചെയ്തുകൊണ്ടിരുന്ന സ്ത്രീകള് പിന്നിലേക്ക് പോവുന്നുണ്ടായിരുന്നു പുരുഷന്മാര്‍ക്ക് നമ്സ്കരിക്കുവനായിട്ടു. അങ്ങിനെ കഅബ നേരെ മുന്നിലാക്കി എന്റെ ആദ്യത്തെ ഫര്‍ള് നമസ്കാരം അല്ലാഹുവിന്റെ അനുഗ്രഹത്താല് ആ ഇഷാ നമസ്കാരത്തിലൂടെ നിര്‍വഹിക്കുവാന് എനിക്ക് കഴിഞ്ഞു.\nവീണ്ടും ഞാന് ഹജറുല് അസ്-വദില് നിന്ന് ത്വവാഫ് ആരംഭിച്ചു. ഏഴു ചുറ്റിലും എല്ലാ ശ്രിഷ്ട്ടികള്‍ക്ക് വേണ്ടിയും മനമുരുകി പ്രാര്‍ത്ഥിച്ചുകൊണ്ടേയിരുന്നു. ത്വവാഫ് കഴിഞ്ഞ് മക്കാമു ഇബ്രാഹീമിന്‍റെ പുറകില് ചെന്ന്2റക്ക്അത്ത് നമസ്കരിച്ചു. ഒരു ഹജ്ജിന്‍റെ പ്രതീതി ഉണ്ടായിരുന്നു. അവിടെ അത്രയ്ക്ക് തിരക്കായിരുന്നു. കഅബയുടെ ഭംഗിയ്ക്കു മോടി കൂട്ടുന്നതുപോലെതോന്നി അവിടുത്തെ ക്ലോക്ക്-ടവര് കണ്ടപ്പോള്. മക്കയുടെ എത്രയോ അകലെ നിന്ന് തന്നെ ആ ക്ലോക്ക്-ടവര് തെളിഞ്ഞു കാണാമായിരുന്നു. ലക്ഷോപലക്ഷം ജനങ്ങള് തിങ്ങിനിറഞ്ഞിരുന്ന ആ വ്യാഴാഴ്ച രാവില്. ഇടയ്ക്കിടയ്ക്കു കഅബയുടെ പരിസരം വൃത്തിയാക്കികൊണ്ടിരിക്കുന്നു, എല്ലായിടത്തും സുഗന്ധം പരിമണം പൂശുന്നു. മനസ്സിന് വളരെ ശാന്തമായ അവസ്ഥ.\nപിന്നെ നേരെ സ്വഫാ-മര്‍വയിലേക്ക് പോയി. സ്വഫയില് നിന്ന് പ്രാര്‍ഥനയോടെ സഅയ് ആരംഭിച്ചു. അതുവരെ പറഞ്ഞുകേട്ടതും, അറിഞ്ഞതുമായ സ്ഥലമായിരുന്നില്ല അത്, അത്യാവശ്യം ദൂരമുണ്ടായിരുന്നു സ്വഫാ-മര്‍വയ്ക്കിടയില്. ഈ അകലത്തിനിടയിലല്ലേ ഹാജറ ബീവി തന്‍റെ പൊന്നോമനമകന് ഇസ്മയിലിനുവേണ്ടി ഒരുത്തുള്ളി ദാഹജലത്തിനായി ഓടിയാതെന്നോര്‍ത്തപോള് ഹൃദയം തേങ്ങികരഞ്ഞു. ആരോഗ്യമില്ലാത്ത ആളുകളെ വീല് -ചെയറില് ഇരുത്തി സഅയ് ചെയ്യിക്കുന്നുണ്ടായിരുന്നു. സഅയ് കഴിഞ്ഞപ്പോള് സംസം കുടിക്കാനായി പോയി. മതിയാവോളം കുടിച്ചു. അവിടെ വയസ്സായ ഒരു ഉമ്മുമ്മക്കും സംസം എടുത്തുകൊടുത്തു. അവര്‍ക്ക് വളരെ സന്തോഷമായി, അവര് എനിക്കറിയാത്ത ഭാഷയില് അല്ലാഹു അനുഗ്രഹിക്കട്ടെയെന്നു പറഞ്ഞു. മര്‍വയുടെ അടുത്ത് സഅയ് കഴിഞ്ഞവര് പരസ്പ്പരം മുടി മുറിച്ചു ഇഹ്രാമില്‍നിന്നു ഒഴിവാകുന്നുണ്ടായിരുന്നു. പിന്നെ പള്ളിയില്‍നിന്ന് പുറത്തിറങ്ങി. അവിടെ ചെറിയുപ്പയും, കുഞ്ഞുമ്മയും വന്നിരുന്നു. അവര് മക്കയിലാണ് ജോലി ചെയ്യുന്നത്. അതിനുശേഷം മുടി മുറിക്കാനായി പാകിസ്ഥാനികളുടെ കടയില് പോയി. മുടി പൂര്‍ണ്ണമായും കളഞ്ഞു. റൂമില്‍ചെന്ന് ഇഹ്രാമില്‍നിന്ന് വിരമിച്ചു. അങ്ങിനെ ഞാനെന്‍റെ ജീവിതത്തിലെ ആദ്യത്തെ ഉംറ നിര്‍വഹിച്ചു.\nഏപ്രില്-13 വെള്ളിയാഴ്ച , രാവിലെ 3:30നു എഴുന്നേറ്റ് കുളിച്ചു, വുളു എടുത്തു കഅബയിലേക്ക് പോയി. ആ സമയത്തും കഅബയെ ആളുകള് ത്വവാഫ് ചെയ്യുന്നുണ്ടായിരുന്നു. കഅബയുടെ അടുത്തു ചെന്ന് കരഞ്ഞു പ്രാര്‍ത്തിച്ചു. പിന്നീട് സുബഹി നമസ്കാരാനന്തരം ഞങ്ങള് വേറൊരു ബസ്സില് മക്ക കാണുവാനായി പുറപ്പെട്ടു. ആ യാത്രയില് സൗര്, ഹിറ, അറഫ, മിന, മുസ്ദലിഫ, ജംറകള് എല്ലാം കണ്ടു. പിന്നെ തിരിച്ചുവന്ന് കഅബയില് പോയി വിടവാങ്ങല് ത്വവാഫിന്‍റെ5ത്വവാഫ് ചെയ്തു അതിനു ശേഷം ജുമാ നമസ്കാരം ആയിരുന്നു. ആ ചുട്ടുപൊള്ളുന്ന വെയിലിലും ചൂട് അറിയുന്നുണ്ടായിരുന്നില്ല. ജുമുഅക്കു ശേഷം ബാക്കി2ത്വവാഫ് കൂടി പൂര്‍ത്തിയാക്കിയ ശേഷം ഞങ്ങള് അവിടെനിന്നു റിയാദിലേക്ക് പുറപെട്ടു. ഇനിയും ഇതുപോലെ ഉംറയും, ഹജ്ജും നിര്‍വഹിക്കുവാനായി കഅബയിലേക് തിരികെ വരാന് സൃഷ്ടാവിനോട് പ്രാര്‍ത്ഥിച്ചുകൊണ്ട്…


ഫ്രിസ്ലാൻറ്, സ്വന്തം ഭാഷയും സംസ്കാരവും ഐസ്ലൻഡിനടുത്തുള്ള ഒരു ദ്വീപായ ഫ്രിസ് ലാൻഡ് എന്ന പേരിലാണ് ഉപയോഗിക്കുന്നത്? : മാർട്ടിൻ വെരിജ്ലാൻഡ്\nചരിത്രത്തെ എത്ര വേഗത്തിൽ വ്യാജമായി തരംതിരിക്കാനാകുമോ പഴയ അന്താരാഷ്ട്ര മാളുകളിൽ ഫിർലാൻഡിലുള്ള ദ്വീപ് കണ്ടുപിടിച്ചതായി തെളിയിക്കപ്പെടുന്നത്. നെതർലാൻഡ്സിന്റെ വടക്കുഭാഗത്ത് താമസിക്കുന്ന അത്തരത്തിലുള്ള ഒരു ചെറിയ ജനവിഭാഗം ഡച്ചനിൽ നിന്ന് തികച്ചും വ്യത്യസ്തമായ ഒരു ഭാഷ സംസാരിക്കുന്നതും ഇംഗ്ലീഷിലേക്ക് വളരെ അടുത്ത് നിൽക്കുന്നതുമാണെന്നത് എപ്പോഴെന്ന് നിങ്ങൾ എപ്പോഴെങ്കിലും ചിന്തിച്ചിട്ടുണ്ടോ? ഇംഗ്ലണ്ടിൽ ഒരു 'വെണ്ണ പോലെ, വെണ്ണ പോലെ ഇംഗ്ലീഷുകയാണ് വെണ്ണ'; വിവർത്തനം ചെയ്തത് 'വെണ്ണയ്ക്ക് വെണ്ണ പോലെ ഇംഗ്ലീഷാണ് ഫാസ്റ്റ്. " ജൂൺ ക്സനുമ്ക്സ എന്നെ കൈമാറി ആ വലിയ കണ്ടെത്തൽ ഗ്രീൻലാൻഡ് ആ തെക്കെ (ഐസ് ലാൻഡ് കൊണ്ട്) ലാൻഡ് വലുതാണ് ഒരു സെഅഫരിന്ഗ് ജനവാസമുള്ള ചെയ്തു ഏത് വർഷം ക്സനുമ്ക്സ, വരെ ഭൂപടങ്ങൾ വരച്ച ഒരു ദ്വീപ് ആയിരുന്നു ആണ്. ദ്വീപ് ബഹുഭൂരിപക്ഷം ജനവാസമുള്ളവയായിരിക്കുമെന്നതും 2014- നും 1680 മില്ല്യൻ നിവാസികൾ ഉണ്ടായിരുന്നതുമാണ്. അതാണ് അതിനു മുൻപ് വളരെ നല്ലത്. ഒരു ദ്വീപ് ഒരു ഭൂകമ്പത്തിന്റെ ഫലമായി ഉണ്ടായതായി സംശയമുണ്ട്, ഉദാഹരണത്തിന്, ഒരു കടൽത്തീരം.\nഫിർലാൻഡിലുള്ള ദ്വീപ് കാണാതായതിന്റെ കൃത്യമായ കാരണം തീർച്ചയായും ഊഹത്തെപ്പറ്റിയാണ്. എന്നിരുന്നാലും, ചില ചരിത്രഗ്രന്ഥങ്ങൾ തെക്കൻ ഫ്രാൻസിസ് ഇംഗ്ലണ്ടിൽ താമസിക്കാൻ ശ്രമിക്കുകയും ആദ്യം നെതർലാന്റ്സിന്റെ വടക്കൻ സന്ദർശിക്കുകയും ചെയ്തു. ഇപ്പോൾ നമുക്കെല്ലാം അറിയാം ഫരിസേയക്കാരെ ബോണിഫെയ്സ് കൊല്ലപ്പെട്ടു വർഷം ഏതാണ്ട് 754. അതിൻറെ അർഥം യഹൂദന്മാർ തങ്ങളുടെ ദ്വീപിന് വെളിയിൽ നിന്നിരുന്നു. ഹോളണ്ടിലെ വടക്കൻ ഭാഗങ്ങൾ പിടിച്ചെടുക്കുകയും അവിടെനിന്ന് കച്ചവടം ചെയ്യുകയും ചെയ്തതാണ് സാധ്യത.\nതികച്ചും വ്യത്യസ്തമായ രീതിയിൽ ഈ ദ്വീപിന്റെ കണ്ടെത്തലുമായി വരുന്ന ചരിത്രത്തിന്റെ മറ്റൊരു ഭാഗം അമേരിക്ക കണ്ടുപിടിച്ച കഥയാണ്. കൊളംബസ് ഇത് ചെയ്യുന്നതിന് മുമ്പ് ഭൂഖണ്ഡം സമീപിക്കുന്ന ഒരു സ്കാൻഡിനേവിയൻ ജനതയെക്കുറിച്ച് അമേരിക്കയിലെ പഴയ തദ്ദേശീയ ഇന്ത്യക്കാർ സംസാരിക്കുമായിരുന്നു. അമേരിക്കൻ നാട്ടുകാർ 'റെഡ്ബീഡ്' എന്നതിനെക്കുറിച്ച് സംസാരിച്ചിരുന്നു. ഇത് ഫ്രിഷക്കിനെ സംബന്ധിച്ചിടത്തോളം ഒരുപാട് കാര്യങ്ങൾ വിശദീകരിക്കുന്നു റെഡ്ബാദ് എന്നു വിളിച്ചിരുന്നു; രാഡ്ബേഡ് എന്ന പേരിലാണ് അറിയപ്പെടുന്നത്. റെഡ്ബാഡ് 'ചുവന്ന താടി' ഒരു അഴിമതിയാണ്. വിക്കിപീഡിയയുടെ അഭിപ്രായത്തിൽ രാദ്ബൗവിന്റെ ചെറുപ്പവും യുവാവിനും ഒന്നും അറിയില്ല. ഫ്ലിഷ്യക്കാരുടെ ചരിത്രം മനഃപൂർവ്വം പിരിഞ്ഞുപോയതുപോലെ തോന്നുന്നു. പിന്നീട് അദ്ദേഹം ആൽഡ്രിസ്സിന്റെ മകനാണെന്ന് അവകാശപ്പെട്ടിരുന്നെങ്കിലും അക്കാലത്തെ സ്രോതസ്സുകളിൽ ഇതിന് തെളിവുകളൊന്നുമില്ല. അവൻ വളരെ പെട്ടെന്നു വളർന്നു വലുതാകുകയും, എൺപതാം നൂറ്റാണ്ടിലെ മരണം വരെ ആൽഡ്ഗിൽസ്.\nവിക്കിപീഡിയ, രാദ് ബൌത് ശക്തനായ ഒരു ഭരണാധികാരിയായിട്ടാണ് കാണപ്പെടുന്നത്. എന്നാൽ അദ്ദേഹത്തിന്റെ ഭരണത്തിന്റെ തുടക്കം നിരാശാജനകമായിരുന്നു. അവൻ പലതവണ അതിനെ എതിർക്കുകയും ചെയ്തു ഫ്രാങ്കിഷ് സാമ്രാജ്യം തന്റെ ശക്തനായ അയൽക്കാരനെ സംബന്ധിച്ചിടത്തോളം അയാളെ കീഴ്പെടുത്തി. ഫ്രാൻഷിഷ് കോർഡിനേഡ് പീപിൻ വാൻ ഹെർറ്റലിനെതിരെ ഡാരെൻസ്റ്റാഡ് പോരാട്ടത്തിൽ ഉൾപ്പെടെ നിരവധി പോരാട്ടങ്ങൾക്ക് അദ്ദേഹം പരാജയപ്പെട്ടു. തൊണ്ണൂറുകളുടെ മധ്യത്തിൽ, റബ്ബോഡും പെപ്ജീനും സമാധാനം കൈവരിച്ചു. റഡ്ബോഡ്, ഔഡാ റിൻനിന്റെ തെക്ക് ഭാഗത്തെ ഫ്രെഷ്യാ സിറ്റീറിയർ ഉപേക്ഷിച്ചു. ഈ സമാധാനത്തിന്റെ ഭാഗമായിരുന്നു റാഡ്ബോഡിയുടെ മകൾ തമ്മിലുള്ള വിവാഹം അവസാനിച്ചത് ദീദേവി കണ്ടുമുട്ടി ഗ്രിമോഅൾഡ്ഒരു മകൻ പെപ്വിൻ വാൻ ഹെർസ്റ്റൽ, അവൻ കൊല്ലപ്പെട്ടു 714. കുട്ടികൾ ജനിച്ചതാണെങ്കിൽ ഈ വിവാഹം അറിയില്ല.\nഎന്തുതന്നെ ആയിരുന്നാലും, നെതർലൻഡ്സിനു വടക്കുനിന്നുള്ള ഈ ചെറുപ്പക്കാർക്ക് രാജാക്കന്മാർ ഉണ്ടായിരുന്നു എന്നത് ശ്രദ്ധേയമാണ്. ആ രാജാക്കന്മാർ എവിടെ താമസിച്ചു എന്നു നിങ്ങൾ ചിന്തിച്ചേക്കാം ഇപ്പോഴത്തെ പ്രവിശ്യയിലെ ഈ ശ്രേഷ്ഠരുടെ കൊട്ടാരങ്ങൾ നമുക്ക് കാണുന്നില്ല. ഈ ദ്വീപ് ഫിർലാൻഡിന്റെ ദ്വീപിൽ അപ്രത്യക്ഷമായിരിക്കുമോ? ഈ ജനത്തിന്റെ അടിസ്ഥാനമാണോ? വിൻസ്റ്റൺ ചർച്ചാലിയൻ നിയമം ഇവിടെ ഉപയോഗിച്ചിട്ടുണ്ടെന്ന് തോന്നുന്നു: "ചരിത്രകാരൻ വിജയിയാണ് എഴുതുന്നത്. " ചോദ്യം ഈ വിജയം യഥാർത്ഥ ആധിക്യം ഈ വിജയം ദ്വീപ് ഫ്രിസ്ലംദ് ഭൂമിയുടെ ഒരു പ്രകൃതി ദുരന്തം കടന്നുപോകുന്നു എന്നു വസ്തുത ലളിതമായി നേടിയെടുക്കാം കഴിഞ്ഞില്ല ഫ്രന്കിശ് സാമ്രാജ്യം ആയിരുന്നു എന്ന് ആണ്. ഫ്രാങ്കിഷ് സാമ്രാജ്യം സാധ്യതയനുസരിച്ച് വടക്കൻ നെതർലാന്റ്സിന്റെ വടക്കുകിഴക്കൻ പ്രദേശത്തായിരുന്നു ഫ്രാങ്കിസുകാരുടെ സ്വാധീനം. ഒരുപക്ഷേ, ചരിത്രം മാറിയിട്ടാണ്, ഫ്രെസിലിയൻസ് നിങ്ങൾ ചെയ്യുന്നതുപോലുള്ള അബദ്ധമായ കഥയോടെയാണ് വിക്കിപീഡിയയിൽ വായിക്കുക. ഒരുപക്ഷേ, തങ്ങളുടെ യഥാർത്ഥ വേരുകൾ കണ്ടെത്തുവാനായി ഒരുപക്ഷേ ഫ്രീഷ്യന്മാർക്ക് സമയമായിരിക്കും.\nഒരു ഉപന്യാസത്തിൽ താഴെപ്പറയുന്ന ഒരു ലേഖനത്തിൽ ഈ ലിങ്ക് ('ഫ്രൈസ്ലാന്റ്: ടൈം മറന്നുപോയ സ്ഥലം' എന്ന തലക്കെട്ടിനൊപ്പം) ഫിർലാൻഡിലുള്ള ദ്വീപിൽ ഇംഗ്ലീഷിൽ ഒരു അവകാശവാദം ഉന്നയിക്കാൻ ശ്രമിച്ചതായി എഴുത്തുകാരൻ റിപ്പോർട്ടിൽ പറയുന്നു.\nഫ്രീസ്ലാന്ഡ് (വളരെപൊതുവായ) ദ്വീപിൽ, പ്ലസ് എസ്തൊതിലംദ് ആദ്യം വെനീസിൽ പ്രസിദ്ധീകരിച്ച ഒരു അനുഗമിക്കുന്ന കഥ ഒരു കാർഡ് ക്സനുമ്ക്സ ചില ചതെരിനൊ ജെനൊ ലെ ഗവൺമെന്റൽ ശ്രദ്ധ കീഴിൽ വന്നു. അവൻ വടക്ക് തന്റെ നിചൊലൊ ജെനൊ പേരുള്ള ഒരു മുന്ഗാമി പ്രകാരം ക്സനുമ്ക്സ (ഒരു പിശക്, യഥാർത്ഥ തീയതി ക്സനുമ്ക്സ ആയിരുന്നു) ഉണ്ടാക്കി ഒരു യാത്രയിൽ വിവരിച്ച. ഫ്രാൻസിസ് ദ്വീപിലെ കൊടുങ്കാറ്റിനെത്തുടർന്ന് സെനോയെ നിർബന്ധിതമായി നിർത്തലാക്കി. വടക്കു നിന്ന് തെക്കോട്ട് നീളമുള്ള അച്ചുതണ്ടിന്റെ നീളത്തിൽ ചതുരാകൃതിയിലുള്ള ആകൃതിയിലുള്ള ദ്വീപ് കാണാം. ഐസ്ലാൻഡിനേക്കാൾ വലുപ്പമുള്ളതാണ്, എന്നാൽ റോക്കല പീഠഭൂമി ഇപ്പോൾ നിൽക്കുന്ന സ്ഥലത്താണ്. 1558 ലെ ഫ്രീസ്ലാൻഡിന്റെ ഭരണാധികാരി (അതായത്, 1380) സിക്ക്മിനി എന്നാണ് വിളിച്ചിരുന്നത്. വെനീസിലെ നാവികരുടെ വൈദഗ്ദ്ധ്യം നേടുന്നതിനായി അദ്ദേഹം നിക്കോളയുമായി സൗഹൃദത്തിലായി. ഈ പുതിയ സൗഹൃദം, സമീപസ്ഥമായ പല ദ്വീപുകളിലെയും തന്റെ ശക്തിയിലേക്ക് നീട്ടാൻ സിക്ക്മിനിയെ പ്രാപ്തനാക്കി. പിൽക്കാലത്ത് നിക്കോലോയ്ക്ക് നൈറ്റ്ലെയായിരുന്നു. നിക്കോളോ തന്റെ സഹോദരൻ അന്റോണിയോയെ വെനീസിൽ എഴുതി. ഇത് ഫ്രൈസ്ലാന്ഡിനൊപ്പം ചേർന്നു. ഇരുവരും ഫ്രൈസ്ലാന്റിൽ ജീവിച്ചു, നൂറോളം മരണമടഞ്ഞു. അതിനുശേഷം അന്റോണിയോ സൿമിനിയിൽ തുടർന്നു. പത്ത് വർഷമായി. 1390 (ശരിയായ 1380) അന്റോണിയോ വെനീസിൽ മടങ്ങിയെത്തി, അവിടെ തന്റെ മൂന്നാമത്തെ സഹോദരനായ കാർലോ തന്റെ കഥ പറയുന്നു.\nസെറോ മാപ്പ്, ഫ്രെൻസലാൻഡിന്റെ വടക്കുപടിഞ്ഞാറൻ ഇക്കാറിയ, പടിഞ്ഞാറ് എസ്റ്റോട്ടിലാൻഡ് എന്നിവിടങ്ങളിലേക്ക് ഒരു ചെറിയ ദ്വീപ് കാണിക്കുന്നു. എസ്റ്റോട്ടിലാന്റ് ഭാഗികമായി മാത്രമേ കാണിക്കുകയുള്ളൂ. ഡോ ഡീസിന്റെ കാലത്ത് ഈ ദ്വീപ് നോവ സ്കോട്ടിയയായി അറിയപ്പെട്ടു. തെക്ക് ഡ്രോഗോയോ എന്ന പേരിലുള്ള ഭാഗിക തീരപ്രദേശമുണ്ട്. മസാച്ചുസെറ്റ്സ് ബേ എന്ന സ്ഥലത്ത് ഇപ്പോൾ ഞങ്ങൾക്കറിയാം. ഡോ ഡീസിന്റെ ഗ്രീൻലാൻറ് മാപ്പിൽ ഇല്ല, ഈ മാപ്പിൽ ബോഫിൻ ദ്വീപ് (അവളുടെ സ്ഥാനം) എന്ന് തോന്നുന്നു. ഫ്രീസ്ലാന്റിന്റെ കിഴക്ക് നോർവ്, ഡെൻമാർക്ക്, സ്കോട്ട് ലാൻഡ്, ഷെറ്റ്ലാന്റ്സ് (ലേബൽ എസ്റ്റാൻലാൻഡ്) എന്നീ പ്രശസ്ത തീരങ്ങളിൽ കാണാം. രണ്ട് പേരിനുമിടയ്ക്ക് പോണ്ടൻ എന്ന ഒരു ചെറിയ ദ്വീപ് സ്ഥിതി ചെയ്യുന്നു. കൊളംബസിനു മുമ്പ് നോവ സ്കോട്ടിയ, മസാച്ചുസെറ്റ്സ് എന്നിവിടങ്ങളിലേക്ക് യൂറോപ്യന്മാർ ഒരു യാത്ര തുടങ്ങി. ഇത് എവിടെയും പരാമർശിക്കപ്പെടുന്നില്ല. വൈക്കിംഗുകൾ വളരെ അടുത്തായി വന്നു, ഏതാണ്ട് 1800 ൽ ന്യൂഫൗണ്ട്ലൻഡിൽ ഒരു സെറ്റിൽമെന്റ് നിർമ്മിച്ചു. വടക്കൻ നാവികരെ ഈ യാത്രയ്ക്കായി നിരന്തരം സംഘടിപ്പിച്ചതായി ചില ഗവേഷകർ സംശയിക്കുന്നു. ബ്രിസ്റ്റോൾ അവരുടെ പ്രധാന വിദൂര തുറമുഖം. സെനോ കാർഡിന്റെ യഥാർഥ രഹസ്യം കോഴ്സ് ആണ്: ഫ്രൈസ്ലാൻഡ് എവിടെയാണ്, എവിടെ പോയി? പതിനാറാം നൂറ്റാണ്ടിലെ ഫ്രൈസ്ലാന്റ് എല്ലാ പ്രസിദ്ധീകരിക്കപ്പെട്ട മാപ്പുകളിലുമായി ഒരു പ്രേതനായാണ് പ്രത്യക്ഷപ്പെട്ടത്. ഐസ്ലാൻഡിന് തെക്ക് എപ്പോഴും സ്ഥിതിചെയ്തിരുന്നു, എന്നാൽ എവിടെയാണെന്ന് കൃത്യമായി അറിയില്ല. ഭാഗികമായോ ഭാഗികമായോ 1000 (ശരിയായ 1380) മുതൽ വെള്ളപ്പൊക്കമുണ്ടോ എന്നതിനെക്കുറിച്ച് ഊഹങ്ങൾ ഉയർന്നുവരുന്നു.\nഫ്രീക്സ്ലാന്റിന്റെ സംശയാസ്പദമായ സ്ഥലത്ത് വളരെ ചെറിയ ദ്വീപ് കാണപ്പെട്ടു. ആ വർഷം സെപ്തംബർ 29 ന്, റിച്ചാർഡ് ന്യൂടൺ, ക്യാപ്റ്റൻ ഇമ്മാനുവൽ (സർ മാർട്ടിൻ ഫ്ബ്രബീഷർ നയിക്കുന്ന പര്യവേഷണത്തിന്റെ ഭാഗമായ പതിനഞ്ചു കപ്പലുകളിൽ ഒന്ന്) ഈ ദ്വീപ് കണ്ടെത്തിയ ഒരു പര്യടനം. അവൻ കപ്പൽ കപ്പൽ വഴിയാണത്രേ അത് ബസ് ദ്വീപ് എന്നു വിളിച്ചു. അദ്ദേഹത്തിന്റെ ജേണലിൽ അദ്ദേഹം ഇങ്ങനെ എഴുതി: നിങ്ങൾ തെക്കുകിഴക്കൻ വര്ദെ അല്ലെങ്കിൽ ഫ്രെസെ ദേശത്തേക്കു ബ്രിദ്ഗെവതെര് ഓഫ് ബുഷെ, അവൾ ഹൊമെവര്ദ് വന്നപ്പോൾ ഫ്രുഇതെഫുല് എന്നു അലംകൃതമായി ഭൂമി, അക്ഷാംശം അല്ലെങ്കിൽ _ ഡിഗ്രി, ഒരിക്കലും ഇനിയും ഫൊഉംദെ മുമ്പ് ഉണ്ടായിരുന്നു എത്ര പിന്തുടരുന്നവർ, തീരത്ത് അലൊന്ഗ്സ്ത് മൂന്നു ദയെസ് സയ്ലെദ് ഒരു വലിയ ഇലംദെ ദിസ്ചൊഉരെദ് , കാടുകളിൽ നിറഞ്ഞ, ഒരു ചാമ്പ്യൻ കൌണ്ടി.\nപതിനൊന്നു വർഷത്തിനു ശേഷം ഈ ദ്വീപ് ബാസ് ഐലൻഡിൽ ഒരു വലിയ ഐസ് മെഷിൻ വളഞ്ഞു. ഇത് ദ്വീപിന്റെ ആദ്യ വിവരണത്തെ എതിർക്കുന്നു. അപ്പോൾ പെട്ടെന്നുതന്നെ, ജൂലൈ ജൂലൈ 13, ജെയിംസ്ഹാൾ ബസ് ദ്വീപ് കാണപ്പെട്ടു. ഇത് ഇതുവരെ വിവരിച്ചതിനേക്കാൾ കൂടുതൽ സ്ഥലം പടിഞ്ഞാറ് വിവരിച്ചിരുന്നു. അതു കണ്ടെത്താൻ പല ശ്രമങ്ങളുണ്ടെങ്കിലും, ബുസ് ഐലൻഡ് 1 ൽ അപ്രത്യക്ഷമായി തുടർന്നു. ക്യാപ്റ്റൻ ജോൺ ഷെപ്പേർഡ് അത് മനസ്സിലാക്കിയിരുന്നില്ല. മത്സ്യത്തിൽ ധാരാളം ധാരാളമായിട്ടാണ് അദ്ദേഹം വിവരിച്ചത്.\nക്സനുമ്ക്സ ൽ മെയ് ക്സനുമ്ക്സ രാജാവായ ചാൾസ് II നൽകി ധാതു വ്യാപാരം ചൂഷണം ക്സനുമ്ക്സ സ്ഥാപിച്ചത് ഹഡ്സൺ ന്റെ ബേ കമ്പനി,, വിവിധ വടക്കൻ പ്രദേശങ്ങൾ ഫീസ് (ഇപ്പോഴും ഒരു കനേഡിയൻ കമ്പനി ഉണ്ട്) ലേക്ക് ബുഷ് ദ്വീപ് ഉടമസ്ഥതയിലുള്ള . ആയിരം വർഷങ്ങൾക്കുമുൻപ് വടക്കൻ ദേശങ്ങളെ കീഴടക്കിയെന്ന് അവകാശപ്പെടുന്ന രാജാവ് ആർതർ രാജാവിൻറെ അവകാശത്താൽ അങ്ങനെ ചെയ്യാൻ തനിക്കു അധികാരമുണ്ടെന്ന് ചാൾസ് വിചാരിക്കുന്നു. സ്കോട്ടിഷ് കിരീടം, ഈ വടക്കൻ വെള്ളച്ചാട്ടങ്ങളിൽ നിന്ന് എൺപതാം നൂറ്റാണ്ടിലെ മേൽക്കോയ്മയ്ക്ക് മേൽക്കോയ്മയ്ക്ക് അവകാശപ്പെട്ടതാണെന്നതും ശ്രദ്ധേയമാണ്. ചാൾസ് രണ്ടാമൻ, തീർച്ചയായും ഇംഗ്ലണ്ടിലെ രാജാവും സ്കോട്ട്ലൻഡും ആയിരുന്നു. ഹഡ്സൺസ് ബേ കമ്പനി ദ്വീപിന് ഏകദേശം പതിനായിരം പൌണ്ട് നൽകുകയും ചെയ്തു. ഏതായാലും, എൺപത് വർഷത്തിനിടയിൽ അവർ അത് കണ്ടെത്താനായില്ല. 13- ൽ, ഗവൺമെന്റ് സബ്സിഡിയുൾപ്പെടെ 1700 പൗണ്ട് സബ്സിഡിയുടെ പരിശോധനയ്ക്കായി ആവശ്യപ്പെട്ടിരുന്നു. ഈ അഭ്യർത്ഥന പെട്ടെന്ന് നിരസിച്ചു. എന്നാൽ ബെസ് ഐലൻഡിലെ ഒരു യഥാർത്ഥ രഹസ്യത്തെ സൂക്ഷിക്കുന്ന കമ്പനിയെ കമ്പനിയുടെ മേൽ നിയന്ത്രണം ഏർപ്പെടുത്തുന്നതിന് വേണ്ടി ഗൂഡാലോചന നടത്തിയ ആളുകളുണ്ടായിരുന്നു. അതിനാൽ, കമ്പനിയുടെ കാര്യത്തിൽ, "അത്തരത്തിലുള്ള ഒരു ദ്വീതിയൊന്നും ഇല്ല" എന്ന് (ഇതുവരെ ഉണ്ടായിരുന്നിടത്തെല്ലാം വെള്ളം ഇല്ലായിരുന്നെങ്കിൽ), കമ്പനി പ്രഖ്യാപിച്ചു. വടക്കൻ അറ്റ്ലാന്റിക് പ്രദേശത്ത് ഒരു ഐതിഹ്യഗ്രന്ഥമാണെന്നാണ് കമ്പനി അവകാശപ്പെടുന്നത്.\nഫ്രീസ്ലാന്റും ബസ് ഐലൻഡും തമ്മിലുള്ള ഈ വ്യത്യസ്ത റിപ്പോർട്ടുകൾ ഒരു കഥാപാത്രത്തെ അവതരിപ്പിക്കുന്നു. ക്സനുമ്ക്സ (ശരിയായ ക്സനുമ്ക്സ) ൽ ഫ്രീസ്ലാന്ഡ് നഗരങ്ങളിൽ കൃഷിയിലും തന്നെ അയൽ ദ്വീപുകൾ കീഴടക്കാൻ മാത്രം ശക്തമായിരുന്നില്ല ആയിരുന്നു ജിഛ്മ്നി എന്ന ഒരു ഭരണാധികാരി, തന്നെ മതി വലുതാണ്. അതിൽ ചുരുങ്ങിയത് ഇപ്പോഴും ഫലഭൂയിഷ്ഠവും മരം നിറഞ്ഞതുമായ ചെറു ദ്വീപിലേക്ക് ചുരുങ്ങിയിരിക്കുന്നു. 1380 ൽ (11 വർഷത്തിനു ശേഷം) ഒരു വലിയ ഐസ് ഫീൽഡ് ചുറ്റിലും അതിനെ ചുറ്റിനും താഴ്ന്ന നിലയിലുമായിരുന്നു. അത് ഒരിക്കലും കണ്ടിട്ടില്ല. പല പര്യവേക്ഷകരും വ്യക്തമായ നിഗമനത്തിലേക്ക് എത്തിച്ചേർന്നു, അതു ക്രമേണ കടലിലേക്ക് അപ്രത്യക്ഷമായി. റോക്കല്ലായി നിലനിൽക്കുന്ന ഒരു ചെറിയ ഡോട്ട് ഇപ്പോഴും അവിടെയുണ്ട്. റോക്കലിനെ 1390- ൽ ബ്രിട്ടൻ പിടിച്ചെടുത്തു. സ്കോട്ട്ലാൻഡിനും നോർവ്വിനു കിഴക്കും പടിഞ്ഞാറ് 'വിദൂര സ്കോട്ട് ദ്വീപുകൾ' ആണ്. ഏതാനും മീറ്ററുകൾ മാത്രം വ്യാസമുള്ളതാണ്.\nഉറവിട ലിങ്ക് ലിസ്റ്റിംഗുകൾ: വിക്കിപീഡിയ, വിക്കിപീഡിയ, historum.com\nഇൻഷുറൻസ് തട്ടിപ്പിന്റെ പഴയ ഗൂഡാലോചനയാണ് ടൈറ്റാനിക്\nടാഗുകൾ: ബസ് ഐലന്റ്, ഫീച്ചർ ചെയ്ത, ഫ്രൈസ്ലാന്റ്, ഫിർലാൻഡ്, ചരിത്രം, റെഡ്ബാദ് കിംഗ്, നിക്കോലോ സെൻനോ, റോക്കല് പീഠഭൂമി, സിക്ക്മിനി\nജനുവരി 29 7: 2017\nപരാമർശിക്കേണ്ടതില്ല: ജർമ്മനിയിലും ഡെന്മാർക്കിലുമുള്ള ഫ്രിസിയാനികൾ. കിഴക്ക് ഭാഗത്തെ കടൽത്തീരത്ത് വെടിയുതിർക്കുന്ന ഒരു ജനമുണ്ടായിരുന്നുവെന്നും അവിടെ അവ അവിടെ എത്തിച്ചേർന്നുവെന്നും വ്യക്തമാണ്.\nമനുഷ്യവർഗ്ഗം സത്യത്തിൽ നിന്ന് അകറ്റി നിർത്തുന്നിടത്തോളം ജീവന്റെ സാരാംശം എന്താണെന്നു കണ്ടെത്തലല്ല, ആധുനിക ചരിത്രത്തിന്റെ ഒരു നുണയാണ്. മധ്യകാലഘട്ടത്തെ അവർ 'ഇരുണ്ട കാലഘട്ട'മെന്ന് അവർ വിവരിക്കുന്നു, എന്നാൽ ആ ഇരുണ്ട യുഗങ്ങൾ ഒരിക്കലും നിലനിന്നിട്ടില്ല.\nഈ ഭൂമിയിലെ അനേകം യുദ്ധങ്ങൾ സത്യത്തിനെതിരാണെന്നും, കള്ളം കൂടുതൽ ശക്തമാവുകയും ഒന്നിനും മേൽനോട്ടം വഹിക്കുവാൻ കഴിയുകയും ചെയ്യുന്നു (ചർച്ചിൽ പ്രസ്താവന കാണുക). അതുകൊണ്ടാണ് പല ജനതയുടെയും പ്രാദേശിക സംസ്കാരങ്ങളുടെയും ഭാഷകളുടെയും വാസ്തുവിദ്യകളുടെയും ഉത്സാഹം നഷ്ടപ്പെട്ടത്.\nകാൾ മങ്ക് എന്ന ഡോക്യുമെൻററി ഈ ഭൂമിയ്ക്ക് ഒരിനമായ ഘടനകളുടെ (മൂലകണിക) അറിവിലുള്ള താല്പര്യമുള്ള വ്യക്തിയെ ഞാൻ ശുപാർശ ചെയ്യുന്നു:\n"കോഡ്" ഭാഗം 1 അല്ലെങ്കിൽ3| മാട്രിക്സ് വെളിപ്പെടുത്തി\nജനുവരി 29 11: 2017\nയൂറോപ്പ് മുഴുവൻ ക്രമേണ കുറയുന്നതിനാൽ ഒരു സ്വയംഭരണ പ്രദേശം ലാ ബാസ്ക് കൺട്രി / കാറ്റലോണിയയെക്കുറിച്ച് ചിന്തിക്കാൻ വക്കം വന്നിരിക്കുന്നു. ഫ്രിസിയ:\nഓൾഡ് ഫ്രിസിയൻ ഭാഷയുമായി വളരെ അടുത്ത ബന്ധമുള്ള ഇംഗ്ലീഷ് ഭാഷയാണ് ഓൾഡ് ഇംഗ്ലീഷ് (ഇംഗ്ലീഷ്). ഇത് ഇൻഡോ-യൂറോപ്യൻ ഭാഷാ കുടുംബത്തിലെ ഒരു ഉപവിഭാഗമായ ജർമ്മൻ ഭാഷകളുടെ പടിഞ്ഞാറൻ ജർമൻ വിഭാഗത്തിന്റെ ഭാഗമാണ്.\nപ്രോട്ടോ-ഇന്തോ-യൂറോപ്യൻ ഭാഷ (Proto-Indo-European ഭാഷാ (PIE) ഭാഷ സംസാരിക്കുന്നവരായിരുന്നു പ്ര്യോഇന്ത്യ. ഭാഷാ പരിജ്ഞാനം ഭാഷാപരമായ പുനർനിർമാണത്തിൽ നിന്നാണ് വരുന്നത്. ചില പുരാവസ്തു പ്രകാരം PIE സ്പീക്കറുകൾ ഒരൊറ്റ, തിരിച്ചറിയാവുന്ന ആളുകൾ അല്ലെങ്കിൽ ഗോത്രത്തിൽ ആയിരുന്നു എന്ന് കരുതപ്പെടുന്നു കഴിയില്ല, പിന്നീട്, ഇപ്പോഴും ഭാഗികമായി ചരിത്രാതീത, വെങ്കലയുഗം ഇന്തോ-യൂറോപ്യന്മാർ ലേക്ക് പരമ്പരാഗത പണത്തെയും ബന്ധപ്പെട്ട നാട്ടുകാരും ഒരു ഗ്രൂപ്പ് ആയിരുന്നു. എന്നാൽ, ഈ കാഴ്ച ഭാഷാ പങ്കിട്ട അല്ല, വളരെയടുപ്പമുള്ള കമ്മ്യൂണിറ്റികളോ പറഞ്ഞ വളരെ പരിമിതമായ സമയം ന് ഭൂമിശാസ്ത്രപരമായി പ്രദേശങ്ങൾ അളന്ന്, ആകുന്നു പ്രാഗ്-ഭാഷകളിൽ ജീൻ റാലി പോലെ ജീൻ റാലി ഒരു ചെറിയ ഗോത്രത്തിൽ ജൊഅല്സ്.\nപ്രോട്ടോ-ജർമ്മനിക് പ്രട്ടോ ജർമ്മനിക് ഹിസ്റ്ററിയിൽ ഇനി പറയുന്ന മാറ്റങ്ങളെല്ലാം പരസ്പരം മനസ്സിലാക്കാത്ത ഭാഷാന്തരങ്ങളായി മാറാൻ തുടങ്ങി.\nഗോത്രങ്ങൾ / വംശജരുടെ ഒരു നല്ല വിശദീകരണം\nജനുവരി 29 14: 2017\nഈ ലേഖനം വ്യക്തിപരമായി എന്നെ വളരെ ഞെട്ടിക്കുന്നതാണ്, ഒരിക്കലും പരിചയമില്ല. ഞാൻ എന്നെത്തന്നെ ഇരുഭാഗത്തും ഫ്രീസ്ലാന്ഡ് യജമാനൻ, കുടുംബ ഇരുഭാഗത്തും എങ്കിലും ക്സനുമ്ക്സ നെതർലാൻഡ്സ് തെക്കു-കിഴക്കൻ ജീവിക്കുന്ന ശേഷം എല്ഫ്സ്തെദെംതൊഛ്ത് ഞാൻ എന്റെ കസേര അറ്റത്തുള്ള ആയിരുന്നു ഓരോ വിചിത്രമായ അത് തന്നെ വർഷം ഞാൻ ഐസ് ലാൻഡ് സ്നേഹിക്കുന്നു എന്ന് നിലവിളിക്കുന്നു ജഅഅഅരെന്, പക്ഷേ ആരും അത്, അധികപേരും ഇപ്പോൾ എവിടെ ഭൂഘണ്ഡങ്ങൾ ഒരു രാജ്യത്ത് ഒരിക്കൽ മുൻഗണന ചെയ്യും, അവർ അത് വളരെ തണുത്ത തന്നെ കാരണം ആഗ്രഹിക്കുന്നു അത് പോലും / തുടരുന്നു പ്രതീക്ഷിക്കുന്നു നന്നായി ... നന്നായിരിക്കുന്നു. നിങ്ങൾ കരുതുന്നതിനേക്കാൾ ജനനേന്ദ്രിയങ്ങളിൽ കൂടുതൽ സംഭരിച്ചുവരുന്നു. നല്ല ലേഖനം മാർട്ടിൻ, നന്ദി!\n« പൊലീസിനും സഹായ പണിക്കരുടെയും നേരെ അഗ്നിശമന സേനയുണ്ടോ? ടസേർസ്, bodycams, കനത്ത പടക്കങ്ങൾ നിരോധിക്കുക!\nവസെനാർ സ്വദേശി അൻസൽ ഔവാറിന്റെ അനുസ്മരണം »\nആകെ സന്ദർശനങ്ങൾ: 9.428.086\nനീമിഡ് op മാർക്ക് റ്യൂട്ടെയും തിയറി ബൂഡറ്റും തമ്മിലുള്ള ചർച്ച നിങ്ങൾ വോട്ട് ചെയ്യരുതെന്ന് തെളിയിക്കുന്നു\nഎന്തുകൊണ്ടാണ് നിങ്ങൾക്കിത് അറിയേണ്ടത്? op മാധ്യമങ്ങൾ തിരക്കഥാകൃത്തുക്കളുമായി പ്രവർത്തിക്കുന്നുണ്ടോ, ടി.വി പ്രദർശനങ്ങളിൽ അവർ ചെയ്യുന്നതുപോലെ അവർ പിസിഒപി പ്രവർത്തനങ്ങൾ വിൽക്കുന്നത്?\nക്യാമറ2op ഗൂഢാലോചന സിദ്ധാന്തങ്ങളെക്കുറിച്ചുള്ള പരമ്പര: ഡെ ടെലഗ്രാഫിൽ നിന്ന് വിൽസൺ ബോൽഡിവൈനുമായുള്ള ടെലിഫോൺ സംഭാഷണം\nഡാനി op ഗൂഢാലോചന സിദ്ധാന്തങ്ങളെക്കുറിച്ചുള്ള പരമ്പര: ഡെ ടെലഗ്രാഫിൽ നിന്ന് വിൽസൺ ബോൽഡിവൈനുമായുള്ള ടെലിഫോൺ സംഭാഷണം


മുതിര്‍ന്ന കോണ്‍ഗ്രസ് നേതാവ് ഓസ്കാര് ഫെര്‍ണണ്ടസ് അന്തരിച്ചു. – BHARATH NEWS\nമുതിര്‍ന്ന കോണ്‍ഗ്രസ് നേതാവ് ഓസ്കാര് ഫെര്‍ണണ്ടസ് അന്തരിച്ചു.\nന്യൂ ഡൽഹി : മുതിര്‍ന്ന കോണ്‍ഗ്രസ് നേതാവും മുന് കേന്ദ്ര മന്ത്രിയുമായ ഓസ്കാര് ഫെര്‍ണാണ്ടസ് അന്തരിച്ചു. മംഗളൂരുവിലെ സ്വകാര്യ ആശുപത്രിയില് ചികിത്സയിലയിരിക്കെയാണ് മരണം സംഭവിച്ചത്. വീട്ടില് നിന്നും യോഗ പരിശീലികിക്കുന്നതിനിടെ വീണ് തലയ്ക്ക് പരിക്കേറ്റ അദ്ദേഹത്തെ ജുലൈ 18 നായിരുന്നു ആശുപ്രത്രിയില് പ്രവേശിപ്പിച്ചത്. ബോധം നഷ്ടമായ ഓസ്കാര് ഫെര്‍ണാണ്ടസ് ഐസിയുവില് ചികിത്സിയില് കഴിയവെ ഇന്ന് ഉച്ചയോടെ മരണം സ്ഥിരീകരിക്കുകയായിരുന്നു. ഒന്നാം യുപിഎ സര്‍ക്കാറിലും രണ്ടാം യുപിഎ സര്‍ക്കാറിലും അഗമായിരുന്നു.\nകേന്ദ്ര-റോഡ്-ഉപരിതല ഗാതഗത വകുപ്പ് മന്ത്രിയായിരുന്നു. യുവജനക്ഷേമം, കായികം,. തൊഴില് വകുപ്പുകളുടെ ചുമതല വഹിച്ചിരുന്നു. തൊഴില്‍മന്ത്രി എന്ന നിലയില് നടത്തിയ പ്രവര്‍ത്തനങ്ങള് ഏറെ മികച്ച അഭിപ്രായം നേടിയിരുന്നു. ജൂലൈയില് മംഗളൂരു അത്താവറിലെ ഫ്ലാറ്റില് യോഗ ചെയ്യുന്നതിനിടെ തലയിടിച്ച് വീണ് പരിക്കേല്‍ക്കുകയായിരുന്നു. വീഴ്ചയെ തുടര്‍ന്ന് തലയില് രക്തം കട്ടപിടിച്ചെന്നു കണ്ടെത്തിയിരുന്നു.\nPrevious കോവിഡ് മരണം കേന്ദ്രം മാര്‍ഗനിര്‍ദേശം പുതുക്കി\nNext കർഷക സമരം ഇവിടെ വേണ്ട :ക്യാപ്റ്റൻ അമരീന്ദര് സിംഗ്


Campus Politics and Malayali society-മലയാളി സമൂഹവും വിദ്യാര്‍ഥി രാഷ്ട്രീയവും\nCampus Politics University College Sfi\nമലയാളിയുടെ പുരോഗമന രാഷ്ട്രീയ മുഖംമൂടിക്കു പിന്നില് ഒളിഞ്ഞിരിക്കുന്നത് പല കപട ധാരണകളുമാണ്. യൂണിവേഴ്സിറ്റി കോളേജ് വിദ്യാര്‍ഥിനിയുടെ ആതമഹത്യാശ്രമം പോലുള്ള സംഭവങ്ങള് വന്നുഭവിക്കുമ്പോഴെങ്കിലും നമ്മുടെ കപടമുഖം തിരിച്ചറിയാനുള്ള ശ്രമങ്ങള് നടക്കേണ്ടതാണ്\nJune 10, 2019 09:07:03 am\nയൂണിവേഴ്സിറ്റി കോളേജിലെ ഒരു ഫസ്റ്റ് ഇയര് ഡിഗ്രി വിദ്യാര്‍ഥിനി വിദ്യാര്‍ഥി സംഘടനയായ എസ്.എഫ്.ഐ.യുടെ നേതൃത്വത്തിന്‍റെ ഭീഷണിയും സമ്മര്‍ദ്ദങ്ങളും സഹിക്കാനാവാതെ അക്കാര്യങ്ങളെല്ലാം എഴുതി വെച്ചിട്ട് ആത്മഹത്യക്ക് ശ്രമിച്ചത് പ്രത്യക്ഷത്തില് ചെറിയൊരു സംഭവമാണെങ്കിലും നമ്മുടെ സാമൂഹ്യാവസ്ഥയെ കൂടുതല് സ്പഷ്ടമായി പ്രതിഫലിപ്പിക്കുന്ന ഗൌരവമേറിയ ഒരു സംഗതിയാണ്.\nസമ്മര്‍ദ്ദഫലമായി ആ വിഷയവുമായി തുടര് നടപടികളിലേക്ക് നീങ്ങുന്നതില് നിന്നു ആ കുട്ടി പിന്‍വാങ്ങിയെങ്കിലും ഇപ്പോള് ആ കുട്ടി യൂണിവേഴ്സിറ്റി കോളേജില് നിന്നു ടി.സി. വാങ്ങി മറൊരു കോളേജില് ചേര്‍ന്നിരിക്കുകയാണ്. ഇത് ഏതെങ്കിലും ഒരു കോളേജിലെ സ്ഥിതിയോ ഒറ്റപ്പെട്ട ഒരു സംഭവമോ അല്ലെന്നതാണ് പ്രധാന കാര്യം. കേരളത്തിലെ ഭൂരിപക്ഷം സര്‍ക്കാര്, ഐഡഡ്‌കോളേജുകളിലും ഒരു വിഭാഗം സ്വാശ്രയ കോളേജുകളിലും എസ്.എഫ്.ഐ.ക്കാണ് മേധാവിത്തമുള്ളത്. അവിടെയെല്ലാം ബലപ്രയോഗത്തിലൂടെയും അക്രമം അഴിച്ചുവിട്ടും ഫാസിസ്റ്റ് രീതിയില് എസ്.എഫ്. ഐ. തങ്ങളുടെ ആധിപത്യം ഉറപ്പിക്കുന്നത് കാണാം.\nഇത് ഇന്നും ഇന്നലെയും തുടങ്ങിയതല്ല. അമ്പത് കൊല്ലം മുന്‍പ് ഞാനിത് നേരിട്ട് കണ്ടിട്ടുള്ളതാണ്. 1969-കാലത്ത് ഞാന് തിരുവനന്തപുരത്ത് ഉണ്ടായിരുന്നപ്പോള് സോവിയറ്റ് കോണ്‍സുലേറ്റിന്റെ ആഭിമുഖ്യത്തില് റഷ്യന് ഭാഷ സൗജന്യമായി പഠിപ്പിക്കുന്ന ഒരു കോഴ്സ് യൂണിവേ ഴ്സിറ്റി കോളേജില് ആരംഭിക്കുകയുണ്ടായി. ഞാനതില് ചേര്‍ന്നിരുന്നു. അഞ്ച് മണിക്ക് ശേഷമാണ് ക്ലാസ്സ്. ക്ലാസ്സിനു ചെല്ലുമ്പോള് മിക്ക ദിവസങ്ങളിലും കോളേജു വളപ്പിനുള്ളില് ചെറു വിദ്യാര്‍ഥി സംഘങ്ങള് തമ്മിലുള്ള സംഘട്ടനങ്ങള് പതിവു കാഴ്ചയായിരുന്നു. അധികപക്ഷവും മുന്‍കൈ നേടാറുള്ളത് കെ.എസ്.എഫു.കാരാണ്. അന്ന് എസ്.എഫ്.ഐ. ആയിട്ടില്ല. പില്‍ക്കാലത്ത്, സമീപകാലത്തുള്പ്പെടെ പല കോളേജുകളിലും സെമിനാറുകള്‍ക്കും യൂണിയന് ഉത്ഘാടനങ്ങള്‍ക്കുമെല്ലാമായി ഞാന് പോകാറുള്ളപ്പോള് വിദ്യാര്‍ത്ഥികള്‍ക്കിടയിലെ അവസ്ഥയെക്കുറിച്ച് അന്വേഷിക്കാറുണ്ട്. എസ്.എഫ്.ഐ.ക്കാരുടെ നിയന്ത്രണത്തിലല്ലാത്ത യൂണിയനുകളും വിദ്യാര്‍ത്ഥി സംഘടനകളുമൊക്കെയാണ് എന്നെ വിളിക്കാറുള്ളത്. എസ്.എഫ്.ഐ ക്കാര്‍ക്ക് മേധാവിത്തമുള്ളയിടങ്ങളില് സൃഷ്ടിക്കപ്പെടുന്ന ഭീകരാവസ്ഥയെക്കുറിച്ചു അവരെല്ലാം പറയാറുമുണ്ട്. അധ്യാപകര് പൊതുവില് ഇത്തരം അവസ്ഥയെക്കുറിച്ച് പറയാന് മടിക്കുന്നതാണ് കണ്ടിട്ടുള്ളത്. എ.ബി.വി.പി.ക്കാര് സജീവമായിട്ടുള്ളിടങ്ങളില് മാത്രമാണ് ചെറുത്തുനില്‍പ്പോ പ്രത്യാക്രമണമോ സംഭവിക്കാറുള്ളത്.\nകേരളത്തിലെ ഭൂരിപക്ഷം കലാലയങ്ങളിലും ഇത്തരമൊരു അന്തരീക്ഷം നിലനില്‍ക്കുന്നത് കൊണ്ട് അതിലൂടെ കടന്നുവരുന്ന യുവതലമുറകള് ജനാധിപത്യവിരുദ്ധമായ മനോഘടനയിലേക്ക് എത്തിച്ചേരുക സ്വാഭാവികമാണ്. ഈ ഫാസിസ്റ്റ് ആശയങ്ങള്‍ക്ക് വിധേയരാകുന്നവര് മാത്രമല്ല, നിസ്സഹായരായ കാഴ്ച്ചക്കാരാകേണ്ടി വരുന്നവരും അവയുടെ സ്വാധീനത്തില് പെട്ടുപോവും. ഏറെ രാഷ്ട്രീയപ്രബുദ്ധത കൈവരിച്ചതും പുരോഗമന സ്വഭാവം ഉള്‍ക്കൊണ്ടതുമായ സമൂഹം എന്ന ഖ്യാതിക്ക് ചേരാത്ത പല പ്രവണതകളും മലയാളി സമൂഹത്തില് പലപ്പോഴും കണ്ടു വരുന്നതിനെ ഈ പശ്ചാത്തലത്തില് പരിശോധിക്കാവുന്നതാണ്. മലയാളി സമൂഹത്തില് കണ്ടുവരുന്ന ജനാധിപത്യവിരുദ്ധ പ്രവണതകള്‍ക്കെല്ലാം അടിസ്ഥാനം ഇത്തരം കലാലയാന്തരീക്ഷമാണെന്നല്ല വിവക്ഷ. അവ തമ്മില് ബന്ധമുണ്ടെന്നു മാത്രമാണ്.\nഇത്തരം കലാലയാന്തരീക്ഷം തുടരുന്നത് യുവതലമുറകളെ ബാധിക്കുന്ന വിഷയമാണെന്നും അത് നിരുല്സാഹപ്പെടുത്തപ്പെടെണ്ടതാണെന്നും തിരിച്ചറിയൂന്നവര് ഏറെയുണ്ടിവിടെ. പക്ഷെ അത് തുറന്നുപറയാനും സാമൂഹ്യമായി ഇടപെടാനും ആരും തയ്യാറാവുന്നില്ല. ഇപ്പോള് വിദ്യാര്‍ഥിനിയുടെ ആതമഹത്യാശ്രമം ഇങ്ങിനെയുള്ള ഇടപെടലിന് പറ്റിയ സന്ദര്‍ഭമായിരുന്നു. പ്രശ്നത്തിന്റെ ഗൗരവം മനസ്സിലാക്കുന്ന എസ്.എഫ്. ഐ.ക്കാരല്ലാത്ത വിദ്യാര്‍ഥി സംഘടനകളും പല നിറങ്ങളിലുള്ള അധ്യാപക സംഘടനകളും ഇവിടെ ഉണ്ട്. പക്ഷെ ആരും കാര്യമായി പ്രതികരിച്ചില്ല. പ്രതികരിക്കാന് സാധ്യതയുമില്ല. ആതമഹത്യാകുറിപ്പില് വിശദീകരിക്കുന്ന ഭീഷണിയുടെ അന്തരീക്ഷം തന്നെയാണ് പ്രതികരണങ്ങളെ തടയുന്ന പ്രധാന ഘടകം.\nവിദ്യാഭ്യാസമേഖലക്കുള്ളില് മാത്രമായി ഒതുങ്ങേണ്ട ഒരു വിഷയമല്ല ഇതെന്ന് തിരിച്ചറിയുന്ന ഒരു പൊതുസമൂഹവും ഇവിടെയുണ്ട്. സാമൂഹ്യ സാംസ്കാരിക രംഗങ്ങളില് പ്രതികരിക്കാന് കഴിയുന്നവരും ഏറെയുണ്ട്. അവരാരും പ്രതികരിച്ചില്ല. സംഭവം വെറുമൊരു ആതമഹത്യാശ്രമ റിപ്പോര്‍ട്ട് മാത്രമായി വിസ്മൃതിയിലേക്ക് നീങ്ങിക്കഴിഞ്ഞു.\nമലയാളി പൊതുസമൂഹത്തില് ഇത്തരം പ്രതികരണങ്ങളെ തടഞ്ഞു നിര്‍ത്തുന്ന ഒരു രാഷ്ട്രീയാന്തരീക്ഷം കൂടിയുണ്ട്. ഇടതുപക്ഷ കപടാവബോധം എന്നു വിളിക്കാവുന്ന ചിന്താഗതിയുടെ സാന്നിധ്യമാണത്.\nഏതൊരു സമൂഹത്തിലും പരമ്പരാഗതമായി തുടര്‍ന്നുപോരുന്ന ആചാരങ്ങളും അന്ധവിശ്വാസങ്ങളും മറ്റു ചിന്താഗതികളും ഒക്കെ ചേര്‍ന്നുകൊണ്ടുള്ള ഒരു കപടാവബോധം (false consciousness) നിലനില്ക്കുന്നുണ്ടാവുമെന്നു ചൂണ്ടിക്കാണിച്ചത് കാൾ മാര്‍ക്സാണ്. കേരളത്തില് പരമ്പരാഗതമായി നിലനിന്ന്‍പോന്നിരുന്ന കപടാവബോധത്തിന്റെ സ്ഥാനത്ത് സ്വകാര്യസ്വത്ത് സമ്പ്രദായം ഇല്ലായ്മ ചെയ്തു സമ്പത്തെല്ലാം പൊതു ഉടമസ്ഥതയില് കൊണ്ടുവരുന്ന സോഷ്യലിസം സ്ഥാപിക്കുകയാണ് പുരോഗമനപരമായി ച്ന്തിക്കുന്നവര് ചെയ്യേണ്ടതെന്ന മറ്റൊരു അവബോധം സൃഷ്ടിക്കുകയാണ് കമ്മ്യൂണിസ്റ്റ്കാര് ചെയ്തത്.\nപൊതുസമ്പത്തിന്റെ കേന്ദ്രീകരണം സോഷ്യല് ഫാസിസം എന്നു വിളിക്കാവുന്ന ജനാധിപത്യ വിരുദ്ധ ഘടനയിലേക്ക് നയിക്കുന്നു എന്ന ചരിത്രാനുഭവങ്ങളുടെ സാഹചര്യത്തില് ഈ സോഷ്യലിസ്റ്റ് ചിന്താഗതി ഒരു കപട ഇടതുപക്ഷ അവബോധമായി മാറിയിരിക്കുകയാണ്. എന്നാല് ജനാധിപത്യ ഉള്ളടക്കം നഷ്ടപ്പെട്ട ഈ ഇടതുപക്ഷബോധത്തിന്‍റെ കപടസ്വഭാവം തിരിച്ചറിയാതെ അതിപ്പോഴും പുരോഗമനസഭാവം നില നിര്‍ത്തുന്നു എന്ന ധാരണയാണ് മലയാളികളില് ഗണ്യമായ വിഭാഗം ഇപ്പോഴും പുലര്‍ത്തുന്നത്. അതുകൊണ്ടാണ് അതിനെ ഇടതുപക്ഷ കപടാവബോധം എന്നു വിളിക്കേണ്ടിവരുന്നത്. മലയാളി പൊതുസമൂഹത്തെ ഈ ഇടതുപക്ഷ കപടാവബോധം വ്യാപകമായി സ്വാധീനിക്കുന്നുണ്ട്. അതു കൊണ്ടാണ് ഇടതുപക്ഷക്കാരല്ലാത്തവര് പോലും ഇടതുപക്ഷ ചിന്തയെ പുരോഗമനപരമായി കാണുന്നത്.\nഇതുവരെ പരിശോധിച്ചതില് നിന്നു ഈ ആതമഹത്യാശ്രമം പോലുള്ള സംഭവങ്ങള്‍ക്ക് പിന്നില് രണ്ട് പ്രധാന കാരണങ്ങള് ഉണ്ടെന്ന് കാണാം. ഒന്ന്, ഈ കത്തില് തന്നെ സൂചിപ്പിക്കുന്ന ഭീഷണിയുടെ അന്തരീക്ഷമാണ്. ഈ കുട്ടിയുടെ പിതാവ് മകള് കോളേജില് അനുഭവിച്ചുകൊണ്ടിരുന്ന പീഡനങ്ങളെക്കുറിച്ച് വിശദമായി സ്വന്തം കൈപ്പടയിലെഴുതിയ ഒരു കത്ത് ലഭ്യമായിട്ടുണ്ട്. എസ്.എഫ്.ഐ. സൃഷ്ടിക്കുന്ന ഭീകരാന്തരീക്ഷത്തിന്റെ വ്യക്തമായ ഒരു ചിത്രം അതിലുണ്ട്. അതാകട്ടെ കലാലയാന്തരീക്ഷത്തില് മാത്രമായി ഒതുങ്ങുന്ന ഒന്നല്ല. മുഴുവന് മലയാളി സമൂഹത്തിലും, പല പരോക്ഷ രൂപങ്ങളിലാണെങ്കിലും, വ്യാപരിച്ചു നില്‍ക്കുന്ന ഒന്നാണ്. രണ്ടാമത്തേത് ഇടതുപക്ഷ ചിന്ത പുരോഗമനപരമാണെന്ന കപടാവബോധമാണ്. ഈ ബോധം ഇടതുപക്ഷക്കാരല്ലാത്തവരിലേക്കും വ്യാപിച്ചുകിടക്കുന്നു എന്നതാണ് കേരളീയ അന്തരീക്ഷത്തിന്‍റെ സവിശേഷത. പൊതുവില് കേരളത്തില് ഇടതുപക്ഷത്തിന് ഉള്ളതില് കവിഞ്ഞ ശക്തി പ്രകിടിപ്പിക്കാന് കഴിയുന്നത് ഇതു കൊണ്ടാണ്. അതുകൊണ്ടുതന്നെയാണ് ഈ ഇടതുപക്ഷ ചിന്തകളെയും സംഘടനകളെയും നേരിടാന് പലരും തയ്യാറാകാത്തത്.\nകഴിഞ്ഞ രണ്ട് ദശകക്കാലമായി പോളണ്ടില്‍നിന്നു വര്‍ഷംതോറും പതിവായി കേരളത്തില് എത്തുന്ന ഒരു സന്ദര്‍ശകന് ഇങ്ങിനെ അഭിപ്രായപ്പെട്ടതായി പത്രവാര്‍ത്തകള് കാണുകയുണ്ടായി: കമ്മ്യൂണിസ്റ്റ് ഭരണം നില നിന്നിരുന്ന പോളണ്ടില് രണ്ടുമൂന്നു ഇടതുപക്ഷക്കാരെ കണ്ടെത്തണമെങ്കില് ഏറെ പരതേണ്ടിവരും. കേരളത്തിലാണെങ്കില് എവിടെയും എപ്പോഴും ഇടതുപക്ഷക്കാരെ കാണാം. സ്വന്തം അനുഭവങ്ങളില് നിന്നു ഉരുത്തിരിഞ്ഞ ഈ പോളണ്ടുകാരന്റെ അഭിപ്രായപ്രകടനം ഇന്നത്തെ സാഹചര്യത്തില് ഏറെ പ്രസക്തമാണ്. ഒരുപക്ഷെ കേരളത്തിലെതു പോലത്തെ ഒരു ഇടതു പക്ഷ സമൂഹം ലോകത്ത് മറ്റൊരു ഭാഗത്തും കാണാനിടയില്ല.\nഇന്ത്യയിലെ പാര്‍ലമെന്ററി സംവിധാനത്തില് സജീവമായി പങ്കെടുക്കുന്നതുകൊണ്ട് ഇവിടത്തെ ഇടതുപക്ഷം ജനാധിപത്യവല്‍ക്കരിക്കപ്പെട്ടിട്ടില്ലേ എന്ന ചോദ്യം പ്രസക്തമാണ്. പ്രായോഗികതലത്തില് അവര് ഏറെ മുന്നേറി എന്നത് യാഥാര്‍ത്ഥ്യം തന്നെയാണ്. പക്ഷെ കമ്മ്യൂണിസ്റ്റുകാര് ഉള്‍പ്പെടുന്ന ഇടതുപക്ഷത്തെ സംബന്ധിച്ചിടത്തോളം അവരുടെ സൈദ്ധാ ന്തിക നിലപാടുകളാണ് നിര്‍ണായകം. പ്രയോഗികാനുഭവങ്ങളുടെ അടിസ്ഥാനത്തില് നിലപാടുകളില് മാറ്റമുണ്ടാവുക എളുപ്പമല്ല.\nഇടതുപക്ഷ കപടാവബോധവുമായി കെട്ടുപിണഞ്ഞു കിടക്കുന്ന മലയാളിയുടെ ജനാധിപത്യ ബോധവും പരിശോധനാ വിധേയമാക്കേണ്ടതാണ്. രാഷ്ട്രീയനിരക്ഷരരായി കണക്കാക്കപ്പെട്ടിരുന്ന ഉത്തരേന്ത്യന് ഗ്രാമീണര് അടിയന്തിരാവസ്ഥക്കാരെ തൂത്തെറിഞ്ഞപ്പോള് മലയാളികള് അവരെ പരവതാനി വിരിച്ചു ആനയിച്ചത് യാദൃശ്ചിക സംഭവമായിരുന്നില്ല. മലയാളികളില് ആഴത്തില് പതിഞ്ഞു കിടക്കുന്ന ഇടതുപക്ഷ കപടാവ ബോധമാണ് അവിടെയും പ്രവര്‍ത്തിച്ചത്.\nപാര്‍ലമെന്ററി ജനാധിപത്യത്തെ ബൂര്‍ഷ്വാ ജനാധിപത്യമായി, തകര്‍ക്കപ്പെടേണ്ട ഒന്നായി കാണുന്ന ഇടതു പക്ഷത്തിനു മുന്നില് ഒരു ബദല് ജനാധിപത്യ വീക്ഷണം ഇല്ലെന്നതാണ് വാസ്തവം. മനുഷ്യസമൂഹത്തിന്റെ അടിസ്ഥാനപരമായ ജനാധിപത്യ പ്രക്രിയയെ മനസ്സിലാക്കാന് സഹായിക്കുന്ന ഒരു സൈദ്ധാന്തിക ചട്ടക്കൂട് അവര്ക്കില്ലെന്നതാണ് ഇടതുപക്ഷം നേരിടുന്ന യഥാര്‍ത്ഥ പ്രതിസന്ധി. പൊതുവില് മലയാളിയുടെ ജനാധിപത്യ ബോധത്തെയും അത് സ്വാധീനി ക്കുക സ്വാഭാവികമാണല്ലോ. അതു തന്നെയാണ് സംഭവിച്ചിട്ടുള്ളതും.\nമലയാളിയുടെ പുരോഗമന രാഷ്ട്രീയ മുഖംമൂടിക്കു പിന്നില് ഒളിഞ്ഞിരിക്കുന്നത് ഇതുപോലുള്ള പല കപട ധാരണകളുമാണ്. യൂണിവേഴ്സിറ്റി കോളേജ് വിദ്യാര്‍ഥിനിയുടെ ആതമഹത്യാശ്രമം പോലുള്ള സംഭവങ്ങള് വന്നുഭവിക്കുമ്പോഴെങ്കിലും നമ്മുടെ കപടമുഖം തിരിച്ചറിയാനുള്ള ശ്രമങ്ങള് നടക്കേണ്ടതാണ്. എന്നാല് അതും സംഭവിക്കുന്നില്ലെന്നതാണ് യാഥാര്‍ത്ഥ്യം. ഒരുപക്ഷെ ഇക്കഴിഞ്ഞ ലോക് സഭാ തിരഞ്ഞെടുപ്പില് മലയാളികള് ഇടതുപക്ഷത്തെ കയ്യൊഴിഞ്ഞത് ഇങ്ങിനെയൊരു മാറ്റത്തിന്‍റെ തുടക്കമാണോ എന്നു ചിന്തിക്കാവുന്നതാണ്. അഖിലേന്ത്യാ അവസ്ഥയും ശബരിമലയും എല്ലാം ചേര്‍ന്ന് മലയാളിയെ ക്കൊണ്ട് താല്‍ക്കാലികമായി അങ്ങിനെ ചിന്തിപ്പിച്ചതാകാം എന്നും കരുതാം. യഥാര്‍ത്ഥ അവസ്ഥ വെളിപ്പെടുന്നതിനു സമയമെടുക്കും. കാത്തിരുന്നേ പറ്റൂ.\nTags: SFI, Student Politcs, Suicide attempt\nപുതുച്ചേരി മുന് മുഖ്യമന്ത്രി ആര്.വി ജാനകിരാമന് അന്തരിച്ചു


തിളച്ചു മറിയുന്ന വെള്ളത്തിൽ ‘കൂളായിരിക്കുന്ന’ കുട്ടി; വൈറൽ വീഡിയോയിലെ കള്ളി പൊളിച്ച് ട്വിറ്റർ | Viral video ofachild sitting in boiling water– News18 Malayalam\nVIRAL VIDEO OF A CHILD SITTING IN BOILING WATER KM\nതിളച്ചു മറിയുന്ന വെള്ളത്തിൽ ‘കൂളായിരിക്കുന്ന’ കുട്ടി; വൈറൽ വീഡിയോയിലെ കള്ളി പൊളിച്ച് ട്വിറ്റർ\nകാര്യം പിടികിട്ടിയ ട്വിറ്റര് ഉപയോക്താക്കള് അധികം വൈകാതെ തന്നെ വീഡിയോയ്ക്ക് പിന്നിലെ കള്ളി വെളിച്ചത്താക്കാന് തുടങ്ങി\nട്വിറ്ററിലെ അധികം അറിയപ്പെടാത്ത ബുദ്ധിമാന്മാരായ ചില ഉപയോക്താക്കള് ഇപ്പോൾ സമൂഹ മാധ്യമങ്ങളില് വൈറലായിരിക്കുന്ന ഒരു വീഡിയോയിലാണ് തങ്ങളുടെ അന്വേഷണാത്മക ബുദ്ധി പ്രയോഗിച്ച് കൊണ്ടിരിക്കുന്നത്.\nഇതാണ് വീഡിയോ: അടുപ്പുകൂട്ടി അതിന് മുകളില് വെച്ചിരിക്കുന്ന ഒരു കൂറ്റന് ചട്ടി, അതില് കൈകള് കൂപ്പിയിരിക്കുന്ന ഒരു ആണ്‍കുട്ടി ഇരിക്കുന്നു. അവന് വെറുതെയങ്ങ് ഇരിക്കുകയല്ല. തിളച്ചു മറിയുന്ന വെള്ളത്തിലാണ് അവൻ കൈകൂപ്പി ഇരിക്കുന്നത്. അവന് ചുറ്റം ഒരു ആള്‍ക്കൂട്ടം രൂപപ്പെട്ടിക്കുന്നത് വീഡിയോയില് കാണാം, എന്നാല് അവനെ കണ്ടാല് അതൊന്നും ബാധിച്ചതായി തോന്നുകയില്ല. കുട്ടിയുടെ പിന്നിലുള്ള ഒരു ബാനറില് ‘പ്രഹ്ലാദ്’ എന്ന് എഴുതിയിരിക്കുന്നത് കാണാം. ഇവന് ചുറ്റും കൂടിയിരിക്കുന്ന ആള്‍ക്കൂട്ടത്തില് പലരും തങ്ങളുടെ മൊബൈല്‍ഫോണുകളില് ദൃശ്യങ്ങള് പകര്‍ത്തുന്നത് കാണാന് സാധിക്കും.\nട്വിറ്റര് ഉപയോക്താവായ സന്ദീപ് ബിഷ്ട് പങ്കുവെച്ചതിന് ശേഷം 30 സെക്കന്റ് ദൈര്‍ഖ്യം ഉള്ള വീഡിയോ മൈക്രോബ്ലോഗിങ്ങ് പ്ലാറ്റ്‌ഫോമായ ട്വിറ്ററില് ഏകദേശം ഒരു ദശലക്ഷത്തിലധികം ആളുകളാണ് കണ്ടത്. കുട്ടിയുടെ ചട്ടിയിലെ ഇരിപ്പ് മൂലം പലരും ഇതിനെ പരിഹസിച്ചു കൊണ്ട് ഇതൊരു ഭക്ഷ്യ വസ്തു എന്ന നിലയിലാണ് പോസ്റ്റ് ട്രന്‍ഡ് ചെയ്തത്. അങ്ങനെ വന്നപ്പോള് ‘ഭക്ഷ്യ പ്രചോദനങ്ങള്‍ക്ക്’ (Food inspiration) കീഴെയാണ് പോസ്റ്റ് ലിസ്റ്റ് ചെയ്തത്.\nഎന്തായാലും കാര്യം പിടികിട്ടിയ ട്വിറ്റര് ഉപയോക്താക്കള് അധികം വൈകാതെ തന്നെ വീഡിയോയ്ക്ക് പിന്നിലെ കള്ളി വെളിച്ചത്താക്കാന് തുടങ്ങി. വീഡിയോയില് ഉപയോഗിച്ചിരിക്കുന്ന കൗശലവിദ്യ അത്ര പുതിയതൊന്നുമല്ല എന്ന് തെളിഞ്ഞു. കാരണം ഇത് മുന്‍പ് പലരും ശ്രമിച്ചതും പരീക്ഷിച്ചതുമാണ്, എന്തിനേറെ പറയുന്നു മാന്ത്രികര് പോലും ഈ വിദ്യകള് പരീക്ഷിച്ചതാണ്. മറ്റൊരു വസ്തുത എന്തെന്നാല് ഈ വീഡിയോ ഈ വര്‍ഷം എടുത്തതല്ല, 2019ല് എടുത്തതാണ്.\nഅന്വേഷണ കുതുകിയായ ഒരു ട്വിറ്റര് ഉപയോക്താവാണ് 2019ല് യൂട്യൂബില് പങ്കു വെച്ച വീഡിയോ ആണിതെന്ന് കണ്ടെത്തിയത്. “ടിവി വണ്” എന്ന ഒരു യൂട്യൂബ് ചാനലാണ് 2019, ഡിസംബര് 10ന് പ്രസ്തുത വീഡിയോ പങ്കു വെച്ചത്. അന്നതിന് 8000ത്തിലധികം കാഴ്ചക്കാരെയും ലഭിച്ചിരുന്നു.\nതുടര്‍ന്ന് ഇത്തരത്തിലുള്ള ഒട്ടേറെ വ്യാജ വീഡിയോകള് മറ്റ് ട്വിറ്റര് ഉപയോക്താക്കളും പങ്കുവെയ്ക്കുകയുണ്ടായി. അതില് ഏറ്റവും ശ്രദ്ധ നേടിയ വീഡിയോ, ഒരു ബുദ്ധ സന്ന്യാസി, തെറ്റിദ്ധാരണ പരത്തുക എന്ന ഉദ്ദേശത്തോട് കൂടി, തിളച്ച എണ്ണ നിറച്ച കലത്തില് ഇരിക്കുന്നതാണ്. “ഇത് ഏറ്റവും ഉയര്‍ന്ന തലത്തിലുള്ള വഞ്ചനയാണ് . . . വെള്ളം ഇത്ര തിളച്ചിട്ടും ആവി വരാതിരിക്കുന്നത് സാധ്യമായ കാര്യമല്ല, അതുപോലെ തന്നെ ചട്ടിയിലെ പൂവിതളുകള് വാടാതെയുമിരിക്കില്ല” വീഡിയോയെ കുറിച്ച് ഒരു ഉപയോക്താവ് പ്രതികരിച്ചതിങ്ങനെയാണ്.\nമറ്റൊരു ഉപയോക്താവായ മീർ ആബിദ് വീഡിയോയെ തള്ളിപ്പറഞ്ഞു കൊണ്ട് വാദിക്കുന്നത്, ഈ തന്ത്രത്തിന് പിന്നിൽ ഒരു എയർ പമ്പ് ആകാം എന്നാണ്. “വെള്ളം തിളയ്ക്കുമ്പോൾ സാധാരണ അത് കടായിയുടെ എല്ലാ ദിശകളിലേക്കുമാണ് തിളയ്ക്കുക, അല്ലാതെ മുൻപിലേക്ക് മാത്രമല്ല, കൂടാതെ കുട്ടിയ്ക്ക് പിന്നിലെ പൂക്കൾ ഒട്ടും തന്നെ ചലിക്കുന്നുമില്ല,” ആബിദ് തുടർന്നു. "കടായിയുടെ അടിത്തട്ട് കട്ടിയുള്ളതാണ്, അതിനാൽ തീ വെള്ളത്തെ തിളപ്പിക്കുന്നില്ല.”\n"ഇടയ്ക്ക് ശൂന്യതയുള്ള രണ്ട് തോട്, വെള്ളത്തിലേക്ക് ചൂട് കൊണ്ടു വരാൻ മറ്റ് മാർഗ്ഗങ്ങളില്ല, കൂടാതെ ഒരു സ്ഥലത്ത് എയർ പമ്പും സ്ഥാപിച്ചിട്ടുണ്ട്. എല്ലാ മാന്ത്രിക വിദ്യകളും ഇത്തരത്തിലുള്ള ചതികളാണ്, ‘മായാ ജാലം’ പോലും അങ്ങനെ തന്നെ,”മറ്റൊരു ഉപയോക്താവായ ഷെയ്ഖ് സുലെമാൻ പറയുന്നു.\nക്വോറ ഉപയോക്താവായ മൈക്കൽ വാൻ ഇൻ പ്രസ്തുത വീഡിയോയെ കുറിച്ച് വിവരിക്കാൻ 2019ൽ ശ്രമിച്ചിരുന്നു. അന്ന് മൈക്കൽ പറഞ്ഞത് ഈ വിദ്യയുടെ പുറകിൽ പ്രവർത്തിക്കുന്നത് കാർബൺ ഡയോക്സൈഡ് സിലിണ്ടറാണന്നാണ്. “ആൺകുട്ടിയുടെ ട്രൌസറിന്റെ കാലുകൾ ചേർന്നു വരുന്ന ഭാഗത്ത് കാർബൺ ഡയോക്സൈഡ് നിറച്ച നിറച്ച ഒരു ചെറിയ ടാങ്ക് (ഗ്യാസ് സിലിണ്ടർ) ഒളിപ്പിച്ച് വെച്ചിരിക്കുന്നു. ചെറുതായി തുറന്ന വാൽവിലൂടെ ഗ്യാസ് പുറപ്പെടുമ്പോൾ ഇതിന് തണുപ്പിക്കാനുള്ള ശേഷി ഉണ്ട്. ആ കുമിളകൾ തണുത്തതാണ്, കാർബൺ-ഡൈ ഓക്സൈഡ് വാതകമാണ്, നീരാവി അല്ല,” അദ്ദേഹംപറഞ്ഞു.


ഏറനാട് എംഎല്എ പികെ ബഷീറിന് എതിരായ കേസ് പിന്വലിക്കാനുള്ള തീരുമാനം സുപ്രിം കോടതി\nറദ്ദാക്കി. കേസ് പിന്വലിക്കാന് അനുമതി നല്കിയ മജിസ്ട്രേറ്റ് കോടതി വിധിയും സുപ്രിം കോടതി റദ്ദാക്കി. കേസ് പിന്വലിക്കാനുള്ള അപേക്ഷ മെറിറ്റിന്റെ അടിസ്ഥാനത്തില് മജിസ്ട്രേറ്റ് കോടതി വീണ്ടും പരിഗണിക്കാനാണ് സുപ്രിം കോടതിയുടെ നിര്ദേശം. പബ്ലിക് പ്രോസിക്യൂട്ടര് സര്ക്കാരിന്റെ പോസ്റ്റ് ഓഫീസ് അല്ലെന്നും കോടതി വ്യക്തമാക്കി. ചീഫ് ജസ്റ്റിസ് ദീപക് മിശ്ര, ജസ്റ്റിസ് ഡിവൈ ചന്ദ്രചൂഡ് എന്നിവര് അടങ്ങിയ ബെഞ്ചാണ് വിധി പ്രസ്താവിച്ചത്.\nപാഠപുസ്തക വിവാദത്തില് യൂത്ത് ലീഗ് നടത്തിയ സമരത്തില് പ്രധാന അധ്യാപകന് ജെയിംസ് അഗസ്റ്റിന് കൊല്ലപ്പെട്ട കേസില് സാക്ഷി പറയാന് ആരെങ്കിലും മുന്നോട്ട് വന്നാല് അവര് ജീവനോടെ തിരിച്ചുപോകില്ലെന്ന് എന്നായിരുന്നു പികെ ബഷീറിന്റെ വിവാദ പ്രസംഗം.\n2008 ല് ആയിരുന്നു വിവാദ പ്രസംഗം നടത്തിയത്. വിഎസ് സര്ക്കാര് എടുത്ത കേസ് പിന്നീട് ഉമ്മന് ചാണ്ടി സര്ക്കാര് ആണ് പിന്വലിച്ചത്. ഇത് ചോദ്യം ചെയ്ത് അബ്ദുല് വഹാബ് എന്ന വ്യക്തിയാണ് കോടതിയെ സമീപിച്ചത്.\nപണപ്പെരുപ്പം ഓഗസ്റ്റില് 3.69 ശതമാനമായി താഴ്ന്നു


ബെര്‍ലിന്: അസ്ട്രാസെനെക്ക വാക്‌സിനേഷനെത്തുടര്‍ന്ന് ലൈപ്‌സിഗില് ഒരു മധ്യവയസ്‌കന് മരിച്ചു. ലൈപ്‌സിഗ് യൂണിവേഴ്‌സിറ്റി ആശുപത്രിയിലാണ് മസ്തിഷ്‌ക ത്രോംബോസിസ് രോഗം ബാധിച്ചാണ് മരണം. ലബോറട്ടറി ഫലങ്ങള് വാക്‌സിനേഷനുമായുള്ള ബന്ധത്തെ സൂചിപ്പിക്കുന്നു,മരണം സംബന്ധിച്ച വിവരങ്ങള് പക്ഷേ ഇതുവരെ പൂര്‍ത്തിയായിട്ടില്ലന്ന് ആശുപത്രി വക്താവ് പറഞ്ഞു.\nകേസ് ഇപ്പോള് കൂടുതല് പരിശോധനയ്ക്കും വിലയിരുത്തലിനുമായി പോള് എര്‍ലിഷ് ഇന്‍സ്‌ററിറ്റിയൂട്ടിന് (പിഐഐ) അയച്ചിട്ടുണ്ട്. ജര്‍മനിയില് എല്ലാ മുതിര്‍ന്നവര്‍ക്കും അസ്ട്രാ സനെക്കാ വാക്‌സിന് അംഗീകാരം നല്‍കിയിട്ടുണ്ട്, എന്നാല് 60 വയസും അതില് കൂടുതലുമുള്ള ആളുകള്‍ക്ക് മാത്രമേ ഇത് ശുപാര്‍ശ ചെയ്തിട്ടുള്ളൂ. അപകടകരമായ പാര്‍ശ്വഫലങ്ങളുടെ സാധ്യതയുള്ള കാരണം\nവാകസിനേഷനു ശേഷമുള്ള സെറിബ്രല് സിര ത്രോംബോസിസ് ലോകമെന്പാടും ഭയം ഉളവാക്കിയിരുന്നു.\nമെയ് ആദ്യം മുതല് അസ്ട്രാസെനെക്കയ്ക്കുള്ള മുന്‍ഗണന നീക്കിയിരുന്നു. എല്ലാ മുതിര്‍ന്നവര്‍ക്കും അസ്ട്രാസെനെക്ക അംഗീകരിച്ചു. പ്രാഥമികമായി 60 വയസിന് മുകളിലുള്ളവര്‍ക്കും ചെറുപ്പക്കാര്‍ക്കും വാക്‌സിന് നല്‍കാന് സ്റ്റാന്‍ഡിംഗ് വാക്‌സിനേഷന് കമ്മീഷന് (സ്റ്റിക്കോ) ശുപാര്‍ശ ചെയ്യുന്നു.


ടോളിവുഡിലെ നടന്മാരുടെ പ്രതിഫലം എത്രയാണ്? , നിലവിൽ ആരാണ് കൂടുതൽ പ്രതിഫലം വാങ്ങുന്നത്? ; പട്ടികയിലെ ആദ്യ6പേർ ആരൊക്കെയാണെന്ന് നോക്കാം – Media Mangalam\nപണക്കൊഴുപ്പിൽ അർമ്മാതിക്കുന്ന സിനിമാ ഇൻഡസ്ട്രിയാണ് ടോളിവുഡ്. തമിഴ് സിനിമകളിൽ അഭിനയിക്കുന്ന നടന്മാർക്ക് കോടികളാണ് പ്രതിഫലം. നിലവിൽ ആരാണ് കൂടുതൽ പ്രതിഫലം വാങ്ങുന്നത്? സ്റ്റൈൽ മന്നൻ രജനികാന്ത്, ഉലകനായകൻ കമൽഹാസൻ തുടങ്ങി ധനുഷ് വരെയുള്ള പട്ടികയിൽ ആരൊക്കെ ഉണ്ടെന്ന് നോക്കാം.\nതമിഴിലെ മുൻനിര നായകന്മാരുടെ പ്രതിഫലം അറിഞ്ഞാൽ ആരുമൊന്ന് ഞെട്ടും. ഈ ജനപ്രിയ നായകന്മാരുടെ പ്രതിഫലം ഓരോ വർഷവും കുതിച്ചുയരുകയാണ്. തമിഴിൽ ഏറ്റവും കൂടുതൽ പ്രതിഫലം വാങ്ങുന്ന നായകന്മാരുടെ പട്ടികയിൽ അജിത് കുമാർ, ദളപതി വിജയ്, രജനികാന്ത്, ധനുഷ്, സൂര്യ തുടങ്ങിയവരാണ്. അവർ വാങ്ങുന്ന പ്രതിഫലത്തിന്റെ വിശദാംശങ്ങൾ ഇപ്രകാരമാണ്.\nരജനികാന്ത്: തമിഴ് പ്രേക്ഷകർ രജനികാന്തിനെ സിനിമയുടെ ദൈവമെന്നു കരുതി ആരാധിക്കുന്നവരാണ്. ഒരു സിനിമയിൽ അഭിനയിക്കുന്നതിന് രജനികാന്ത് വാങ്ങുന്ന പ്രതിഫലം ശരാശരി 30 കോടി രൂപയാണ്.\nഅജിത് കുമാർ: തമിഴ് സിനിമയിലെ ഷാരൂഖ് ഖാൻ എന്നാണ് അജിത് കുമാർ അറിയപ്പെടുന്നത്. തമിഴ് സിനിമയിലെ മികച്ച നടന്മാരിൽ ഒരാളാണ് അജിത്ത്. ഒരു സിനിമയിൽ അഭിനയിക്കുന്നതിന് അജിത് കുമാർ വാങ്ങുന്ന പ്രതിഫലം 24 കോടി രൂപ മുതൽ 25 കോടി വരെയാണ്.\nവിജയ്: തമിഴ്നാട്ടിൽ ഏറ്റവും കൂടുതൽ പ്രതിഫലം വാങ്ങുന്ന നടന്മാരിൽ ഒരാളാണ് ഇളയദളപതി എന്ന വിളിപ്പേരിൽ അറിയപ്പെടുന്ന വിജയ്. ഒരു സിനിമയിൽ അഭിനയിക്കുന്നതിന് 100 കോടി രൂപ വരെ വിജയ് പ്രതിഫലമായി വാങ്ങിയിട്ടുണ്ടെന്നാണ് ഇൻഡസ്ട്രിയിൽനിന്നുള്ള റിപ്പോർട്ട്.\nസൂര്യ: രാജ്യത്തുടനീളം ചർച്ചയായ സൂര്യയുടെ ജയ് ഭീം എന്ന ചിത്രം അടുത്തകാലത്ത് ഒരു തരംഗം സൃഷ്ടിച്ചിരുന്നു. തമിഴിൽ മാത്രമല്ല തെലുങ്കിലും ആരാധകരുള്ള നായക നടനാണ് സൂര്യ. കഴിഞ്ഞ വർഷം വരെ 10-12 കോടി രൂപയായിരുന്നു സൂര്യ പ്രതിഫലമായി വാങ്ങിയിരുന്നതെങ്കിൽ ഇപ്പോൾ അത് 20-25 കോടി രൂപയായി ഉയർത്തിയിട്ടുണ്ട്.\nകമൽഹാസൻ: തമിഴിൽ ഏറ്റവും കൂടുതൽ പ്രതിഫലം വാങ്ങുന്ന നടന്മാരിൽ മുൻനിരയിലാണ് ഉലകനായകൻ എന്നറിയപ്പെടുന്ന കമൽഹാസന്‍റെ സ്ഥാനം. ഒരു സിനിമയിൽ അഭിനയിക്കുന്നതിന് 25 കോടിയിലധികം രൂപയാണ് കമൽഹാസന്‍റെ പ്രതിഫലം. അഭിനയത്തോടൊപ്പം ബിഗ് ബോസ് ഷോയുടെ അവതാരകൻ എന്ന നിലയിൽ റെക്കോർഡ് പ്രതിഫലമാണ് കമൽ കൈപ്പറ്റുന്നതെന്നാണ് വിവരം.\nധനുഷ്: മികച്ച നടനുള്ള ദേശീയ ചലച്ചിത്ര അവാർഡ് നേടിയ താരമാണ് ധനുഷ്. ഏറ്റവും ഒടുവിൽ ബ്രിക്‌സ് ഫിലിം ഫെസ്റ്റിവലിൽ മികച്ച നടനുള്ള പുരസ്‌കാരവും അദ്ദേഹത്തിന് ലഭിച്ചു. തമിഴ് സിനിമയിൽ മാത്രമല്ല ബോളിവുഡിലും ഹോളിവുഡിലും മികച്ച നടനായാണ് അദ്ദേഹം അറിയപ്പെടുന്നത്. ഒരു സിനിമയിൽ വേഷമിടാൻ ഏഴു മുതൽ എട്ടു കോടി വരെയാണ് ധനുഷ് നിർമ്മാതാക്കളിൽനിന്ന് ഈടാക്കുന്നത്.\nsalary tamil actors Tamil heroes tollywood ജനപ്രിയ നായകന്മാർ ടോളിവുഡിലെ പ്രതിഫലം\n'പദ്മരാജന് സ്മാരകം വേണ്ടാത്ത പ്രതിഭ'; ഈശ്വരന് ഇഷ്ടമുള്ളൊരു പ്രതിഭാധനനായിരുന്നു അദ്ദേഹമെന്നും ശ്രീകുമാരന് തമ്പി; 29-ാമത് പദ്മരാജന് അവാര്‍ഡുകള് വിതരണം ചെയ്തു


ഹാർലിയുടെ ആദ്യ വൈദ്യുത മോട്ടോർ സൈക്കിൾ ‘ലൈവ് വയറി’ന്റെ രംഗപ്രവേശം ഉടൻ ...\nഹാർലി ഡേവിഡ്സന്റെ ആദ്യ വൈദ്യുത മോട്ടോർ സൈക്കിൾ അനാവരണം ചെയ്യപ്പെട്ടത് ലാസ് വെഗാസിലെ കൺസ്യൂമർ ഇലക്ട്രോണിക്സ് ഷോയിലാണ്. പുത്തൻ വൈദ്യുത മോട്ടോർ സൈക്കിൾ വികസിപ്പിക്കാനായി സാംസ്ങ്ങും ഹാർലി ഡേവിഡ്സനും കഴിഞ്ഞ നാലു വർഷമായി സഹകരിച്ചു പ്രവർത്തിക്കുന്നുണ്ട് ഇതാകട്ടെ പ്രീമിയം ഉപയോക്താക്കളെ ലക്ഷ്യമിട്ടായിരുന്നു. ഹാർലിയുടെ ആദ്യ വൈദ്യുത ബൈക്കിനായി ലിതിയം അയോൺ സെല്ലുകളാണ് സാംസങ് എസ് ഡി ഐ വികസിപ്പിച്ചത്. ഒറ്റത്തവണ ചാർജ് ചെയ്താൽ ‘ലൈവ് വയർ’ 180 കിലോമീറ്റർ ഓടുമെന്നും, നിശ്ചലാവസ്ഥയിൽ നിന്ന് വെറും മൂന്നര സെക്കൻഡിൽ ബൈക്ക് മണിക്കൂറിൽ 100 കിലോമീറ്റർ വേഗത്തിലേക്കു കുതിക്കുകയും ചെയ്യും.\nആദ്യമായി പ്രദർശനത്തിനെത്തുന്ന വേളയിൽ തന്നെ ‘ലൈവ് വയറി’നുള്ള പ്രീ ബുക്കിങ്ങും ഹാർലി ഡേവിഡ്സൻ സ്വീകരിച്ചു തുടങ്ങിയിട്ടുണ്ട്. ഓഗസ്റ്റോടെ ഡെലിവറി ആരംഭിക്കുമെന്നു കരുതുന്ന ‘ലൈവ് വയറിന്' ഏകദേശം 20.96 ലക്ഷം രൂപയാണ് വില. അടുത്ത വർഷത്തോടെ ഹാർലി ‘ലൈവ് വയർ’ ഇന്ത്യയിലെത്തുമായിരിക്കും. ‘ലൈവ് വയറി’ന്റെ സാങ്കേതികവിവരങ്ങളൊന്നും ഹാർലി ഡേവിഡ്സൻ ഇതുവരെ പുറത്തുവിട്ടിട്ടില്ല; ബാറ്ററി ശേഷി, ഭാരം തുടങ്ങിയവ സംബന്ധിച്ചു സൂചനകളേയില്ല. ലൈറ്റുകൾക്കും ഹോണിനും ഡിസ്പ്ലേയ്ക്കുമൊക്കെയായി മറ്റൊരു 12 വോൾട്ട് ലിതിയം അയോൺ ബാറ്ററിയും ബൈക്കിലുണ്ട്. പെർമനന്റ് മാഗ്നറ്റ് വൈദ്യുത മോട്ടോർ സഹിതമെത്തുന്ന ബൈക്കിൽ ഊർജ സംഭരണത്തിനായി റീചാർജബ്ൾ എനർജി സ്റ്റോറേജ് സിസ്റ്റമാണ് ഉപയോഗിച്ചിരിക്കുന്നത്.


Friday 17 August 2018 1:32 am IST\nകണ്ണൂര്: ശക്തമായ മഴയില് കണ്ണൂരിന്റെ മലയോര മേഖലകളില് ഉരുള്‍പൊട്ടലും മണ്ണിടിച്ചിലും ഇന്നലെയും തുടര്‍ന്നു. കൊട്ടിയൂര് അമ്പായത്തോട്ടിലും പന്നിയാംമല വനത്തിലുമാണ് ഉരുള്‍പൊട്ടലുണ്ടായത്. കൊട്ടിയൂര് പാമ്പറപ്പാന് പാലവും തകര്‍ച്ചാ ഭീഷണിയിലാണ്. മേഖലയിലെ ഒറ്റപ്ലാവ്, പന്നിയാംമല പ്രദേശങ്ങള് ഒറ്റപ്പെട്ട അവസ്ഥയിലാണ്. കോളയാട് പെരുവയില് ഇന്നലെ ഉരുള്‍പൊട്ടലുണ്ടായി.\nരാജഗിരി ഇടക്കോളനിയിലേക്കുള്ള മുളപ്പാലത്തിന്റെ ഒരു ഭാഗം തകര്‍ന്നതോടെ കോളനി നിവാസികള്‍ക്ക് പുറംലോകവുമായി ബന്ധപ്പെടാന് സാധിക്കാത്ത സ്ഥിതിയുണ്ടായി. ഇവരെ നാട്ടുകാരും അഗ്‌നിശമനസേനയും ചേര്‍ന്ന് കര്‍ണാടക വനത്തിനുള്ളില് കൂടി കാനംവയല് വഴി പുറത്തു കൊണ്ടുവരാനുള്ള ശ്രമം നടക്കുകയാണ്.\nരാമന്തളി ഏറന്‍പുഴയില് മത്സ്യത്തൊഴിലാളി മുങ്ങിമരിച്ചു. പണ്ടാരവളപ്പില് ഭാസ്‌കരന് (52) ആണ് മരിച്ചത്. ഞായറാഴ്ച രാത്രി സുഹൃത്തിനൊപ്പം തോണിയില് മീന് പിടിക്കാന് ഇറങ്ങിയതായിരുന്നു. ശക്തമായ കാറ്റില് തോണി മറിയുകയായിരുന്നു. സുഹൃത്ത് ബാലന് നീന്തി രക്ഷപ്പെട്ടു. തുടര്‍ന്ന് നാട്ടുകാര് നടത്തിയ തെരച്ചിലില് ഇന്നലെ രാവിലെ എട്ടു മണിക്കാണ് മൃതദേഹം കണ്ടെത്തിയത്. കനത്ത മഴയിലും കാറ്റിലും പരിയാരം സ്‌കൂളിനു സമീപത്തെ മുത്തുപാണ്ടിയുടെ വീടിന് മുകളില് തെങ്ങ് വീണു. ഞായറാഴ്ച രാത്രിയാണ് അടുക്കള ഭാഗത്ത് തെങ്ങു വീണ് ഓടുമേഞ്ഞ വീട് തകര്‍ന്നത്.\nഉരുള്‍പൊട്ടലും മണ്ണിടിച്ചിലും രൂക്ഷമായതോടെ ജില്ലയുടെ വിവിധ ഭാഗങ്ങളില് ഗതാഗതം തടസ്സപ്പെട്ടു. പേരാവൂര്-തലശേരി സംസ്ഥാന പാതയില് ഗതാഗതം മുടങ്ങി. കൊട്ടിയൂര്-പാലുകാച്ചി മല വഴിയുളള റോഡ് തകര്‍ന്നതിന് പിന്നാലെ തലശ്ശേരി-നെടുംപൊയില് മാനന്തവാടി സംസ്ഥാന ചുരം പാതയില് 33-ാം മൈലില് മണ്ണിടിഞ്ഞതോടെ വയനാട് ജില്ലയുമായി ബന്ധപ്പെടാനുളള ഗതാഗതമാര്‍ഗങ്ങളെല്ലാം അടഞ്ഞിരിക്കുകയാണ്.\nപാനൂര് നരിക്കോട്ടുമല വെല്‍ഫയര് എല്‍പി സ്‌കൂളിന് സമീപത്തെ കുന്നില് മരങ്ങളും പാറക്കല്ലുകളും ഇളകിത്തെറിച്ചു. ഒട്ടേറെ മരങ്ങള് കടപുഴകി. ആറു കുടുംബങ്ങളെ മാറ്റിപ്പാര്‍പ്പിച്ചിട്ടുണ്ട്. കണ്ണവംപുഴ കരകവിഞ്ഞതോടെ ഇടുമ്പ, കോയ്യാറ്റില് എന്നിവിടങ്ങളില് നിന്ന് കുടുംബങ്ങളെ മാറ്റിപാര്‍പ്പിച്ചു. മെരുവമ്പായി പരപ്പില് ഭാഗത്തെ അഞ്ചു കുടുംബങ്ങളെ മെരുവമ്പായി യുപി സ്‌കൂളിലെ ദുരിതാശ്വാസ ക്യാമ്പിലേക്കു മാറ്റി.\nതളിപ്പറമ്പ് ബക്കളം ലക്ഷംവീട് കോളനിയില് കനത്ത മഴയില് വീട് തകര്‍ന്ന് വീണ് മൂന്ന് പേര്‍ക്ക് പരിക്കേറ്റു. ഇന്നലെ രാവിലെ മേല്‍ക്കൂരയുള്‍പ്പെടെ തകര്‍ന്നു വീഴുകയായിരുന്നു. കമല (84), മകന് പ്രഭാവതി (60) ഇവരുടെ മകന് സനല് (40) എന്നിവര്‍ക്കാണ് പരിക്കേറ്റത്. ഇവരെ ജില്ലാ ആശുപത്രിയില് പ്രവേശിപ്പിച്ചു.\nകമ്പല്ലൂരിലെ ചെമ്മഞ്ചേരി ബാലകൃഷ്ണന്റെ കിണര് ഇടിഞ്ഞ് ഭൂമിയിലേക്ക് താണു. ഇന്നലെ രാത്രിയിലാണ് സംഭവം. വലിയ ശബ്ദത്തോടെ വീടിനോട് ചേര്‍ന്നുള്ള കിണറാണ് ഇടിഞ്ഞുതാഴ്ന്നത്. ശിവപുരം വില്ലേജിലെ കുണ്ടേരിപൊയില് 25 വീടുകളില് വെള്ളം കയറിയതിനെ തുടര്‍ന്ന് ഇവരെ ബന്ധു വീടുകളിലേക്ക് മാറ്റിപ്പാര്‍പ്പിച്ചു. പൊന്ന്യം പുഴ നിറഞ്ഞൊഴുകിയതിനെ തുടര്‍ന്ന് കതിരൂര് ചുണ്ടങ്ങാപ്പൊയിലില് ഒമ്പത് കുടുംബങ്ങളെ ചുണ്ടങ്ങാപ്പൊയില് ഹയര് സെക്കണ്ടറി സ്‌കൂളിലേക്ക് മാറ്റിപ്പാര്‍പ്പിച്ചു. വെളളം കയറിയതിനെ ജില്ലയുടെ വിവിധ ഭാഗങ്ങളില് നിരവധി പേരെ കുടിയൊഴിപ്പിച്ചിട്ടുണ്ട്.\nപ്രളയ ബാധിത മേഖലയില് മാവോയിസറ്റുകള് സാന്നിധ്യം ഉറപ്പാക്കുന്നു


ശ്വാസമെടുക്കാന് കഴിയുന്നില്ലെന്ന് ഡൽഹി നഗരവാസികൾ; മലിനീകരണത്തിന്റെ ഉത്തരവാദിത്വം സംസ്ഥാനത്തിനെന്ന് കേന്ദ്രം\n17 Oct 2019 1:00 PM GMT\nപൊടിപടലങ്ങളും പുകയും കലർന്ന വായു ഡല്‍ഹി നഗരത്തെ മൂടിയിരിക്കുകയാണ്. വായു ഗുണനിലവാര സൂചിക (AQI) തലസ്ഥാനനഗരത്തിലെ അന്തരീക്ഷം 'വളരെ ശോചനീയം' (Very Poor) എന്ന വിഭാഗത്തിലാണ് പെടുത്തിയിരിക്കുന്നത്. ഹരിയാന അടക്കമുള്ള അയൽപ്രദേശങ്ങളിൽ വലിയ കാർഷികമേഖലകളിൽ അടുത്ത വിളയ്ക്ക് നിലമൊരുക്കുന്നതിന്റെ ഭാഗമായി കാർഷികാവശിഷ്ടങ്ങൾ കൂട്ടിയിട്ട് കത്തിക്കുന്നതാണ് പുകപടലങ്ങളും പൊടിയും വർധിക്കാൻ കാരണം. എന്നാൽ കേന്ദ്ര സർക്കാർ ഈ വാദത്തോട് യോജിക്കുന്നില്ല. സഫർ അഥവാ വെതർ ഫോർകാസ്റ്റിങ് ആന്‍ഡ് റിസര്‍ച്ച് (SAFAR) എന്ന കേന്ദ്ര ഏജൻസി പറയുന്നത് അയൽമേഖലകളിൽ നിന്നുള്ള പുക-പൊടി പടലങ്ങൾ വെറും 10 ശതമാനമേ ആകുന്നുള്ളൂ എന്നും ബാക്കിയുള്ള മലിനീകരണത്തിന് ഉത്തരവാദിത്വം നഗരത്തിനു തന്നെയാണെന്നുമാണ്. ഇതിന്റെ ശക്തമായി എതിർത്തുകൊണ്ട് അർവിന്ദ് കെജ്രിവാൾ പ്രതികരിക്കുകയുണ്ടായി. പരസ്പരം പഴി ചാരാനുള്ള അവസരമല്ല ഇതെന്നും ഡൽഹിയിൽ അകത്തു നിന്നുള്ളതും പുറത്തു നിന്നുള്ളതുമായ പുക-പൊടിപടലങ്ങള് പ്രതിസന്ധിക്ക് കാരണമാകുന്നുണ്ടെന്ന് അദ്ദേഹം പറഞ്ഞു. എന്നാൽ, എല്ലാറ്റിന്റെയും കാരണമായി ഡൽഹിയിലെ ജനങ്ങളുടെ നേർക്ക് മാത്രം വിരൽചൂണ്ടുന്നത് അംഗീകരിക്കാനാകില്ലെന്നും കെജ്രിവാൾ വാദിക്കുന്നു.\nഡൽഹിയിലെ വായു ഗുണനിലവാര സൂചിക രേഖപ്പെടുത്തിയിരിക്കുന്ന പോയിന്റ് 304 ആണ്. നഗരത്തിൽ പലയിടങ്ങളിലും കാഴ്ച വരെ തടസ്സപ്പെട്ടിരിക്കുകയാണ്. നഗരവാസികൾ പ്രഭാത നടത്തം അടക്കമുള്ള പ്രവൃത്തികൾ ഉപേക്ഷിക്കണമെന്ന് അധികൃതർ ആവശ്യപ്പെട്ടിട്ടുണ്ട്.\nവായു ഗുണനിലവാര സൂചിക0മുതൽ 50 വരെയാണെങ്കിൽ 'ഗുഡ്' എന്നാണ് രേഖപ്പെടുത്തുക. 51 മുതൽ 100 വരെയാണെങ്കിൽ അത് തൃപ്തികരം എന്ന് രേഖപ്പെടുത്തുന്നു. 101 മുതൽ 200 വരെയാണ് സൂചിക രേഖപ്പെടുത്തുന്നതെങ്കിൽ അത് 'തരക്കേടില്ല' എന്നാണർത്ഥം. 201 മുതൽ 300 വരെയാണ് സൂചികയെങ്കിൽ 'ശോചനീയം' എന്ന് കണക്കാക്കുന്നു. 301 മുതല് 400 വരെ 'വളരെ ശോചനീയം' എന്നും അവിടെ നിന്നങ്ങോട്ടുള്ളത് 'ഗുരുതരം' എന്നും രേഖപ്പെടുത്തുന്നു.\nഹരിയാനയിലും ഉത്തർപ്രദേശിലും വലിയ തോതിൽ കാർഷികാവശിഷ്ടങ്ങൾ കത്തിക്കുന്നുണ്ട്. ഇതോടൊപ്പം പ്ലാസ്റ്റിക്, റബർ എന്നിവയും കത്തിക്കുന്നു. ഇതിൽ ഡൽഹിക്കും പങ്കുണ്ട്. വായുമലിനീകരണത്തിന്റെ യഥാർത്ഥ കാരണം കണ്ടെത്താൻ രാജ്യത്ത് സംവിധാനങ്ങളില്ലെന്നും ഇപ്പോൾ കേന്ദ്ര ഏജൻസി നടത്തിയിരിക്കുന്ന വിലയിരുത്തൽ വെറും ഊഹത്തിന്റെ അടിസ്ഥാനത്തിലാണെന്നുമാണ് കെജ്രിവാളിന്റെ പ്രസ്താവനയിലെ സൂചന.\nസംസ്ഥാന സർക്കാർ കൂടുതൽ കടുത്ത മാനദണ്ഡങ്ങൾ കൊണ്ടുവന്ന് മലിനീകരണത്തെ നിയന്ത്രിക്കാൻ ശ്രമിക്കുന്നുണ്ട്. ഡൽഹിയിലും പരിസരത്തും ജനറേറ്ററുകൾ പ്രവർത്തിപ്പിക്കുന്നത് സർ‌ക്കാർ നിരോധിച്ചു. ആശുപത്രികൾ, മെട്രോ സ്റ്റേഷനുകൾ എന്നിവിടങ്ങളിൽ നിരോധനമില്ല.\nനഗരത്തിലെ താമസക്കാർക്ക് കടുത്ത ശ്വാസകോശ രോഗങ്ങളും മറ്റും സമ്മാനിക്കുന്നതാണ് വർഷങ്ങളായി തുടരുന്ന അന്തരീക്ഷ മലിനീകരണം. കഴിഞ്ഞ മൂന്നു ദിവസങ്ങളിൽ മലിനീകരണം വലിയ തോതിൽ കൂടിയിട്ടുള്ളതായി നഗരവാസികൾ പറയുന്നു. മിക്കവരും ആന്റി പൊല്യൂഷൻ മാസ്ക് ധരിച്ചാണ് പുറത്തിറങ്ങുന്നത്. പലർക്കും ശ്വാസമെടുക്കാൻ പോലും കഴിയാത്തത്ര ആരോഗ്യ പ്രതിസന്ധികളുണ്ടാകുന്നുണ്ട്. ഇത്തരം പരാതികൾ സോഷ്യൽ മീഡിയയിലടക്കം വലിയ തോതിൽ ഉയർത്തപ്പെടുന്നുണ്ട്.


kerala assembly election 2021; Kerala Congress Jacob wants not only Piravom but also Angamaly seat | റോജി എം ജോണ് വേണ്ട; പിറവത്തിന് പുറമെ അങ്കമാലി സീറ്റും തങ്ങള്‍ക്ക് വേണമെന്ന് ജേക്കബ് ഗ്രൂപ്പ് - Malayalam Oneindia\njust now കോഴിക്കോട് ജില്ലയില് ഇന്ന് 500 പേര്‍ക്ക് കോവിഡ് രോഗമുക്തി, രോഗം സ്ഥിരീകരിച്ചത് 334 പേര്‍ക്ക്\n5 min ago ട്രാക്ട്രര് റാലിക്കിടെ അറസ്റ്റിലായ കര്‍ഷകന് ജാമ്യം\n6 min ago തിരഞ്ഞെടുപ്പ് 2021 ഹരിതചട്ടം നിര്‍ബന്ധം; ലംഘിച്ചാല് നടപടി: ജില്ലാ കലക്ടര്\nUpdated: Wed, Jan 27, 2021, 18:28 [IST]\nതിരുവനന്തപുരം: നിയമസഭ തിരഞ്ഞെടുപ്പിലേക്കുള്ള യുഡിഎഫിന്‍റെ സീറ്റ് വിഭജന ചര്‍ച്ചകള്‍ക്ക് കഴിഞ്ഞ ദിവസത്തോടെ തുടക്കമായിരിക്കുകയാണ്. മലപ്പുറത്ത് എത്തി മുസ്ലിം ലീഗ് നേതാക്കളുമായി ചര്‍ച്ച നടത്തിയാണ് കോണ്‍ഗ്രസ് നേതൃത്വം സീറ്റ് വിഭജന ചര്‍ച്ചകള്‍ക്ക് ഔദ്യോഗികമായി തുടക്കം കുറിച്ചിരിക്കുന്നത്. വരും ദിവസങ്ങളിള് മറ്റ് ഘടകക്ഷികളുമായുള്ള ചര്‍ച്ചകളും കോണ്‍ഗ്രസ് നേതൃത്വം നടത്തും. മത്സരിക്കുന്ന സീറ്റുകള്, സീറ്റ് വെച്ച് മാറല് ഉള്‍പ്പടേയുള്ള കാര്യങ്ങള് ചര്‍ച്ച ചെയ്യാന് കേരള കോണ്‍ഗ്രസ് ജോസഫ് വിഭാഗവും കഴിഞ്ഞ ദിവസം തൊടുപുഴയില് യോഗം ചേര്‍ന്നിരുന്നു. മുന്നണിയിലെ എല്ലാ ഘടകക്ഷികളും കൂടുതല് സീറ്റുകള് ചോദിക്കുന്നതാണ് കോണ്‍ഗ്രസിനെ കുഴക്കുന്നത്.\nഎല്‍ജെഡിയും ജോസും ബാക്കിയാക്കിയത്\n2016 ലെ നിയമസഭാ തിരഞ്ഞെടുപ്പില് യുഡിഎഫിന്‍റെ ഭാഗമായി കേരള കോണ്‍ഗ്രസ് എമ്മും ലോക് താന്ത്രിക് ദളും മത്സരിച്ച 22 സീറ്റുകളിലാണ് എല്ലാവരുടേയും കണ്ണ്. കേരള കോണ്‍ഗ്രസ് എം 15 സീറ്റിലും എല്‍ജെഡി7സീറ്റിലുമായിരുന്നു കഴിഞ്ഞ തവണ യുഡിഎഫില് മത്സരിച്ചത്. ഇരുകക്ഷികളും ഇപ്പോള് എല്‍ഡിഎഫില് ആണ്. ഇതില് കേരള കോണ്‍ഗ്രസ് ജോസഫ് വിഭാഗത്തിന് വിട്ടുകൊടുക്കേണ്ട സീറ്റുകള് ഒഴിച്ചുള്ളവ ലക്ഷ്യമിട്ടാണ് മുന്നണിയിലെ ഘടകക്ഷികള് എല്ലാം തന്നെ നീങ്ങുന്നത്.\nകഴിഞ്ഞ തവണ കേരള കോണ്‍ഗ്രസ് മത്സരിച്ച 15 സീറ്റുകളും ഇത്തവണ വിട്ട് നല്‍കണമെന്ന് ജോസഫ് വിഭാഗം അവശ്യപ്പെടുന്നുണ്ടെങ്കിലും ഏഴ് അല്ലെങ്കില് എട്ട് സീറ്റുകള് മാത്രമാണ് കോണ്‍ഗ്രസ് വാഗ്ദാനം. കഴിഞ്ഞ തവണ 24 സീറ്റില് മത്സരിച്ച മുസ്ലിം ലീഗ് ആവട്ടെ ഇത്തവണ പത്തോളം സീറ്റുകളാണ് ഇത്തവണ ലക്ഷ്യമിടുന്നത്. ഏറ്റവും കുറഞ്ഞത് മുപ്പത് സീറ്റുകളിലെങ്കിലും മത്സരിക്കുക എന്നതാണ് ലീഗിന്‍റെ നീക്കം.\nസിഎംപി, കേരള കോണ്‍ഗ്രസ് ജേക്കബ്, ആര്‍എസ്പി, ഫോര്‍വേഡ് ബ്ലോക്ക് തുടങ്ങിയ മുന്നണിയിലെ മറ്റ് കക്ഷികളും കൂടുതല് സീറ്റുകള് ചോദിക്കുന്നുണ്ട്. യുഡിഎഫില് കേരള കോണ്‍ഗ്രസ് ജേക്കബ് സ്ഥിരമായി മത്സരിക്കുന്ന സീറ്റാണ്. ഈ സീറ്റിന് പുറമെ ഒരു സീറ്റ് കൂടി അധികം വേണമെന്നാണ് അവരുടെ ആവശ്യം. ജോസ് കെ മാണി മുന്നണി വിട്ട സാഹചര്യത്തില് കൂടുതല് സീറ്റുകള് അവശേഷിക്കുന്നത് ചൂണ്ടിക്കാട്ടിയാണ് ജേക്കബ് ഗ്രൂപ്പിന്‍റെ നീക്കം.\nപാര്‍ട്ടി സ്ഥാപകനായ ടിഎം ജേക്കബ് 1991 മുതല് മത്സരിക്കുന്ന മണ്ഡലമാണ് പിറവം. 1991, 1996, 2001, 2011 വര്‍ഷങ്ങളിലും അദ്ദേഹം വിജയം തുടര്‍ന്നു. ഇതിനിടയില് 2006 ല് എംജെ ജേക്കബിലൂടെ മണ്ഡലത്തില് സിപിഎം വിജയിക്കുകയും ചെയ്തിരുന്നു. ടിഎം ജേക്കബിന്‍റെ മരണത്തെ തുടര്‍ന്ന് 2012 ല് നടന്ന ഉപതിരഞ്ഞെടുപ്പിലാണ് പിറവത്ത് നിന്ന് അദ്ദേഹത്തിന്‍റെ മകന് അനൂപ് ജേക്കബ് ആദ്യമായി വിജയിക്കുന്നത്. 2016 ലും അദ്ദേഹത്തിന് വിജയിക്കാന് സാധിച്ചു.\nസിപിഎമ്മിലെ എംജെ ജേക്കബ്\nസിപിഎമ്മിലെ എംജെ ജേക്കബിനെ 6195 വോട്ടുകള്‍ക്ക് പരാജയത്തപ്പെടുത്തിയായിരുന്ന അനൂപ് ജേക്കബിന്‍റെ വിജയം. അനൂപ് ജേക്കബിന് 73770 വോട്ടുകള് ലഭിച്ചപ്പോള് എംജെ ജേക്കബിന് 67575 വോട്ടുകള് ലഭിച്ചു. എന്‍ഡിഎയില് ബിഡിജെഎസിനായിരുന്നു സീറ്റ്. ബിഡിജെഎസിലെ സിപി സത്യന് 17503 വോട്ടുകള് നേടി മൂന്നാം സ്ഥാനത്തും എത്തി. പിറവത്ത് ഇത്തവണയും സീറ്റ് അനൂപ് ജേക്കബിന് തന്നെയായിരിക്കും.\nപിറവത്തിന് പുറമെ അങ്കമാലിയാണ് അനൂപ് ജേക്കബ് ലക്ഷ്യമിടുന്നത്. ജോണി നെല്ലൂർ അടക്കമുള്ള ഒരു വിഭാഗം വിട്ടുപോയെങ്കിലും പാർട്ടിയുടെ ശക്തി ചോർന്നിട്ടില്ലെന്ന് കാട്ടാനാണ് ജേക്കബ് വിഭാഗത്തിന്റെ ശ്രമം. എന്നാല് ഇതേ കാരണം ചൂട്ടിക്കാട്ടി അധിക സീറ്റ് എന്ന അവകാശവാദം നിരാകരിക്കാനാണ് കോണ്‍ഗ്രസ് ശ്രമം. പിറവത്ത് യാക്കോബായ സഭ ഇടതുമുന്നണിക്ക് അനുകൂലമായ നിലപാട് എടുക്കുമോയെന്ന ആശങ്ക പാർട്ടിയിൽ ഉണ്ട്.\nസെമിത്തേരി ബില് ഉള്‍പ്പടേയുള്ള കാര്യങ്ങളില് യാക്കോബായ സഭ സര്‍ക്കാറിന് അനുകൂലമായ നിലപാടാണ് ഇപ്പോള് സ്വീകരിക്കുന്നത്. എന്നാല് തന്റെ വോട്ട് ബാങ്കായ യാക്കോബായ സഭ ഒപ്പം ഉറച്ചുനിൽക്കുമെന്നാണ് അനൂപ് ജേക്കബിന്റെ പ്രതീക്ഷ. തന്റെ സഹോദരി അമ്പിളി ജേക്കബ് മത്സരിക്കുന്ന കാര്യം ഇത് വരെ ചര്‍ച്ച ചെയ്തിട്ടില്ലെന്നും അനൂപ് ജേക്കബ് വ്യക്തമാക്കിയിട്ടുണ്ട്.\nജോണി നെല്ലൂര് പാര്‍ട്ടി വിട്ടത്\nഅനൂപ് ജേക്കബ് മാത്രം മത്സരിക്കുന്നതില് പാര്‍ട്ടിയില് അതൃപ്തിയുണ്ട്. പിറവത്തിന് പുറമെ അധിക സീറ്റ് യുഡിഎഫ് അനുവദിക്കുന്നില്ലെന്നത് മുന്നില് കണ്ടാണ് ജോണി നെല്ലൂരിന്‍റെ നേതൃത്വത്തിലുള്ള വലിയൊരു വിഭാഗം കേരള കോണ്‍ഗ്രസ് ജോസഫ് വിഭാഗത്തിലേക്ക് പോയത്. ഈ സാഹചര്യത്തില് ഒരു സീറ്റ് കൂടി അധികമായി കിട്ടേണ്ടത് അനുപ് ജേക്കബിന്‍റെയും പാര്‍ട്ടിയുടേയും നിലനില്‍പിന്‍റെ പ്രശ്നം കൂടിയാവുന്നു.\nവിജയി റോജി എം ജോണ്\nഎന്നാല് അനൂപ് ജേക്കബ് ലക്ഷ്യമിടുന്ന അങ്കമാലി സീറ്റ് കോണ്‍ഗ്രസ് വിട്ട് നല്‍കാന് സാധ്യതയില്ല. 2006 ലും 2011 ലും ജെഡിഎസിലൂടെ എല്‍ഡിഎഫ് പിടിച്ച സീറ്റ് 2016 ലാണ് കോണ്‍ഗ്രസ് തിരികെ പിടിക്കുന്നത്. റോജി എം ജോണ് ആയിരുന്നു വിജയി. ജെഡിഎസിലെ ബെന്നിക്കെതിരെ 9186 വോട്ടുകള്‍ക്കായിരുന്നു റോജി എം ജോണിന്‍റെ വിജയം. ഇക്കഴിഞ്ഞ തദ്ദേശ തിരഞ്ഞെടുപ്പില് ഒമ്പതിനായിരത്തിലേറെ വോട്ടിന്‍റെ ഭൂരിപക്ഷം യുഡിഎഫിനുണ്ട്.\nകേരള കോണ്‍ഗ്രസ് ജേക്കബിന് പുറമെ3സീറ്റ് ആവശ്യപ്പെടാനാന് സിഎംപിയും തീരുമാനിച്ചിട്ടുണ്ട്. 2011 ൽ കുന്നംകുളം, നെന്മാറ, നാട്ടിക സീറ്റുകളിൽ മത്സരിച്ച സിഎംപിക്ക് പാര്‍ട്ടി പിളര്‍ന്നത് ചൂണ്ടിക്കാട്ടി കഴിഞ്ഞ തിരഞ്ഞെടുപ്പിൽ ഒരു സീറ്റ് മാത്രമാണു നൽകിയത്. കുന്നംകുളത്തിനു പകരം സിപി ജോണിനു മത്സരിക്കാൻ ജയസാധ്യതയുള്ള മണ്ഡലമാണ് അവര് ലക്ഷ്യമിടുന്നത്.\nതൃശൂരിലെ നാട്ടിക അല്ലെങ്കിൽ കണ്ണൂർ ജില്ലയിൽ ഒരു മണ്ഡലം, നെന്മാറ എന്നിവയാണ് ഇക്കുറി സിഎംപി ആവശ്യപ്പെടുന്നത്. സിപി ജോണിനായി\nഎറണാകുളം, തിരുവനന്തപുരം ജില്ലകളിൽ ജയസാധ്യതയുള്ള മണ്ഡലമാണു സിഎംപി ആവശ്യപ്പെടുന്നത്. മുസ്ലിം ലീഗ് സിഎംപിയുടെ ആവശ്യത്തിന് പിന്തുണ പ്രഖ്യാപിച്ചിട്ടുണ്ട്. 2011ൽ എം.വി. രാഘവൻ മത്സരിച്ച മണ്ഡലമായിരുന്നു നെന്മാറ. സീറ്റ് ലഭിക്കുകയാണെങ്കിൽ സംസ്ഥാന അസിസ്റ്റന്റ് സെക്രട്ടറി സി എൻ വിജയകൃഷ്ണനാണ് സാധ്യത.\nkerala assembly election 2021 kerala congress jacob anoop jacob piravom angamaly congress udf അനൂപ് ജേക്കബ് എറണാകുളം അങ്കമാലി യുഡിഎഫ് സിഎംപി politics\nkerala assembly election 2021; Kerala Congress Jacob wants not only Piravom but also Angamaly seat


singers ന് സംഘടന; Yesudas ന്‍റെ നേതൃത്വത്തില് Samam\nby Blive News February 5, 2018, 11:05 am 549 Views\nകൊച്ചി: മലയാള ചലച്ചിത്ര മേഖലയിലെ പിന്നണി ഗായകരെ ഉള്‍പ്പെടുത്തി സിംഗേഴ്സ് അസോസിയേഷന് ഓഫ് മലയാളം മൂവീസ് ( Samam ) എന്ന പേരിൽ സംഘടന രൂപീകരിച്ചു. ഇന്ത്യയില് ആദ്യമായാണ് ചലച്ചിത്ര പിന്നണി ഗായകര്‍ക്കായി ഒരു സംഘടന രൂപീകരിക്കപ്പെടുന്നത്.\nപ്രശസ്ത ഗായകൻ യേശുദാസിന്‍റെ നേതൃത്വത്തില് ‘സമം’ എന്ന പേരില് പുതിയ സംഘടന നിലവില് വന്നതായി കൊച്ചിയില് വിളിച്ചുചേര്‍ത്ത വാര്‍ത്താസമ്മേളനത്തിൽ പിന്നണി ഗായകര് അറിയിച്ചു. യേശുദാസിനു പുറമെ എം ജി ശ്രീകുമാര്, സുജാത, ബിജുനാരായണന്, ഉണ്ണി മേനോന്, കാവാലം ശ്രീകുമാര്, കൃഷ്ണ ചന്ദ്രന് തുടങ്ങി നിരവധി പ്രമുഖ ഗായകർ വാര്‍ത്താസമ്മേളനത്തില് പങ്കെടുത്തു.\nമലയാള സിനിമയിലെ പിന്നണി ഗായകരായ 75 പേരാണ് നിലവില് സംഘടനയിലെ അംഗങ്ങള്. റിലീസായ അഞ്ച് സിനിമകളില് പാടിയിട്ടുള്ള പിന്നണി ഗായകര്‍ക്ക് സംഘടനയില് തുടക്കത്തില് അംഗത്വം നല്‍കുമെന്ന് സംഘടനാ ഭാരവാഹികൾ അറിയിച്ചു.\nമുതിര്‍ന്ന ഗായകരുടെ നേതൃത്വത്തിലുള്ള ചീഫ് ഗവേണിംഗ് ബോഡി സംഘടനയെ നിയന്ത്രിക്കും. കെ സുധീപ് കുമാര് പ്രസിഡന്‍റായ 23 അംഗ എക്സിക്യൂട്ടീവ് വര്‍ക്കിംഗ് കമ്മിറ്റി സംഘടനയുടെ ദൈനം ദിന കാര്യങ്ങള്‍ക്ക് ചുക്കാന് പിടിക്കുമെന്നും ഭാരവാഹികൾ അറിയിച്ചു.\nജീവകാരുണ്യ പ്രവര്‍ത്തനങ്ങളും സംഘടന ലക്ഷ്യമിടുന്നുണ്ട്. പിന്നണി ഗാന രംഗത്തെത്തുകയും പിന്നീട് ബുദ്ധിമുട്ടുകൾ അനുഭവിക്കേണ്ടി വരികയും ചെയ്യുന്നവരെ സഹായിക്കലാണ് സംഘടനയുടെ പ്രധാന ഉദ്ദേശമെന്ന് ഭാരവാഹികൾ വ്യക്തമാക്കി.\nപുതിയ സംഘടനയായ സമത്തിന്‍റെ ലോഗൊ പ്രകാശനം കൊച്ചിയില് നടന്ന ചടങ്ങില് യേശുദാസ് നിര്‍വ്വഹിച്ചു. സമത്തില് പാടി മുന്നോട്ട് പോകാന് എല്ലാവര്‍ക്കും ക‍ഴിയണമെന്ന് യേശുദാസ് അഭിപ്രായപ്പെട്ടു.\n5 moviesassociationBiju NarayanancharityChief governing bodyChithraFirst TimeIndiaKeralaKochilogoMG Sreekumarorganisationplayback singerspress conferenceSamamsingersSingers' Association of Malayalam MoviesSujathaYesudas\nPrevious article സൂപ്പർമാനെപ്പോലെ പായാൻ ലോകത്തിലെ ഏറ്റവും നീളമുള്ള സിപ് ലൈനുമായി യുഎഇ\nNext article ദേശീയ വാഴ മഹോത്സവം: മൂല്യ വർധിത ഉത്പ്പന്ന നിർമ്മാണത്തിന് ദ്വിദിന പരിശീലന പരിപാടി\nഅടുത്ത ബെല്ലോടു കൂടി നാടകം . . .


സാഹി റിപ്പോര്‍ട്ട് രണ്ടാഴ്ചയ്ക്കുള്ളില് | Sahi committee report within two weeks - Malayalam Oneindia\nസാഹി റിപ്പോര്‍ട്ട് രണ്ടാഴ്ചയ്ക്കുള്ളില്\nദില്ലി: എറണാകുളം ഉപതിരഞ്ഞെടുപ്പില് കോണ്‍ഗ്രസ് സ്ഥാനാര്‍ത്ഥിയുടെ പരാജയത്തെക്കുറിച്ച് അന്വേഷിയ്ക്കുന്ന സാഹി കമ്മിറ്റി രണ്ടാഴ്ചയ്ക്കുള്ളില് റിപ്പോര്‍ട്ട് നല്കും.\nകമ്മിറ്റി ചെയര്‍മാന് സാഹി വാര്‍ത്താസമ്മേളനത്തില് അറിയിച്ചതാണ് ഇക്കാര്യം. മുഖ്യമന്ത്രി എ.കെ. ആന്റണിയുമായുള്ള ചര്‍ച്ചയ്ക്ക് ശേഷം സമിതി കെ. കരുണാകരനുമായും ചര്‍ച്ച നടത്തും. നേരത്തെ ഒരാഴ്ചയ്ക്കുള്ളില് റിപ്പോര്‍ട്ട് വരുമെന്ന് വാര്‍ത്തയുണ്ടായിരുന്നു.\nറിപ്പോര്‍ട്ട് വൈകുന്നതിന്റെ കാരണങ്ങള് സാഹി സമിതിയംഗങ്ങളായ എല്.പി. സാഹി, ജനാര്‍ദ്ദനന് പൂജാരി, ആര്.കെ. ധവാന് എന്നിവര് സോണിയയെ കണ്ട് അറിയിച്ചിരുന്നു. കേരളത്തിലെ സംഘടനാപ്രശ്നങ്ങളെക്കുറിച്ച് സോണിയാഗാന്ധി ഏറെ അസ്വസ്ഥയാണെങ്കിലും അന്വേഷണത്തെപ്പറ്റി പ്രത്യേക നിര്‍ദേശങ്ങളൊന്നും സോണിയ നല്കിയിട്ടില്ലെന്നും സാഹി പറഞ്ഞു.


അനുഷ്ക - വിരാട് ദന്പതികൾ കുഞ്ഞിനായി വീടൊരുക്കിയതിങ്ങനെ : Bollywood News\nSaturday, January 16, 2021 6:27 PM IST\nകുഞ്ഞിനായി വിരാടും അനുഷ്ക‍യും വീട്ടിൽ വരുത്തിയിരിക്കുന്ന മാറ്റങ്ങൾ സോഷ്യൽ മീഡിയയിൽ നിറയുന്നു. മുംബൈയിലെ വർളിയിലാണ് അനുഷ്ക-വിരാട് ദമ്പതികളുടെ ആഡംബര അപ്പാർട്ട്മെന്‍റ്. ജിമ്മും സ്പായും ഉൾപ്പെടെയുള്ള സൗകര്യങ്ങൾ ഇവിടുണ്ട്. 7000 ചതുരശ്ര അടിയിലാണ് വീട് സ്ഥിതി ചെയ്യുന്നത്.ആനിമൽ തീമിലാണ് അനുഷ്ക മകൾക്കായുള്ള മുറിയൊരുക്കിയിരിക്കുന്നതെന്നാണ് റിപ്പോർട്ട്.\nആൺകുട്ടികൾ നീലനിറം ധരിക്കണമെന്നോ പെൺകുട്ടികൾ പിങ്ക് ധരിക്കണമെന്നോ താൻ കരുതുന്നില്ല. മകൾക്കൊരുക്കിയ നഴ്സറിയിൽ എല്ലാ നിറങ്ങളുമുണ്ട്. വിരാടിനും തനിക്കും മൃഗങ്ങളെ ഏറെയിഷ്ടമാണ്, മകൾക്കും ആ സ്നേഹമുണ്ടാകണമെന്ന് കരുതുന്നു. അവ നമ്മുടെ ജീവിതത്തിൽ പ്രധാനസ്ഥാനം വഹിക്കുന്നവയാണ്, കുട്ടികൾക്ക് അനുകമ്പയും ദയയും പകരാൻ അവയ്ക്ക് കഴിയുമെന്ന് വിശ്വസിക്കുന്നു- അനുഷ്ക പറയുന്നു.\nവോഗിന് നൽകിയ അഭിമുഖത്തിലാണ് അനുഷ്ക ഇക്കാര്യങ്ങൾ പങ്കുവച്ചത്. അപ്പാർട്ട്മെന്‍റിന്‍റെ ബാൽക്കണിയിൽ ധാരാളം ചെടികളും മറ്റുമുള്ളത് അനുഷ്ക തന്‍റെ ഇൻസ്റ്റഗ്രാമിൽ പോസ്റ്റ് ചെയ്യാറുണ്ട്. ജനുവരി പതിനൊന്നിനാണ് ഇരുവർക്കും പെൺകുഞ്ഞ് പിറന്നത്.


കഴിഞ്ഞ വർഷം കാണിച്ച മണ്ടത്തരത്തിന്‍റെ ഭാഗമായാണ് രണ്ടാം തരംഗം വന്നത് ; ചെലവിന് പണമില്ലെങ്കില് നോട്ട് പ്രിന്‍റ് ചെയ്യണം ; പി. ചിദംബരം – Jaihind TV\nകഴിഞ്ഞ വർഷം കാണിച്ച മണ്ടത്തരത്തിന്‍റെ ഭാഗമായാണ് രണ്ടാം തരംഗം വന്നത് ; ചെലവിന് പണമില്ലെങ്കില് നോട്ട് പ്രിന്‍റ് ചെയ്യണം ; പി. ചിദംബരം\nന്യൂഡൽഹി : ചിലവിന് പണമില്ലാത്ത അടിയന്തര സാഹചര്യമാണെങ്കിൽ നോട്ട് പ്രിന്‍റ് ചെയ്യണമെന്ന് മുൻ കേന്ദ്ര മന്ത്രിയും കോൺഗ്രസ് നേതാവുമായ പി. ചിദംബരം. നോട്ട് പ്രിന്‍റ് ചെയ്യാനുള്ള സൗകര്യവും പരമാധികാരവും നമുക്കുണ്ട്, വാർത്താ സമ്മേളനത്തിൽ പങ്കെടുത്ത് ചിദംബരം പറഞ്ഞു.\n‘നോട്ട് പ്രിന്‍റ് ചെയ്യുന്നതാണ് ഈ സമയം മികച്ചതെന്നാണ് ഉപദേശം. നൊബേൽ ജേതാവായ ഡോ. അഭിജിത് ബാനർജി പോലും ഈ ആശയത്തെ പിന്തുണയ്ക്കുന്നു. മറ്റു പല സാമ്പത്തിക വിദഗ്ധരും ഇതു ശുപാർശ ചെയ്യുന്നുണ്ട്. ധനക്കമ്മിയെക്കുറിച്ച് ആകുലപ്പെടേണ്ട സമയമല്ലിത്. 2021 – 22 വർഷത്തിൽ ധനക്കമ്മി 5.5 ആയിരിക്കുമെന്നാണ് കരുതുന്നത്. അത് 6.5 ആയാലും എന്താണ്. എന്നെ സംബന്ധിച്ച് അതു വലിയ വ്യത്യാസം ഉണ്ടാക്കുന്നില്ല. ഇതിന്റെ പേരിൽ പല കാര്യങ്ങളും ചെയ്യാതിരിക്കരുത്.\nഒരു വർഷം നഷ്ടമായതുപോലെ അടുത്ത വർഷം കൂടി നമുക്ക് നഷ്ടമാകരുത്. സർക്കാർ ഈ രീതിയിൽ പ്രവർത്തിച്ചാൽ അടുത്ത വർഷവും നമുക്ക് നഷ്ടമാകും. നമ്മൾ ജൂൺ മാസത്തിലേക്കു കടക്കുന്നതേയുള്ളൂ. ഇനിയും 10 മാസം കൈയിലുണ്ട്. ധൈര്യപൂർവം ശക്തമായ തീരുമാനങ്ങൾ എടുക്കണം. ആരോഗ്യ കാര്യത്തിൽ പണം ചെലവിടണമെങ്കിൽ അതു ചെയ്യണം. അടിസ്ഥാന സൗകര്യ വികസന കാര്യത്തിലാണെങ്കിലും അങ്ങനെ. നോട്ട് പ്രിന്‍റ് ചെയ്യണമെങ്കിൽ അങ്ങനെയും.\nഎന്താണ് സംഭവിക്കുകയെന്ന് പറയാൻ കഴിയില്ല. സ്ഥിതി മെച്ചപ്പെടുമോയെന്നോ മൂന്നും നാലും കൊവിഡ് തരംഗങ്ങൾ ഉണ്ടാകുമോ എന്നും ആർക്കുമറിയില്ല. ഇപ്പോൾ മുന്നോട്ടുവയ്ക്കുന്ന നിർദേശങ്ങൾ പരിഗണിച്ചില്ലെങ്കിൽ ഒന്നും ശരിയാകാൻ പോകുന്നില്ല. വലിയൊരു ദുരന്തത്തിലേ അത് അവസാനിക്കൂ. കഴിഞ്ഞ വർഷം കാണിച്ച മണ്ടത്തരത്തിന്റെ ഭാഗമായാണ് രണ്ടാം തരംഗം വന്നത്’ – അദ്ദേഹം കൂട്ടിച്ചേർത്തു.


(VISION NEWS 31 ജൂലൈ 2021)\nWeb Desk ജൂലൈ 31, 20210comment\n🔳വര്‍ഷകാല സമ്മേളനം പുരോഗമിക്കുന്ന പാര്‍ലമെന്റിന്റെ ഇരുസഭകളിലും ഇന്നലേയും പ്രതിപക്ഷ പ്രതിഷേധം. പെഗാസസ് ഫോണ് ചോര്‍ത്തല്, കര്‍ഷക സമരം എന്നീ വിഷയങ്ങള് ചര്‍ച്ചചെയ്യണമെന്നാവശ്യപ്പെട്ടാണ് പ്രതിഷേധം. ലോക്‌സഭ ഇനി തിങ്കളാഴ്ച ചേരും. രണ്ട് വിഷയങ്ങളും ചര്‍ച്ച ചെയ്യാന് കേന്ദ്രം തയ്യാറാകുന്നതുവരെ സഭാ നടപടികള് തടസ്സപ്പെടുത്താനുള്ള തീരുമാനത്തില് ഉറച്ചുനില്‍ക്കാന് പാര്‍ലമെന്റില് ഇന്നലെചേര്‍ന്ന പ്രതിപക്ഷ പാര്‍ട്ടികളുടെ യോഗം തീരുമാനിച്ചു.\n🔳പെഗാസസ് വിഷയം ഒരു പ്രശ്‌നമേ അല്ലെന്നും ജനങ്ങളുമായി ബന്ധപ്പെട്ട വിഷയങ്ങളില് സര്‍ക്കാര് ചര്‍ച്ചയ്ക്ക് തയ്യാറാണെന്നും കേന്ദ്ര മന്ത്രി പ്രഹ്ലാദ് ജോഷി. പെഗാസസ് വിവാദത്തില് പ്രതിപക്ഷം പാര്‍ലമെന്റ് നടപടികള് തടസ്സപ്പെടുത്തുന്നത് തുടരുന്നതിനിടെയാണ് പ്രഹ്‌ളാദ് ജോഷിയുടെ പ്രതികരണം.\n🔳കോവിഷീല്‍ഡ്-സ്പുട്‌നിക് വി കമ്പനികളുടെ മിശ്രിത വാക്‌സിന് പരീക്ഷണം വിജയം. വാക്സിനുകള് ചേര്‍ത്ത് ഉപയോഗിക്കുന്നതുകൊണ്ട് പാര്‍ശ്വഫലങ്ങള് ഉണ്ടാകില്ലെന്നാണ് പഠനറിപ്പോര്‍ട്ട്. റഷ്യന് വാക്‌സിനായ സ്പുട്‌നിക് വി, ആസ്ട്രാസെനേക്കയുടെ കോവിഷീല്‍ഡ് വാക്‌സിന് എന്നിവ നല്‍കി നടത്തിയ പരീക്ഷണത്തെതുടര്‍ന്നാണ് റിപ്പോര്‍ട്ട് തയ്യാറാക്കിയത്. റഷ്യന് ഡയറക്ട് ഇന്‍വെസ്റ്റ്‌മെന്റ് ഫണ്ട് ആണ് ഇക്കാര്യം അറിയിച്ചത്. കേന്ദ്ര സര്‍ക്കാരിന്റെ വിദഗ്ധ സമിതിയും ഈ പഠന റിപ്പോര്‍ട്ട് അംഗീകരിച്ചു.\n? സംസ്ഥാനത്ത് ഇന്നും നാളേയും സമ്പൂര്‍ണ ലോക്ഡൗണ്. അവശ്യസര്‍വീസുകള്‍ക്കും അവശ്യസാധനങ്ങള് വില്‍ക്കുന്ന കടകള്‍ക്കും മാത്രമാണ് അനുമതി. പാഠപുസ്തക അച്ചടി നടക്കുന്നതിനാല് കേരള ബുക്‌സ് ആന്‍ഡ് പബ്ലിക്കേഷന് സൊസൈറ്റിക്ക് പ്രവര്‍ത്തനാനുമതി നല്‍കിയിട്ടുണ്ട്. രോഗികള് അധികമുള്ള പ്രദേശങ്ങള് പ്രത്യേക ക്ലസ്റ്ററുകളായിത്തിരിച്ച് നിയന്ത്രണം ശക്തിപ്പെടുത്താന് മുഖ്യമന്ത്രി പിണറായി വിജയന്റെ അധ്യക്ഷതയില് ചേര്‍ന്ന കോവിഡ് അവലോകന യോഗം തീരുമാനിച്ചു.\n🔳കോവിഡ് നിയന്ത്രണങ്ങളും ലോക്ഡൗണും തുടര്‍ന്നിട്ടും രോഗവ്യാപനം കുറയാത്ത സാഹചര്യത്തില് ബദല് മാര്‍ഗം തേടി സംസ്ഥാന സര്‍ക്കാര്. അടച്ചിടുന്നതിന് പകരം മറ്റ് മാര്‍ഗങ്ങള് തേടാനാണ് സര്‍ക്കാര് ആലോചിക്കുന്നത്. ടി.പി.ആര് അനുസരിച്ചുള്ള നിയന്ത്രണങ്ങള് ഇനിയും തുടരേണ്ടതുണ്ടോ എന്ന് ഇന്നലത്തെ അവലോകനയോഗത്തില് മുഖ്യമന്ത്രി പിണറായി വിജയന് ചോദിച്ചു. ശാസ്ത്രീയമായ മറ്റ് മാര്‍ഗങ്ങള് ആലോചിച്ച് റിപ്പോര്‍ട്ട് സമര്‍പ്പിക്കണമെന്ന് മുഖ്യമന്ത്രി യോഗത്തില് നിര്‍ദേശിച്ചു.\n🔳നിയന്ത്രണങ്ങള് കര്‍ക്കശമാക്കിയിട്ടും രോഗനിരക്ക് കുറയാത്തതില് മുഖ്യമന്ത്രിക്ക് അതൃപ്തി. ഇളവുകള് സംബന്ധിച്ച് പഠിക്കാന് വിദഗ്ധ സമിതിക്ക് മുഖ്യമന്ത്രി കര്‍ശന നിര്‍ദേശം നല്‍കി. ബുധനാഴ്ചക്കകം ഇതുസംബന്ധിച്ച നിര്‍ദേശം സമര്‍പ്പിക്കണമെന്ന് ചീഫ് സെക്രട്ടറിയോടും വിദഗ്ധസമിതിയോടും ആവശ്യപ്പെട്ടു. ഓണക്കാലത്ത് രോഗപ്പകര്‍ച്ച ഉണ്ടാകുന്ന സാഹചര്യം ഉണ്ടാകുന്നില്ലെന്നുറപ്പാക്കണമെന്നും അദ്ദേഹം നിര്‍ദേശിച്ചു.\n🔳മുഖ്യമന്ത്രിയെ വിമര്‍ശിച്ച് മുന് എംഎല്‍എ വി ടി ബല്‍റാം. ലോക്ക്ഡൗണ് തുടര്‍ന്നിട്ടും കൊവിഡ് വ്യാപനം കുറയാത്തതില് അവലോകന യോഗത്തില് മുഖ്യമന്ത്രി ക്ഷുഭിതനായതിലാണ് വിമര്‍ശനം. ഒരിക്കലും തെറ്റുപറ്റാത്ത ഒരു ദൈവവും സ്തുതിപാടലല്ലാതെ മറ്റൊന്നിനും കഴിയാത്ത ഒരു ഉപജാപക വൃന്ദവുമാണ് ഇന്നത്തെ ഈ അവസ്ഥയുടെ കാരണക്കാരെന്നും ബല്‍റാം ഫേസ്ബുക്കിലൂടെ വിമര്‍ശിച്ചു.\n🔳കേരളത്തിലെ ഉയര്‍ന്നതോതിലുള്ള കോവിഡ് വ്യാപനം നിയന്ത്രിക്കുന്നതിന് സംസ്ഥാനസര്‍ക്കാരിനെ സഹായിക്കാന് കേന്ദ്രം അയച്ച ആറംഗ വിദഗ്ധസംഘം തിരുവനന്തപുരത്ത് എത്തി. നാഷണല് സെന്റര് ഫോര് ഡിസീസ് കണ്‍ട്രോളിന്റെ ഡയറക്ടര് ഡോ. എസ്.കെ.സിങ്ങിന്റെ നേതൃത്വത്തിലുള്ള സംഘമാണ് ഇന്നലെ രാത്രിയോടെ തിരുവനന്തപുരം വിമാനത്താവളത്തിലിറങ്ങിയത്. രോഗവ്യാപനം കൂടുതലുള്ള ജില്ലകള് ഇവര് സന്ദര്‍ശിക്കും. സംസ്ഥാന സര്‍ക്കാരിന്റെ ആരോഗ്യവിദഗ്ധരുമായി സഹകരിച്ചായിരിക്കും പ്രവര്‍ത്തനം.\n🔳സംസ്ഥാനത്ത് ഇന്നലെ 5,04,755 പേര്‍ക്ക് വാക്‌സിന് നല്‍കിയതായി ആരോഗ്യ വകുപ്പ് മന്ത്രി വീണാ ജോര്‍ജ് അറിയിച്ചു. 3,41,753 പേര്‍ക്ക് ഒന്നാം ഡോസും 1,63,002 പേര്‍ക്ക് രണ്ടാം ഡോസും നല്‍കി. ഏറ്റവും അധികം പേര്‍ക്ക് പ്രതിദിനം വാക്‌സിന് നല്‍കിയ ദിവസമായി ഇന്നലെ മാറി. ഈ മാസം 24ന് 4.91 ലക്ഷം പേര്‍ക്ക് വാക്‌സിന് നല്‍കിയിരുന്നു. സംസ്ഥാനത്ത് കൂടുതല് വാക്‌സിന് ലഭ്യമായാല് ഇതുപോലെ ഉയര്‍ന്ന തോതില് വാക്‌സിനേഷന് നല്‍കാനാകുമെന്നും മന്ത്രി വ്യക്തമാക്കി.\n🔳പ്രതിമാസം ഒരു കോടി പേര്‍ക്ക് കോവിഡ് വാക്സിന് നല്‍കാന് കേരളത്തിന് ശേഷിയുണ്ടെന്ന് മുഖ്യമന്ത്രി പിണറായി വിജയന്. ആഴ്ചയില് 25 ലക്ഷം ഡോസ് വാക്സിന് എന്ന നിലയ്ക്ക് മാസത്തില് ഒരു കോടി ഡോസ് നല്‍കാന് സംസ്ഥാനത്തിന് സാധിക്കുമെന്നും ഇക്കാര്യം ചൂണ്ടിക്കാട്ടി കൂടുതല് വാക്സിനുവേണ്ടി കേന്ദ്ര സര്‍ക്കാരിനെ സമീപിക്കുമെന്നും കോവിഡ് അവലോകന യോഗത്തില് മുഖ്യമന്ത്രി പറഞ്ഞു.\n🔳കോവിഡ് ആദ്യതരംഗമുണ്ടായ കാലയളവില് സാമൂഹിക ക്ഷേമ ബോര്‍ഡിനു കീഴില് പ്രവര്‍ത്തിക്കുന്ന സര്‍വീസ് പ്രൊവൈഡിങ്ങ് സെന്ററുകളില് റിപ്പോര്‍ട്ട് ചെയ്യപ്പെട്ടത് 3818 ഗാര്‍ഹിക പീഡനകേസുകള്. സംസ്ഥാന ക്രൈം റെക്കോഡ്‌സ് ബ്യൂറോ, വനിതാ കമ്മീഷന്, സ്വകാര്യ അന്യായം തുടങ്ങിയവ മുഖേന റിപ്പോര്‍ട്ട് ചെയ്യപ്പെട്ട കേസുകള് കൂടി പരിഗണിച്ചാല് ഈ കണക്കുകള് ഇതിലുമിരട്ടി വരുമെന്ന് സാമൂഹിക ക്ഷേമ ബോര്‍ഡ് ചെയര്‍പെഴ്സണ് സൂസന് കോടി പറഞ്ഞു.\n🔳ലോക പ്രശസ്ത ആര്‍ക്കിട്ടെക്ട് ജൂലിയ വാട്ട്സണുമായി മന്ത്രി മുഹമ്മദ് റിയാസ് ഓണ്‍ലൈന് ചര്‍ച്ച നടത്തി. ഉത്തരവാദ ടൂറിസം പദ്ധതികള്, പ്രകൃതി സൗഹാര്‍ദ്ദപരമായ നിര്‍മാണ പ്രവര്‍ത്തനങ്ങള് എന്നിവയുടെ സാധ്യതകളെ കുറിച്ച് ജൂലിയ പങ്കു വെച്ച വിലപ്പെട്ട നിര്‍ദ്ദേശങ്ങള് കേരളത്തിനു മുതല്‍ക്കൂട്ടാകുമെന്നും പൊതുമരാമത്തിന്റെയും വിനോദ സഞ്ചാര മേഖലയുടെയുടെയും ഊര്‍ജ്വസ്വലമായ പ്രവര്‍ത്തനത്തിന് ലോകത്തിന്റെ ഏതു കോണിലുള്ള അനുഭവ പരിചയവും വൈദഗ്ധ്യവുമുള്ളവരുമായി ചര്‍ച്ചകള് നടത്തി മുന്നോട്ട് പോകാനാണ് ഉദ്ദേശിക്കുന്നതെന്നും മുഹമ്മദ് റിയാസ് അഭിപ്രായപ്പെട്ടു.\n🔳സംസ്ഥാനത്ത് എല്ലാ ദിവസവും കടകള് തുറക്കാന് അനുവാദം വേണമെന്ന് ആവശ്യപ്പെട്ട് വ്യാപാരികള് ഹൈക്കോടതിയില്. വ്യാപാരി വ്യവസായി ഏകോപന സമിതിയാണ് കോടതിയില് ഹര്‍ജി നല്‍കിയത്. സംസ്ഥാനത്ത് ടി.പി.ആര് അനുസരിച്ചുള്ള ലോക്ഡൗണ് നിയന്ത്രണങ്ങള് അശാസ്ത്രീയമാണെന്നും ഇത് പിന്‍വലിക്കാനുള്ള നിര്‍ദേശമുണ്ടാകണമെന്നുമാണ് കോടതിയില് സമര്‍പ്പിച്ച ഹര്‍ജിയില് ഉന്നയിക്കുന്നത്. ലോക്ഡൗണ് കാരണം കടകള് തുറക്കാന് കഴിയാതെ വന്നതോടെ വ്യാപാരികള് ദുരിതത്തിലാണെന്നും അതിജീവന പാക്കേജ് പ്രഖ്യാപിക്കണമെന്നും ഹര്‍ജിയില് ആവശ്യപ്പെടുന്നു. അതേസമയം ഇളവുകള് നല്‍കാത്തതില് പ്രതിഷേധിച്ച് സമരത്തിന് ഒരുങ്ങുകയാണ് വ്യാപാരികള്.\n🔳യുവതിയെ ഫ്‌ളാറ്റില് പൂട്ടിയിട്ട് പീഡിപ്പിച്ച കേസിലെ പ്രതി മാര്‍ട്ടിന് ജോസഫിന്റെ ജാമ്യഹര്‍ജി ഹൈക്കോടതി തള്ളി. കേസില് അന്വേഷണം തുടരുകയാണെന്നും ഈ ഘട്ടത്തില് ജാമ്യം അനുവദിക്കരുതെന്ന പോലീസിന്റെ വാദം അംഗീകരിച്ചാണ് കോടതി ജാമ്യഹര്‍ജി തള്ളിയത്.\n🔳കോതമംഗലം നെല്ലിക്കുഴിയില് സ്വകാര്യ ഡെന്റല് കോളേജ് വിദ്യാര്‍ഥിനിയെ വെടിവെച്ച് കൊന്ന് യുവാവ് ജീവനൊടുക്കി. കണ്ണൂര് നാറാത്ത് രണ്ടാം മൈല് സ്വദേശി\nപി.വി മാനസ (24) ആണ് കൊല്ലപ്പെട്ടത്. മാനസയെ കൊലപ്പെടുത്തിയ ശേഷം കണ്ണൂര് സ്വദേശി രഖില് (32) സ്വയം നിറയൊഴിച്ച് മരിക്കുകയായിരുന്നു. നെല്ലിക്കുഴിയിലെ ഇന്ദിര ഗാന്ധി ഡെന്റല് കോളേജിലെ ഹൗസ് സര്‍ജനാണ് കണ്ണൂര് നാറാത്ത് സ്വദേശിയായ മാനസ. രഖില് നേരത്തെയും മാനസയെ ശല്യപ്പെടുത്തിയിരുന്നതായാണ് സൂചന.\n🔳കോവിഡ് വ്യാപനത്തെ തുടര്‍ന്ന് തമിഴ്‌നാട്ടില് ലോക്ഡൗണ് ഒരാഴ്ച കൂടി നീട്ടി . നിലവിലെ ഇളവുകള്‍ക്ക് പുറമേ പുതിയതായി ഇളവുകളൊന്നും സര്‍ക്കാര് പ്രഖ്യാപിച്ചിട്ടില്ല. ഒരിടവേളയ്ക്ക് ശേഷം തമിഴ്‌നാട്ടില് കോവിഡ് കേസുകള് വീണ്ടും വര്‍ധിക്കുന്നതിനാലാണ് പുതിയ ഇളവുകള് വേണ്ടെന്ന തീരുമാനം സര്‍ക്കാര് സ്വീകരിച്ചത്.\n🔳ഡല്‍ഹിയില് പ്രതിപക്ഷ കക്ഷി നേതാക്കളുമായി നടത്തിയ ചര്‍ച്ചകള് വിജയകരമെന്ന് പശ്ചിമബംഗാള് മുഖ്യമന്ത്രി മമത ബാനര്‍ജി. രാജ്യത്ത് ജനാധിപത്യം നിലനില്‍ക്കേണ്ടതിന്റെ അവശ്യകതയാണ് തന്റെ ഡല്‍ഹി സന്ദര്‍ശനങ്ങള്‍ക്ക് വഴിവെച്ചതെന്നും അവര് പറഞ്ഞു. ഡല്‍ഹിയിലേക്ക് കൂടുതല് സന്ദര്‍ശനങ്ങള് സമീപഭാവിയിലുണ്ടാകുമെന്ന സൂചനയും മമത നല്‍കി. സോണിയ ഗാന്ധിയുമായുള്ള ചര്‍ച്ച വളരെ നല്ല പ്രതീക്ഷയാണ് നല്‍കുന്നതെന്നും പ്രതിപക്ഷ ഐക്യത്തെക്കുറിച്ചാണ് സോണിയയുമായി ചര്‍ച്ച നടത്തിയതെന്നും മമത പറഞ്ഞു.\n🔳ഓഗസ്റ്റ് ആദ്യവാരം മുതല് യുഎസിലേക്കുള്ള സര്‍വീസുകള് വര്‍ധിപ്പിക്കുമെന്ന് എയര് ഇന്ത്യ. ഉപരിപഠനത്തിനായി വിദേശത്ത് പോകുന്ന ധാരാളം ഇന്ത്യന് വിദ്യാര്‍ത്ഥികള്‍ക്ക് ആശ്വാസം നല്‍കുന്നതാണ് തീരുമാനം. മുന്‍കൂട്ടി അറിയിക്കാതെ തന്നെ എയര് ഇന്ത്യ സര്‍വീസുകള് റദ്ദാക്കുന്നതിനും പുനക്രമീകരിക്കുന്നതിനും എതിരേ സമൂഹമാധ്യമങ്ങളിലൂടെ വിദ്യാര്‍ഥി പ്രതിഷേധം ഉണ്ടായ സാഹചര്യത്തിലാണ് ഈ തീരുമാനം.\n🔳ടിബറ്റിലെ ഓരോ കുടുംബവും ഒരംഗത്തെ വീതം നിര്‍ബന്ധമായും പീപ്പിള്‍സ് ലിബറേഷന് ആര്‍മിയില് ചേരാന് അയയ്ക്കണമെന്ന് ചൈന. ഇന്ത്യയുമായുള്ള യഥാര്‍ഥ നിയന്ത്രണ രേഖയിലെ സൈനിക വിന്യാസം ശക്തമാക്കാനുള്ള നീക്കത്തിന്റെ ഭാഗമാണ് നടപടി. ടിബറ്റന് യുവാക്കള്‍ക്ക് ചൈനയോട് കൂറുണ്ടോ എന്നകാര്യം പരീക്ഷിച്ച് ഉറപ്പിച്ചശേഷമാവും സൈന്യത്തില് എടുക്കുകയെന്ന് ഇന്ത്യ ടുഡേ റിപ്പോര്‍ട്ടു ചെയ്തു.\n🔳ഒളിമ്പിക്‌സില് ഇന്ത്യയുടെ മെഡല് പ്രതീക്ഷയായ ബാഡ്മിന്റണ് താരം പി.വി.സിന്ധു വനിതാ വിഭാഗം സിംഗിള്‍സിന്റെ സെമി ഫൈനലില് പ്രവേശിച്ചു. ടൂര്‍ണമെന്റിലെ ആറാം സീഡായ സിന്ധു നാലാം സീഡായ ജപ്പാന്റെ അകാനെ യമാഗുച്ചിയെ കീഴടക്കിയാണ് സെമി ഫൈനലിലേക്ക് പ്രവേശിച്ചത്.\n🔳ഒളിമ്പിക്‌സ് ഗ്രൂപ്പ് ഘട്ടത്തില് മികച്ച പ്രകടനവുമായി ഇന്ത്യന് പുരുഷ ഹോക്കി ടീം. പൂള് എയിലെ അവസാന മത്സരത്തില് ആതിഥേയരായ ജപ്പാനെ പരാജയപ്പെടുത്തി ഇന്ത്യ ഗ്രൂപ്പില് രണ്ടാം സ്ഥാനം നേടി. ഓസ്‌ട്രേലിയയാണ് ഒന്നാമത്. നേരത്തെ ക്വാര്‍ട്ടര് ഉറപ്പിച്ചിരുന്ന ഇന്ത്യ ആതിഥേയരെ മൂന്നിനെതിരേ അഞ്ചു ഗോളിനാണ് തോല്‍പ്പിച്ചത്.\n🔳അത്‌ലറ്റിക്‌സ് മിക്‌സഡ് റിലേയില് ഇന്ത്യക്ക് നിരാശ. 4x400 മീറ്റര് മിക്‌സഡ് റിലേ ഹീറ്റ്‌സ് റ്റുവില് മത്സരിച്ച ഇന്ത്യ അവസാന സ്ഥാനക്കാരായാണ് ഫിനിഷ് ചെയ്തത്. മത്സരം പൂര്‍ത്തിയാക്കാനായി ഇന്ത്യ മൂന്നു മിനിറ്റും 19.93 സെക്കന്റുമെടുത്തു. മികച്ച പ്രകടനത്തിന് അടുത്തുപോലും എത്താന് ഇന്ത്യന് ടീമിന് കഴിഞ്ഞില്ല.\n🔳ടോക്യോ ഒളിമ്പിക്‌സ് അത്‌ലറ്റിക്‌സില് ആദ്യ സ്വര്‍ണം എത്യോപ്യയ്ക്ക്. 10,000 മീറ്റര് ഓട്ടത്തില് സെലമണ് ബരേഗ ഒന്നാമതെത്തി. ലോക റെക്കോഡുകാരനായ ഉഗാണ്ടയുടെ ജോഷ്വ ചെപ്‌റ്റേഗിയെ രണ്ടാം സ്ഥാനത്തേക്ക് പിന്തള്ളിയാണ് സെലമണിന്റെ സ്വര്‍ണ നേട്ടം.\n🔳ഒളിമ്പിക്‌സ് ടെന്നീസില് വന് അട്ടിമറി. ഗോള്‍ഡന് സ്ലാം മോഹവുമായി ടോക്യോയിലെത്തിയ ലോക ഒന്നാം റാങ്കുകാരന് നൊവാക് ദ്യോകോവിച്ച് സെമി ഫൈനലില് പുറത്ത്. ജര്‍മനിയുടെ അലക്‌സാണ്ടര് സ്വരേവ് സെര്‍ബിയന് താരത്തെ അട്ടിമറിച്ചു.\n🔳10 മീറ്റര് എയര് പിസ്റ്റളില് ഇറാന് താരം ജവാദ് ഫാറൂഖി സ്വര്‍ണം നേടിയതിന് പിന്നാലെ വ്യാപക പ്രതിഷേധം. ഇറാനിലെ ഇസ്ലാമിക് റെവലൂഷണറി ഗാര്‍ഡ്\nകോര്‍പ്‌സിലെ അംഗമായ ജവാദ് ഫാറൂഖിക്ക് ടോക്യോ ഒളിമ്പിക്‌സില് പങ്കെടുക്കാന് അന്താരാഷ്ട്ര ഒളിമ്പിക് കമ്മിറ്റി അനുമതി നല്‍കിയതിനെതിരേയാണ് വിവാദം കത്തുന്നത്. 2019-ല് അമേരിക്ക ഭീകരവാദ പട്ടികയില് ഉള്‍പ്പെടുത്തിയ സംഘടനയാണ് ഇസ്ലാമിക് റെവലൂഷണറി ഗാര്‍ഡ് കോര്‍പ്‌സ്.\n🔳കേരളത്തില് ഇന്നലെ 1,63,098 സാമ്പിളുകള് പരിശോധിച്ചതില് 22,064 പേര്‍ക്ക് കോവിഡ്-19 സ്ഥിരീകരിച്ചു. രാജ്യത്ത് ഇന്നലെ സ്ഥിരീകരിച്ച കോവിഡ് രോഗികളില് 50 ശതമാവും കേരളത്തിലാണ്. ടെസ്റ്റ് പോസിറ്റിവിറ്റി നിരക്ക് 13.53 ആണ്. കഴിഞ്ഞ ദിവസങ്ങളിലുണ്ടായ 128 മരണങ്ങളാണ് കോവിഡ്-19 മൂലമാണെന്ന് ഇന്നലെ സ്ഥിരീകരിച്ചത്. ഇതോടെ ആകെ മരണം 16,585 ആയി. ഇന്നലെ രോഗം സ്ഥിരീകരിച്ചവരില് 161 പേര് സംസ്ഥാനത്തിന് പുറത്ത് നിന്നും വന്നവരാണ്. 20,891 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. 910 പേരുടെ സമ്പര്‍ക്ക ഉറവിടം വ്യക്തമല്ല. 102 ആരോഗ്യ പ്രവര്‍ത്തകര്‍ക്കാണ് രോഗം ബാധിച്ചത്. രോഗം സ്ഥിരീകരിച്ച് ചികിത്സയിലായിരുന്ന 16,649 പേര് രോഗമുക്തി നേടി. ഇതോടെ 1,54,820 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്. ടി.പി.ആര്. 5ന് താഴെയുള്ള 62, ടി.പി.ആര്. 5നും 10നും ഇടയ്ക്കുള്ള 294, ടി.പി.ആര്. 10നും 15നും ഇടയ്ക്കുള്ള 355, ടി.പി.ആര്. 15ന് മുകളിലുള്ള 323 തദ്ദേശ സ്വയംഭരണ പ്രദേശങ്ങളാണ് സംസ്ഥാനത്തുള്ളത്.\n🔳കോവിഡ് ബാധിച്ചവരുടെ ജില്ല തിരിച്ചുള്ള കണക്കുകള് : മലപ്പുറം 3679, തൃശൂര് 2752, കോഴിക്കോട് 2619, എറണാകുളം 2359, പാലക്കാട് 2034, കൊല്ലം 1517, കണ്ണൂര് 1275, തിരുവനന്തപുരം 1222, കോട്ടയം 1000, ആലപ്പുഴ 991, കാസര്‍ഗോഡ് 929, വയനാട് 693, പത്തനംതിട്ട 568, ഇടുക്കി 426.\n🔳രാജ്യത്ത് ഇന്നലെ 41,495 പേര്‍ക്ക് കോവിഡ് സ്ഥിരീകരിച്ചപ്പോള് 37,306 പേര് രോഗമുക്തി നേടി. മരണം 598. ഇതോടെ ആകെ മരണം 4,23,842 ആയി. ഇതുവരെ 3,16,12,794 പേര്‍ക്ക് രോഗം സ്ഥിരീകരിച്ചു. രാജ്യത്ത് നിലവില് 4.02 ലക്ഷം കോവിഡ് രോഗികള്.\n🔳മഹാരാഷ്ട്രയില് ഇന്നലെ 6,600 പേര്‍ക്ക് കോവിഡ് സ്ഥിരീകരിച്ചു. തമിഴ്നാട്ടില് 1,947 പേര്‍ക്കും കര്‍ണാടകയില് 1,890 പേര്‍ക്കും ആന്ധ്രപ്രദേശില് 2,068 പേര്‍ക്കും ഒഡീഷയില് 1,965 പേര്‍ക്കും ആസാമില് 1,179 പേര്‍ക്കും ഇന്നലെ രോഗം സ്ഥിരീകരിച്ചു. മറ്റെല്ലാ സംസ്ഥാനങ്ങളിലും ആയിരത്തില് താഴെ മാത്രം കോവിഡ് രോഗികള്.\n🔳ആഗോളതലത്തില് ഇന്നലെ 6,12,145 പേര്‍ക്ക് കോവിഡ് സ്ഥിരീകരിച്ചു. അമേരിക്കയില് 86,581 പേര്‍ക്കും ബ്രസീലില് 40,904 പേര്‍ക്കും റഷ്യയില് 23,564 പേര്‍ക്കും ഇംഗ്ലണ്ടില് 29,622 പേര്‍ക്കും ഫ്രാന്‍സില് 24,309 പേര്‍ക്കും സ്പെയിനില് 24,753 പേര്‍ക്കും തുര്‍ക്കിയില് 22,083 ഇറാനില് 24,715 പേര്‍ക്കും ഇന്‍ഡോനേഷ്യയില് 41,168 പേര്‍ക്കും ഇന്നലെ രോഗം സ്ഥിരീകരിച്ചു. ഇതോടെ ആഗോളതലത്തില് 19.79 കോടി ജനങ്ങള്‍ക്ക് കോവിഡ് ബാധിച്ചു. നിലവില് 1.48 കോടി കോവിഡ് രോഗികള്.\n🔳ആഗോളതലത്തില് 8,824 മരണമാണ് ഇന്നലെ റിപ്പോര്‍ട്ട് ചെയ്തത്. അമേരിക്കയില് 398 പേരും ബ്രസീലില് 834 പേര്‍ക്കും റഷ്യയില് 794 പേരും അര്‍ജന്റീനയില് 473 പേരും കൊളംബിയയില് 306 പേരും ഇറാനില് 270 പേരും ഇന്‍ഡോനേഷ്യയില് 1,759 പേരും സൗത്ത് ആഫ്രിക്കയില് 248 പേരും മെക്സിക്കോയില് 381 പേരും ഇന്നലെ മരിച്ചു. ആഗോളതലത്തില് കോവിഡ് ബാധിച്ച് മരിച്ചവരുടെ എണ്ണം 42.22 ലക്ഷം.\n🔳മാര്‍ക്ക് സക്കര്‍ബര്‍ഗിന്റെ നേതൃത്വത്തിലുള്ള ഫെയ്സ്ബുക്കിന് ഇന്ത്യയില് നിന്ന് ചരിത്രത്തിലെ ഏറ്റവും ഉയര്‍ന്ന വരുമാനം. ഒരു ബില്യണ് ഡോളറിലേറെയാണ് വരുമാനം നേടിയത്. കൊവിഡ് മഹാമാരിയെ തുടര്‍ന്ന് ഫെയ്സ്ബുക്കും ഇന്‍സ്റ്റഗ്രാമും ഉപയോഗിക്കുന്ന സമയം വര്‍ധിച്ചതാണ് കാരണം. ഇന്ത്യയില് നിന്നുള്ള 2020-21 കാലത്തെ ഫെയ്സ്ബുക്കിന്റെ വരുമാനം 9000 കോടി രൂപയാണ്. 1.2 ബില്യണ് ഡോളര് വരും ഈ തുക. 2019-20 കാലത്ത് 6613 കോടി രൂപയായിരുന്നു വരുമാനം. 2018-19 കാലത്ത് ഫെയ്സ്ബുക്കിന് ഇന്ത്യയില് നിന്ന് 2254 കോടി രൂപയായിരുന്നു വരുമാനം.\n🔳ടാറ്റ സണ്‍സ് പ്രൈവറ്റ് ലിമിറ്റഡ് 1,850 കോടി രൂപയ്ക്ക് ടെലികോം എക്വിപ്മെന്റ് നിര്‍മ്മാതാക്കളായ തേജസ് നെറ്റ്വര്‍ക്ക് ലിമിറ്റഡിന്റെ 43.35% ഓഹരികള് വാങ്ങാന് ഒരുങ്ങുന്നതായി റിപ്പോര്‍ട്ട്. ബെംഗളൂരു ആസ്ഥാനമായുള്ള ടെലികോം ഉപകരണ നിര്‍മ്മാതാക്കളാണ് തേജസ് നെറ്റ്വര്‍ക്സ്. ഈ കമ്പനിയെ ടാറ്റ എറ്റെടുത്തതോടെ 5ജി 4ജി ടെലികോം ഗിയറുകള്‍ക്ക് നിര്‍ണായകമായ സാങ്കേതികവിദ്യ ലഭ്യമാക്കാന് സഹായിക്കുമെന്ന് റിപ്പോര്‍ട്ടില് സൂചിപ്പിക്കുന്നു.\n🔳കൊവിഡ് രണ്ടാംതരംഗത്തിനു പിന്നാലെ പല സംസ്ഥാനങ്ങളും സിനിമാ തിയറ്ററുകള് തുറക്കാനുള്ള തീരുമാനം എടുക്കുന്നതിനിടെ ആദ്യ ബിഗ് റിലീസ് പ്രഖ്യാപിച്ച് ബോളിവുഡ്. അക്ഷയ് കുമാറിനെ നായകനാക്കി രഞ്ജിത്ത് എം തിവാരി സംവിധാനം ചെയ്ത 'ബെല്‍ബോട്ട'മാണ് തിയറ്റര് റിലീസ് തീയതി പ്രഖ്യാപിച്ചിരിക്കുന്നത്. ഓഗസ്റ്റ് 19ന് ചിത്രം പ്രേക്ഷകരെ തേടി എത്തും. എണ്‍പതുകള് പശ്ചാത്തലമാക്കുന്ന, സ്പൈ ത്രില്ലര് വിഭാഗത്തില് പെടുന്ന ചിത്രമാണ് ബെല്‍ബോട്ടം. വാണി കപൂര് നായികയാവുന്ന ചിത്രത്തില് ഹുമ ഖുറേഷിയും ലാറ ദത്തയും മറ്റു രണ്ട് പ്രധാന കഥാപാത്രങ്ങളെ അവതരിപ്പിക്കുന്നു. ഡെന്‍സില് സ്മിത്ത്, അനിരുദ്ധ ദവെ, ആദില് ഹുസൈന്, തലൈവാസല് വിജയ് തുടങ്ങിയവരും അഭിനയിക്കുന്നു.\n🔳ദുബായിയിലെ പ്രവാസികളുടെ ജീവിതത്തിലെ വേറിട്ട കഥയുമായി ഒരു സിനിമ എത്തുകയാണ്. 'മെയ്ഡ് ഇന് ക്യാരവാന്' എന്നു പേരിട്ടിരിക്കുന്ന സിനിമ സിനിമ കഫേ പ്രൊഡക്ഷന്‍സിന്റെ ബാനറില് മഞ്ജു ബാദുഷയാണ് നിര്‍മ്മിക്കുന്നത്. പുതുമുഖം പ്രിജില് കേന്ദ്ര കഥാപാത്രമാകുന്ന ചിത്രത്തില് ആനന്ദം ഫെയിം അന്നു ആന്റണിയാണ് നായിക. ചിത്രത്തിന്റെ കഥ, തിരക്കഥ, സംവിധാനം നവാഗതനായ ജോമി കുര്യാക്കോസാണ്. ചിത്രത്തിന്റെ ഫസ്റ്റ്‌ലുക്ക് പോസ്റ്റര് മലയാളത്തിലെ പ്രമുഖ താരങ്ങള് ചേര്‍ന്ന് പുറത്തിറക്കി. ഒക്ടോബര് അവസാനത്തോടെ ചിത്രം റിലീസിനെത്തുമെന്ന് അണിയറ പ്രവര്‍ത്തകര് പറഞ്ഞു.\n🔳ഐക്കണിക് മോഡലായ സഫാരിയുടെ പുതിയ പതിപ്പിനെ ടാറ്റാ മോട്ടോഴ്സ് വീണ്ടും വിപണിയില് അവതരിപ്പിച്ചിട്ട് അഞ്ച് മാസം തികയുന്നു. കൊവിഡ് പ്രതിസന്ധി കാലത്തും സഫാരിയുടെ 10,000 യൂണിറ്റുകള് കമ്പനി പുറത്തിറക്കി. പുനെക്കടുത്തുള്ള ടാറ്റ മോട്ടോര്‍സിന്റെ പിംപ്രി പ്ലാന്റിലാണ് സഫാരി നിര്‍മ്മിക്കുന്നത്. 10000 എന്ന മാജിക്ക് നമ്പര് തികച്ച വാഹനം ടാറ്റയുടെ പൂണെയിലെ ഈ പ്ലാന്റിന് നിന്നാണ് നിര്‍മാണം പൂര്‍ത്തിയാക്കി പുറത്തിറങ്ങിയത്. വില്‍പ്പനയിലും സഫാരി മികച്ച നേട്ടമാണ് കൈവരിച്ചത്.\n🔳നമ്മുടെ സാഹിത്യത്തില് ഈയിടെ ഏറെയേറെ പ്രബലമാവുന്ന കെട്ടിക്കാഴ്ചകള്‍ക്കും കൂത്താട്ടങ്ങള്‍ക്കും എതിരെ ഉയരുമ്പോള് ആത്മാരാമന്റെ സ്വരം നിശിതമോ ഉദ്ധതം തന്നെയോ ആവാന് സങ്കോചിക്കാറില്ല. 'പ്രശ്രയം'. ആത്മാരാമന്. ഡിസി ബുക്സ്. വില 228 രൂപ.\n🔳പോഷകാഹാരക്കുറവ് മൂലം ലോകത്ത് ദശലക്ഷക്കണക്കിന് പേരെ ബാധിക്കുന്ന രോഗമാണ് വിളര്‍ച്ച. ചുവന്ന രക്തകോശങ്ങളുടെ ഭാഗമായ ഹീമോഗ്ലോബിനാണ് ഹൃദയത്തില് നിന്ന് ഓക്‌സിജന് നിറഞ്ഞ രക്തത്തെ ശരീരത്തിന്റെ പല ഭാഗങ്ങളിലുമെത്തിക്കാന് സഹായിക്കുന്നത്. ഇതിന്റെ എണ്ണം കുറയുമ്പോള് ക്ഷീണം, തലവേദന, തലചുറ്റല്, തണുപ്പിനോട് സംവേദനത്വം, ശ്വാസംമുട്ടല് തുടങ്ങിയ ലക്ഷണങ്ങളുണ്ടാകാം. ശരീരത്തിന് വിളര്‍ച്ചയുണ്ടോ എന്ന് തിരിച്ചറിയാന് സ്മാര്‍ട്ട് ഫോണുകളിലെ ക്യാമറ ഉപയോഗിച്ച് സാധിക്കുമെന്ന് കണ്ടെത്തിയിരിക്കുകയാണ് അടുത്തിടെ നടന്ന ഒരു പഠനം. ഒരു വ്യക്തിയുടെ താഴത്തെ കണ്‍പോളയുടെ ചിത്രത്തിന് 72 ശതമാനം കൃത്യതയോടെ വിളര്‍ച്ച പ്രവചിക്കാനാകുമെന്ന് പ്ലസ് വണ് ജേണലില് പ്രസിദ്ധീകരിച്ച പഠനറിപ്പോര്‍ട്ട് പറയുന്നു. എളുപ്പം ഫോട്ടോ എടുക്കാനാകുമെന്നതും, നിറം മാറ്റം വ്യക്തമായി തിരിച്ചറിയാമെന്നതും, പ്രതലവും രക്തക്കുഴലുകളും ചെറുതാണെന്നതും ഈ ഭാഗത്തെ രക്തമൊഴുക്കിനെ മറ്റ് കാരണങ്ങള് ബാധിക്കില്ലെന്നതുമാണ് കണ്‍പോളയുടെ കീഴ്ഭാഗത്തെ ചിത്രമെടുക്കാനായി തിരഞ്ഞെടുത്തതിനുള്ള കാരണങ്ങള്. രക്തം പുറത്ത് നിന്ന് ശരീരത്തിലേക്ക് നല്‍കേണ്ടതായ കടുത്ത വിളര്‍ച്ച 86 മുതല് 94.4 ശതമാനം വരെ കൃത്യമായി സ്മാര്‍ട്ട്‌ഫോണ് ക്യാമറ ചിത്രത്തിലൂടെ പ്രവചിക്കാനാകുമെന്നും റിപ്പോര്‍ട്ട് കൂട്ടിച്ചേര്‍ക്കുന്നു. വളരെ എളുപ്പത്തില് ചിത്രമെടുക്കാമെന്നതും വേഗം ഫലം ലഭിക്കുമെന്നതുമാണ് ഈ സങ്കേതത്തിലൂടെ വിളര്‍ച്ച നിര്‍ണയിക്കുന്നതിലുള്ള പ്രയോജനങ്ങള്. ഫ്‌ളാഷ് ഉപയോഗിച്ചോ അല്ലാതെയോ ചിത്രം എടുക്കാവുന്നതാണ്.\nകാഞ്ചിയിലെ പെരിയോര് എന്ന ആചാര്യനെ കാണാന് ആ മധ്യവയസ്‌ക എത്തിയത്. അവര് ആചാര്യനോട് പറഞ്ഞു: 'എനിക്ക് കടുത്ത പ്രമേഹമാണ്. ഞാന് ഡോക്ടറെ കണ്ടു. ഒരു മണിക്കൂര് നടക്കാനാണ് ഡോക്ടര് എന്നോട് പറഞ്ഞത്. പക്ഷേ എനിക്ക് ഒരു പത്ത് മിനിറ്റ് പോലും നടക്കാന് വയ്യ. എനിക്കെന്റെ വണ്ണം കുറയ്ക്കണമെന്നുണ്ട്. അങ്ങൊരു എളുപ്പവഴി പറഞ്ഞു തരാമോ' ആചാര്യന് ചോദിച്ചു: വീടിനടുത്ത് ക്ഷേത്രമുണ്ടോ? ഉണ്ട് വലിയൊരു ശിവന് കോവില് : അവര് പറഞ്ഞു. 'നന്നായി , അവിടെ6പ്രദക്ഷിണം രാവിലെയും6പ്രദക്ഷിണം വൈകുന്നേരം ചെയ്യാന് സാധിക്കുമോ?' ആചാര്യന് ചോദിച്ചു. അവര് സന്തോഷത്തോടെ സമ്മതിച്ചു മടങ്ങി. ഇതൊക്കെ കണ്ടും കേട്ടും അദ്ദേഹത്തിന്റെ ഒരു ശിഷ്യന് അവിടെ നിന്നിരുന്നു. ശിഷ്യന് ചോദിച്ചു: ഇതു തന്നെയല്ലേ ആ ഡോക്ടര് പറഞ്ഞതും. അപ്പോള് ആചാര്യന് ചിരിച്ചുകൊണ്ട് പറഞ്ഞു: ഞങ്ങള് രണ്ടുപേരും പറഞ്ഞത് ഒന്നുതന്നെയാണ്. പക്ഷേ, രണ്ട് രീതിയിലാണെന്ന് മാത്രം! നമ്മുടെ ജീവിതത്തിലും ഇതുപോലെ പല പ്രശ്‌നങ്ങളും കടന്നുവരാറുണ്ട്. നമുക്ക് അതിനെ രണ്ടു രീതിയില് സമീപിക്കാം. ഒന്ന് ഡോക്ടര് പറഞ്ഞതുപോലെ, രണ്ട് ആചാര്യന് പറഞ്ഞതു പോലെ. പരിഹാരം നന്നായതുകൊണ്ട് മാത്രം കാര്യമില്ല, അത് പറയുന്നരീതിയും കേള്‍ക്കുന്നവര്‍ക്ക് സ്വീകാര്യമാന് നാം ശ്രദ്ധിക്കേണ്ടതുണ്ട്- ശുഭദിനം